CELEX: 32020R1428
Language: et
Date: 2020-10-12 00:00:00
Title: Komisjoni rakendusmäärus (EL) 2020/1428, 12. oktoober 2020, millega kehtestatakse ajutine dumpinguvastane tollimaks Hiina Rahvavabariigist pärit pressitud alumiiniumi impordi suhtes

13.10.2020   
               
               
                  ET
               
               
                  Euroopa Liidu Teataja
               
               
                  L 336/8
               
            
         KOMISJONI RAKENDUSMÄÄRUS (EL) 2020/1428,
         12. oktoober 2020,
         millega kehtestatakse ajutine dumpinguvastane tollimaks Hiina Rahvavabariigist pärit pressitud alumiiniumi impordi suhtes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artiklit 7,
         olles konsulteerinud liikmesriikidega
         ning arvestades järgmist:
         1.   MENETLUS
         
         1.1.   Algatamine
         
         
                     (1)
                  
                  
                     Euroopa Komisjon (edaspidi „komisjon“) algatas 14. veebruaril 2020. aastal alusmääruse artikli 5 alusel dumpinguvastase uurimise seoses Hiina Rahvavabariigist (edaspidi „Hiina“ või „asjaomane riik“) pärit pressitud alumiiniumi importimisega liitu.
                  
               
                     (2)
                  
                  
                     Komisjon algatas uurimise kaebuse (edaspidi „kaebus“) põhjal, mille esitas 3. jaanuaril 2020. aastal alumiiniumitootjate ühendus European Aluminium (edaspidi „kaebuse esitaja“). Kaebuse esitaja toodang moodustas pressitud alumiiniumi kogutoodangust liidus üle 25 %. Kaebus sisaldas tõendeid dumpingu ja sellest tuleneva olulise kahju kohta.
                  
               
                     (3)
                  
                  
                     Selle põhjal arvas komisjon, et kaebus sisaldas piisavalt tõendeid, et õigustada uurimise algatamist.
                  
               1.2.   Registreerimine
         
         
                     (4)
                  
                  
                     Kuna kaebuse esitaja oli esitanud taotluse koos nõutavate tõenditega, kehtestas komisjon komisjoni rakendusmäärusega (EL) 2020/1215 (2) vaatlusaluse toote impordi suhtes registreerimise nõude vastavalt alusmääruse artikli 14 lõikele 5.
                  
               1.3.   Huvitatud isikud
         
         
                     (5)
                  
                  
                     Algatamisteates (3) kutsus komisjon huvitatud isikuid uurimises osalemiseks komisjoniga ühendust võtma. Lisaks teatas komisjon eraldi kaebuse esitajale, teadaolevatele liidu tootjatele ja liidu riiklikele alumiiniumitootjate ühendustele, teadaolevatele eksportivatele tootjatele, Hiina ametiasutustele, teadaolevatele importijatele ning teadaolevatele kauplejatele ja kasutajatele uurimise algatamisest ning kutsus neid üles selles osalema.
                  
               
                     (6)
                  
                  
                     Huvitatud isikutel oli võimalik esitada uurimise algatamise kohta märkusi ning taotleda, et komisjon ja/või kaubandusmenetluses ärakuulamise eest vastutav ametnik nad ära kuulaks. Isikutele, kes taotlesid ärakuulamist, anti selleks võimalus.
                  
               1.4.   Märkused algatamise kohta
         
         
                     (7)
                  
                  
                     Komisjon sai algatamise kohta märkusi kahelt importijalt (Airoldi ja Kastens & Knauer). Komisjon vaatas kõik märkused läbi ning käsitles neid allolevates punktides.
                  
               1.5.   Väljavõtteline uuring
         
         
                     (8)
                  
                  
                     Komisjon teatas algatamisteates, et võib kooskõlas alusmääruse artikliga 17 moodustada huvitatud isikutest valimi.
                  
               1.5.1.   Liidu tootjate väljavõtteline uuring
         
         
                     (9)
                  
                  
                     Komisjon märkis algatamisteates, et ta on moodustanud liidu tootjatest esialgse valimi. Valimi moodustamisel lähtus komisjon suurimast tüüpilisest tootmis- ja müügimahust liidu turul, mida oli võimalik ettenähtud aja jooksul uurida. Valimisse kuulus neli toodangu ja müügi poolest suurimat liidu tootjat. Valimisse kaasatud tootjad tootsid ja müüsid väga laias valikus tooteid, sealhulgas nelja põhilist tooteliiki (latid ja vardad, täisprofiilid, õõnesprofiilid, torud), mis moodustas liidu turul toimuvast tootmisest ja müügist veidi alla 10 %. Komisjon kutsus huvitatud isikuid üles esitama esialgse valimi kohta märkusi.
                  
               
                     (10)
                  
                  
                     European Aluminium leidis, et kuna valim põhineb suurimatel tootjatel, ei pruugita välja selgitada kahju täielikku ulatust. Selle väite aluseks oli asjaolu, et väiksemate tootjate arvele langevad suurimad tootmis- ja müügimahud ning need äriühingud ei saanud mastaabisäästust kasu nii nagu suurimad tootjad. European Aluminium soovitas valimisse täiendavalt kaasata veel kaks äriühingut, mis tema väitel oleks võimaldanud ka lõppkasutajate turge laiemalt hõlmata.
                  
               
                     (11)
                  
                  
                     Komisjon hindas seda väidet ning otsustas jääda oma esialgse valimi juurde. Kuigi valimiteavet esitasid ka mõned äriühingud, keda oleks juriidiliste kriteeriumide poolest saanud käsitada VKEdena, moodustasid nad liidu tootmisest ja müügist vaid väga väikese osa. European Aluminiumi osutatud väiksemad tootjad olid VKEdena kvalifitseerumiseks tegelikult liiga suured. Seega ei olnud komisjonil objektiivset põhjust valim läbi vaadata ega lisada sellesse kaks European Aluminiumi soovitatud äriühingut.
                  
               
                     (12)
                  
                  
                     Seetõttu arvas komisjon toimikus olemasoleva teabe põhjal, et valim oli liidu tootmisharu suhtes esindav.
                  
               1.5.2.   Importijate väljavõtteline uuring
         
         
                     (13)
                  
                  
                     Selleks et otsustada, kas väljavõtteline uuring on vajalik, ning vajaduse korral moodustada valim, palus komisjon sõltumatutel importijatel esitada algatamisteates osutatud teabe.
                  
               
                     (14)
                  
                  
                     Nõutud teabe esitas kuus sõltumatut importijat, kes nõustusid enda kaasamisega valimisse. Alusmääruse artikli 17 lõike 1 kohaselt valis komisjon valimisse kaks importijat, võttes aluseks uurimisperioodil Hiina Rahvavabariigist pärit uurimisaluste toodete suurima tüüpilise müügimahu. Alusmääruse artikli 17 lõike 2 kohaselt konsulteeriti valimi moodustamisel kõigi teadaolevate asjaomaste importijatega. Komisjon ei saanud selle kohta ühtegi märkust.
                  
               
                     (15)
                  
                  
                     Üks importija (Airoldi Metalli S.p.A.) märkis, et suured importijad, eelkõige need, kes tegutsevad Saksamaal, ei osale uurimises ning seetõttu ei kajasta komisjoni tehtud turuanalüüs nii kahju kui ka dumpingu kohta tootmisharu tegelikku majanduslikku olukorda.
                  
               
                     (16)
                  
                  
                     Kõiki importijaid teavitati uurimise algatamisest Euroopa Liidu Teatajas avaldatud algatamisteatega ning neile anti võimalus teha koostööd ja olla valimisse kaasatud. Kuigi importijate koostöövalmidus oli madal, tegid koostööd ka Saksamaa ettevõtjad, sealhulgas üks valimisse kuuluv importija.
                  
               
                     (17)
                  
                  
                     Seetõttu arvas komisjon toimikus valimi kohta kättesaadava teabe põhjal, et valim on esindav.
                  
               1.5.3.   Hiina eksportivate tootjate väljavõtteline uuring
         
         
                     (18)
                  
                  
                     Selleks et otsustada, kas väljavõtteline uuring on vajalik, ning vajaduse korral moodustada valim, palus komisjon, et kõik Hiina eksportivad tootjad esitaksid algatamisteates osutatud teabe. Peale selle palus komisjon Hiina Rahvavabariigi esindusel teha kindlaks muud eksportivad tootjad, kes võiksid olla huvitatud uurimises osalemisest (kui neid on), ja/või võtta nendega ühendust.
                  
               
                     (19)
                  
                  
                     Ettenähtud tähtajaks esitas küsitud teabe kolmkümmend seitse Hiina eksportivat tootjat, kes nõustusid enda kaasamisega valimisse. Neist kaks eksportivat tootjat esitasid küsitud teabe pärast määratud tähtaega. Nende vastuseid võeti arvesse, aga neid ei lisatud hilisemas etapis valimisse, sest nad ei olnud ekspordimahu poolest suurimate seas. Komisjon moodustas valimi alusmääruse artikli 17 lõike 1 kohaselt, valides kolm koostööd tegevat eksportivate tootjate rühma suurima, koguekspordist 28,1 % moodustava tüüpilise liitu suunatud ekspordi mahu alusel, mida oli ettenähtud aja jooksul võimalik uurida.
                  
               
                     (20)
                  
                  
                     Kooskõlas alusmääruse artikli 17 lõikega 2 konsulteeris komisjon valimi moodustamisel kõigi teadaolevate asjaomaste eksportivate pressitud alumiiniumi tootjatega ja Hiina ametiasutustega. Komisjonile ei laekunud selle esialgse valiku kohta ühtegi märkust.
                  
               1.6.   Individuaalne kontrollimine
         
         
                     (21)
                  
                  
                     Kakskümmend kaks Hiina eksportivat tootjat andsid teada oma kavatsusest taotleda alusmääruse artikli 17 lõike 3 alusel individuaalset kontrollimist. Kuid ettenähtud tähtajaks esitas täidetud küsimustiku vaid kaks eksportivat tootjat. Selles etapis ei ole komisjon saanud neid taotlusi ajapiirangute tõttu läbi vaadata. Seega otsustab ta uurimise lõppetapis, kas võimaldada individuaalset kontrollimist.
                  
               1.7.   Vastused küsimustikule
         
         
                     (22)
                  
                  
                     Komisjon palus küsimustikule vastata järgmistel osalistel (4):
                     
                                  
                              
                              
                                 
                                    
                                       liidu tootjad
                                    
                                 
                                 
                                             —
                                          
                                          
                                             Constellium Decin s.r.o., Decin, Tšehhi
                                          
                                       
                                             —
                                          
                                          
                                             Hydro Extrusion Hungary k.f.t, Székesfehérvár, Ungari
                                          
                                       
                                             —
                                          
                                          
                                             Impol d.o.o., Slovenska Bistrica, Sloveenia
                                          
                                       
                                             —
                                          
                                          
                                             ST Extruded Products GmbH, Vogt, Saksamaa
                                          
                                       
                           
                                  
                              
                              
                                 
                                    
                                       liidu tootjate ühendus
                                    
                                 
                                 
                                             —
                                          
                                          
                                             European Aluminium, Brüssel, Belgia
                                          
                                       
                           
                                  
                              
                              
                                 
                                    
                                       sõltumatud importijad
                                    
                                 
                                 
                                             —
                                          
                                          
                                             Airoldi Metalli S.p.A.
                                          
                                       
                                             —
                                          
                                          
                                             mejo Metall Josten GmbH & Co.
                                          
                                       
                           
                                  
                              
                              
                                 
                                    
                                       eksportivad tootjad
                                    
                                 
                                 
                                             —
                                          
                                          
                                             Liaoning Zhongwang Group, mis koosneb kahest eksportivast tootjast: i) Liaoning Zhongwang Group Co., Ltd. ja ii) Yingkou Zhongwang Aluminium Business Co., Ltd;
                                          
                                       
                                             —
                                          
                                          
                                             Haomei Group, mis koosneb kahest eksportivast tootjast: i) Guangdong Haomei New Materials Co., Ltd. ja ii) Guangdong King Metal Light Alloy Technology Co., Ltd, ning
                                          
                                       
                                             —
                                          
                                          
                                             Press Metal Group, mis koosneb kahest eksportivast tootjast: i) Press Metal International Ltd. ja ii) Press Metal International Technology Ltd.
                                          
                                       
                           
               
                     (23)
                  
                  
                     Komisjon sai küsimustiku vastused neljalt valimisse kaasatud liidu tootjalt, liidu tootjate ühenduselt, kahelt valimisse kaasatud sõltumatult importijalt, ühelt kasutajalt (Alstom Holdings) ja kahelt eksportivate tootjate rühmalt: Haomei Groupilt ja Press Metal Groupilt.
                  
               
                     (24)
                  
                  
                     Liaoning Zhongwang Group ei vastanud küsimustikule. Eespool esitatut arvesse võttes teavitas komisjon 1. aprillil 2020 Liaoning Zhongwang Groupi, et kavatseb selle suhtes kohaldada alusmääruse artikli 18 sätet. Selles kirjas palus komisjon Liaoning Zhongwang Groupil esitada oma märkused artikli 18 kohaldamise kohta hiljemalt 13. aprilliks 2020. Liaoning Zhongwang Group ei esitanud märkusi. Valimit vähendati kahele eksportivate tootjate rühmale, kes esindasid koguekspordist 20,9 %.
                  
               1.8.   Kontrollkäigud
         
         
                     (25)
                  
                  
                     Arvestades COVID-19 puhangut ja eri liikmesriikide, aga ka paljude kolmandate riikide kehtestatud levikut tõkestavaid meetmeid, ei saanud komisjon esialgses etapis teha alusmääruse artikli 16 kohaseid kontrollkäike.
                  
               
                     (26)
                  
                  
                     Komisjon ristkontrollis kaugmeetodil kogu teavet, mida pidas oma esialgsete otsuste jaoks vajalikuks. Komisjon ristkontrollis kaugmeetodil järgmisi äriühinguid/osalisi:
                     
                                  
                              
                              
                                 liidu tootjate ühendus:
                                 
                                             —
                                          
                                          
                                             European Aluminium, Brüssel, Belgia
                                          
                                       
                           
                                  
                              
                              
                                 liidu tootjad:
                                 
                                             —
                                          
                                          
                                             Constellium Decin s.r.o., Decin, Tšehhi
                                          
                                       
                                             —
                                          
                                          
                                             Hydro Extrusion Hungary k.f.t, Székesfehérvár, Ungari
                                          
                                       
                                             —
                                          
                                          
                                             Impol d.o.o., Slovenska Bistrica, Sloveenia
                                          
                                       
                                             —
                                          
                                          
                                             ST Extruded Products GmbH, Vogt, Saksamaa
                                          
                                       
                           
                                  
                              
                              
                                 Hiina eksportivad tootjad:
                                 
                                             —
                                          
                                          
                                             Haomei Group ning
                                          
                                       
                                             —
                                          
                                          
                                             Press Metal Group.
                                          
                                       
                           
               1.9.   Nõue uurimine peatada
         
         
                     (27)
                  
                  
                     Airoldi taotles, et COVID-19 puhangu tõttu tuleks uurimine olukorra paranemiseni peatada, sest levikut tõkestavad meetmed mõjutasid halvasti tema kaitseõigusi (näiteks ei pääsenud Airoldi juurde omaenda dokumentidele ega saanud korraldada ärakuulamisi komisjoniga).
                  
               
                     (28)
                  
                  
                     Seda taotlust ei olnud võimalik heaks kiita. Eelkõige ei ole alusmääruses õiguslikku alust, mis võimaldaks komisjonil uurimine peatada. Tegelikult on komisjonile uurimise lõpuleviimiseks kehtestatud siduvad tähtajad. Seetõttu ei ole komisjonil sellise otsuse tegemiseks kaalutlusõigust. Tunnistades tõsiseid raskusi, millega teatavad koostööd tegevad äriühingud silmitsi seisid, avaldas komisjon teate COVID-19 puhangu tagajärgede kohta, milles pakutakse tähtaegade pikendamise asjus võimalikult palju lisapaindlikkust, võttes arvesse õiguslikke piiranguid ja vajadust järgida kohaldatavaid tähtaegu. Lisaks, nagu on kirjeldatud eelmises lõikes, ristkontrollis komisjon kaugmeetodil osaliste esitatud teavet või pidas videokonverentse huvitatud isikute ärakuulamiseks rahuldaval viisil. Kõigi nende meetmetega tagati, et osalised, sealhulgas Airoldi, said täielikult kasutada oma kaitseõigust ning uurimises osaleda.
                  
               1.10.   Uurimisperiood ja vaatlusalune periood
         
         
                     (29)
                  
                  
                     Dumpingu ja kahju uurimine hõlmas ajavahemikku 1. jaanuarist 2019 kuni 31. detsembrini 2019 (edaspidi „uurimisperiood“). Kahju hindamise seisukohast oluliste suundumuste uurimine hõlmas ajavahemikku 1. jaanuarist 2016 kuni uurimisperioodi lõpuni (edaspidi „vaatlusalune periood“).
                  
               1.11.   Normaalväärtuse kindlaksmääramise menetlus alusmääruse artikli 2 lõike 6a alusel
         
         
                     (30)
                  
                  
                     Kuna uurimise algatamise ajal olid olemas piisavad tõendid, mis viitasid Hiinas oluliste moonutuste olemasolule alusmääruse artikli 2 lõike 6a punkti b tähenduses, pidas komisjon asjakohaseks alustada uurimist, võttes arvesse alusmääruse artikli 2 lõiget 6a.
                  
               
                     (31)
                  
                  
                     Alusmääruse artikli 2 lõike 6a kohaldamiseks vajalike andmete kogumiseks kutsus komisjon seega algatamisteates kõiki Hiina eksportivaid tootjaid üles esitama algatamisteate III lisas nõutud teavet pressitud alumiiniumi tootmiseks kasutatud sisendite kohta. Asjakohase teabe esitasid kolmkümmend kolm Hiina eksportivat tootjat.
                  
               
                     (32)
                  
                  
                     Komisjon saatis küsimustiku ka Hiina valitsusele (edaspidi „Hiina valitsus“), et saada teavet, mida ta pidas vajalikuks oma uurimise jaoks seoses väidetavate oluliste moonutustega alusmääruse artikli 2 lõike 6a punkti b tähenduses. Hiina valitsus aga ei vastanud küsimustikule. Seejärel teatas komisjon Hiina valitsusele, et kasutab Hiinas oluliste moonutuste olemasolu kindlakstegemiseks olemasolevaid fakte alusmääruse artikli 18 tähenduses.
                  
               
                     (33)
                  
                  
                     Algatamisteates kutsus komisjon ka kõiki huvitatud isikuid üles tegema 37 päeva jooksul pärast teate Euroopa Liidu Teatajas avaldamist teatavaks oma seisukohad ning esitama teavet ja kinnitavaid tõendeid alusmääruse artikli 2 lõike 6a kohaldamise asjakohasuse kohta. Oluliste moonutuste olemasolu kohta esitasid märkusi kaks eksportivat tootjat. Neid märkusi analüüsitakse üksikasjalikult allpool põhjendustes 74–89.
                  
               
                     (34)
                  
                  
                     Komisjon märkis algatamisteates ka seda, et olemasolevaid tõendeid arvesse võttes võib tal tekkida vajadus valida kooskõlas alusmääruse artikli 2 lõike 6a punktiga a sobiv võrdlusriik, et teha normaalväärtus kindlaks moonutamata hindade või võrdlusaluste põhjal.
                  
               
                     (35)
                  
                  
                     Komisjon avaldas 16. märtsil 2020. aastal vastavalt alusmääruse artikli 2 lõike 6a punkti e teisele lõigule esimese toimikusse lisatud teate normaalväärtuse kindlaksmääramiseks kasutatavate allikate kohta (edaspidi „16. märtsi 2020. aasta teade“), milles küsiti huvitatud isikute seisukohti asjaomaste allikate kohta, mida komisjon võiks normaalväärtuse kindlaksmääramiseks kasutada. Selles teates esitas komisjon loetelu kõigist tootmisteguritest, nagu materjalid, energia ja tööjõud, mida eksportivad tootjad vaatlusaluse toote tootmisel kasutavad. Lisaks tegi komisjon selles etapis moonutamata hindade või võrdlusaluste valimise kriteeriumidele tuginedes võimalike võrdlusriikidena kindlaks järgmised riigid: Brasiilia, Colombia, Ecuador, Iraani Islamivabariik, Kasahstan, Malaisia, Mauritius, Mehhiko, Montenegro, Serbia, Sri Lanka, Tai, Türgi ja Vene Föderatsioon.
                  
               
                     (36)
                  
                  
                     Komisjon andis kõikidele huvitatud isikutele võimaluse esitada märkusi. Komisjon sai märkusi kahelt Hiina eksportivalt tootjalt, kaebuse esitajalt ja ühelt importijalt. Hiina valitsus märkusi ei esitanud.
                  
               
                     (37)
                  
                  
                     Komisjon vastas 16. märtsi teate kohta saadud märkustele teises, 25. juuni 2020. aasta teates normaalväärtuse kindlaksmääramisel kasutatavate allikate kohta (edaspidi „25. juuni 2020. aasta teade“). Komisjon koostas ka esialgse tootmistegurite loetelu ja järeldas, et selles etapis kavatses ta vastavalt alusmääruse artikli 2 lõike 6a punkti a esimesele taandele kasutada kõige sobivama võrdlusriigina Türgit. Komisjon kutsus huvitatud isikuid üles esitama märkusi ning ta sai märkusi kaebuse esitajalt, ühelt eksportivate tootjate rühmalt ja ühelt importijalt. Neid märkusi analüüsitakse üksikasjalikult põhjendustes 169–173.
                  
               2.   VAATLUSALUNE TOODE JA SAMASUGUNE TOODE
         
         2.1.   Vaatlusalune toode
         
         
                     (38)
                  
                  
                     Uurimisalused tooted on vardad, latid, profiilid (õõnesprofiilid või mitte), torud; kokku panemata; tarindites kasutamiseks ette valmistatud või mitte (nt mõõtu lõigatud, puuritud, painutatud, rihvitud, keermestatud); valmistatud alumiiniumist, legeeritud või mitte, kusjuures alumiiniumisisaldus on kuni 99,3 %.
                  
               
                     (39)
                  
                  
                     Hiinast pärit uurimisalune toode kuulub praegu CN-koodide ex 7604 10 10, ex 7604 10 90, 7604 21 00, 7604 29 10, 7604 29 90, ex 7608 10 00, 7608 20 81, 7608 20 89 ja ex 7610 90 90 (TARICi koodid 7604101011, 7604109011, 7604109025, 7604109080, 7608100011, 7608100080, 7610909010) alla („vaatlusalune toode“). Need CN-koodid ja TARICi koodid on esitatud üksnes teavitamiseks ning neil ei ole toote liigitamisele siduvat mõju.
                  
               
                     (40)
                  
                  
                     Vaatlusalusele tootele viidatakse tavaliselt kui „pressitud alumiiniumile“, millega osutatakse selle kõige tavalisemale tootmisprotsessile, isegi kui seda saab toota ka muude tootmisprotsessidega nagu valtsimine, sepistamine ja valamine.
                  
               
                     (41)
                  
                  
                     Käesolevas uurimises ei hõlmata järgmisi tooteid:
                     
                                 1)
                              
                              
                                 alamkoostude moodustamiseks ühendatud tooted (nt keevitamisega või kinnitustega);
                              
                           
                                 2)
                              
                              
                                 keevitatud torud;
                              
                           
                                 3)
                              
                              
                                 tooted pakitud komplektina, kus on vajalikud osad lõpptoote kokkupanemiseks ilma täiendava viimistluse või osade valmistamiseta (edaspidi „lõpptoote komplekt“).
                              
                           
               
                     (42)
                  
                  
                     Vaatlusalust toodet kasutatakse paljudes rakendustes. Peamised lõppkasutused on järgmised:
                     
                                 1)
                              
                              
                                 ehitus: aknad, uksed, reelingud, kõrghoone kardinsein, kiirtee- ja sillatarindid, raamiosad, muud tarindid;
                              
                           
                                 2)
                              
                              
                                 transport: autotööstus (autod, bussid, veokid, haagis-/furgoon-/konteinersõidukid), kergrööbassõidukid, raskerööbassõidukid ja muud massilise reisijateveo sõidukid, vaba aja sõidukid, õhusõidukid, kosmosesõidukid, meresõidukid, ja
                              
                           
                                 3)
                              
                              
                                 tehnoloogilised tooted: tarbekaubad ja kommertstooted, nagu kliimaseadmed, seadmed, mööbel, valgustus, spordivarustus, isiklikud veesõidukid; elektritoiteallikad, soojusneelud, koaksiaalkaablid, voolulatid; masinad ja seadmed, toiduvitriinid, jahutusseadmed, meditsiiniseadmed, väljapanetarindid, laboriseadmed ja aparaadid.
                              
                           
               2.2.   Samasugune toode
         
         
                     (43)
                  
                  
                     Uurimine näitas, et järgmistel toodetel on samasugused põhilised füüsilised ja tehnilised omadused ning samasugused põhilised kasutusotstarbed:
                     
                                 1)
                              
                              
                                 vaatlusalune toode;
                              
                           
                                 2)
                              
                              
                                 toode, mida toodetakse ja müüakse asjaomase riigi siseturul, ja
                              
                           
                                 3)
                              
                              
                                 toode, mida liidu tootmisharu toodab ja müüb liidu turul.
                              
                           
               
                     (44)
                  
                  
                     Seetõttu otsustas komisjon käsitada neid tooteid selles etapis samasuguste toodetena alusmääruse artikli 1 lõike 4 tähenduses.
                  
               
                     (45)
                  
                  
                     Uurimisaluse toote jaoks mõeldud liidu turg hõlmab erinevatest alumiiniumisulamitest valmistatud vardaid ja latte, torusid ning täis- ja õõnesprofiile. Need tooted on erinevate mõõtmetega ning mõned tooted on viimistletud, kasutades erinevaid meetodeid nagu lõikamine, tõmbamine, vormimine jne. Neid tooteid müüakse tooteid kasutavatele eri tootmisharudele. Peamised tooteid kasutavad tootmisharud on ehitus (ligikaudu 50 %), transport (ligikaudu 30 %), masinaehitus (ligikaudu 12 %) ja tarbekaubad (ligikaudu 8 %). Tooteid müüakse tooteid kasutavatele tootmisharudele kas otse või edasimüüjate kaudu.
                  
               
                     (46)
                  
                  
                     Ka asjaomasest riigist pärit import hõlmab samu põhilisi tooteliike, mis on valmistatud sarnasest alumiiniumisulamite valikust ning on sarnaste mõõtmete ja viimistlusega. Imporditud tooteliikide hindade võrdlemisel valimisse kaasatud liidu tootjate müüdavate tooteliikidega ilmnes, et üle 95 % imporditud tooteliikidest kattub otseselt liidu tootmisharu müüdavate tooteliikidega. Seega oli selge, et imporditud ja liidu tootmisharu müüdavate tooteliikide vahel on tihe konkurents.
                  
               
                     (47)
                  
                  
                     Paljud imporditud ja liidu tootmisharu müüdavad tooteliigid olid tehtud vastavalt kliendi individuaalsetele kirjeldustele. Aga kuigi neid tooteid saab pidada erilahendusteks, olid neil kõigil ühesugused füüsilised, tehnilised ja keemilised põhiomadused ning neid tuleks praeguses uurimises käsitleda ühe tootena.
                  
               2.3.   Toote määratlusega seotud väited
         
         2.3.1.   Väited, et toote määratlus ei ole piisavalt selge
         
         
                     (48)
                  
                  
                     Teatavad huvitatud isikud väitsid, et algatamisteates ei määratletud uurimisalust toodet piisavalt selgelt. Esitati järgmised väited:
                     
                                 1)
                              
                              
                                 uurimisaluse toote määratlus ei tohiks põhineda tootmismeetoditel;
                              
                           
                                 2)
                              
                              
                                 toote määratluse väidetav laiendamine mõistega „valmistatud alumiiniumist“ ei ole asjakohane;
                              
                           
                                 3)
                              
                              
                                 vaidlustati CN-koodide esitamine „üksnes teavitamiseks“.
                              
                           
               
                     (49)
                  
                  
                     Uurimisalune toode on määratletud füüsiliste, tehniliste ja keemiliste omaduste alusel. Määratluses osutatakse selgelt, et uurimisega on hõlmatud kõik vardad ja latid, profiilid ja torud, mis ei sisalda üle 99,3 % alumiiniumi.
                  
               
                     (50)
                  
                  
                     Komisjon kinnitab, et vastupidiselt teatavate huvitatud isikute arusaamisele ei olnud uurimisaluse toote määratluse aluseks tootmismeetodid. Pressimine on tõepoolest küll kõige tavalisem tootmismeetod, aga hõlmatud on tooted, mis vastavad tootemääratluse füüsilistele, tehnilistele ja keemilistele omadustele, olenemata tootmismeetodist.
                  
               
                     (51)
                  
                  
                     Mis puudutab tootemääratluse väidetavat laiendamist mõistega „valmistatud alumiiniumist“, siis see tulenes tootemääratluse ebapiisavast tõlgendamisest. Tõesti, asjaomane mõiste on „valmistatud legeeritud või legeerimata alumiiniumist“. Sellega üksnes selgitatakse tingimust „sisaldab kuni 99,3 % alumiiniumi“, et hõlmata nii legeerimata kui ka legeeritud alumiiniumist tooted, mis ei sisalda üle 99,3 % alumiiniumi.
                  
               
                     (52)
                  
                  
                     Seoses tõsiasjaga, et CN-koodid esitati algatamisteates „üksnes teavitamiseks“, väitis üks osaline, et sellise ebatäpse määratluse lisamine tollimaksude kehtestamist käsitleva määruse esialgsesse või lõplikku versiooni on ELi õiguse üldpõhimõtete rikkumine. Selle osalise sõnul ei ole CN-koodide tõlgendamine siduv ning selline üldine viide kahjustaks tootemääratlusega seotud õiguskindlust. Siinkohal märkis komisjon, et algatamisteatesse lisati viide „üksnes teavitamiseks“ vaid selleks, et tagada uurimisaluse toote vastavus algatamisteates esitatud määratlusele, mitte CN-koodides sisalduvale määratlusele. Kui osutatud CN-koodid olid vaatlusalusest tootest laiema kohaldamisalaga, lõi komisjon vastavalt alusmääruse artikli 14 lõikele 6 selle uurimise algatamisel mitu TARICi koodi. Nende TARICi koodidega, mis on esitatud põhjenduses 39, määratletakse vaatlusalune toode käesoleva esialgse määruse regulatiivosas.
                  
               2.3.2.   Taotlused toote tootevalikust välja jätmiseks
         
         
                     (53)
                  
                  
                     Importija Airoldi väitis, et kõvasulamist, eriti mittestandardsetest kõvasulamitest valmistatud pressitud alumiinium tuleks tootemääratlusest välja jätta, sest ELi toodang ei vasta kaugeltki ELi tegelikule nõudlusele nende toodete järele.
                  
               
                     (54)
                  
                  
                     Selles suhtes näitas uurimine, et kõvasulamitest tehtud pressitud alumiinium on samasuguste füüsiliste, tehniliste ja keemiliste omadustega nagu teised vaatlusaluse toote määratlusega hõlmatud tooted. Airoldi ei esitanud ühtegi tõendit selle kohta, et selle tooteliigi puhul esineb tarnenappus. Tegelikult leidis komisjon, et liidu tootmisharu, sealhulgas kaks valimisse kaasatud tootjat, tegid vaatlusalusel perioodil märkimisväärseid investeeringuid uutesse kõvasulamite tootmise pressidesse ning on seega suutelised tarnima laia valikut pressitud alumiiniumi, sealhulgas kõvasulameid.
                  
               
                     (55)
                  
                  
                     Eksportiv tootja Fuyao Glass väitis, et uurimisel tuleks keskenduda peamiselt sellisele pressitud alumiiniumile, mida kasutatakse ehituses ehk mis on mõeldud „ehituskonstruktsioonides kasutamiseks“, ning et Fuyao Glassi toodetavad ja eksporditavad tooted, nagu autode lisatarvikud, tuleks välja jätta.
                  
               
                     (56)
                  
                  
                     Veel väitis Fuyao Glass, et kui võtta arvesse eristatavaid jooni füüsilistes, tehnilistes ja keemilistes omadustes, tootmisprotsessi, kvaliteeti, turustuskanaleid, samaväärse toote puudumist ning tarbijate erinevat arusaama, aga ka väga erinevate lõppkasutustega toodete tootmiskulude ja hindade erinevusi, tuleks nende pressitud alumiinium, mis on mõeldud dekoratiivseks kasutuseks autotööstuses, uurimise kohaldamisalast välja jätta.
                  
               
                     (57)
                  
                  
                     Oma väite toetamiseks loetles Fuyao Glass mitu tehnilist erinevust nende toodetavate ja eksporditavate toodete ning ehitussektoris kasutatavate toodete vahel, näiteks kasutatav alumiiniumisulami liik, teatud spetsiifilised tootmisetapid, tunnuskoodid, vananemine, välimuse kontrollimine ja pakkimine. Veel väitis Fuyao Glass, et tootemääratluses tuleb arvesse võtta sellist elementi nagu homogeensus või sarnasus.
                  
               
                     (58)
                  
                  
                     Sellega seoses märkis komisjon, et Fuyao Glass ei selgitanud, miks tuleks uurimises keskenduda üksnes ehituses kasutatavale ehk „ehituskonstruktsioonides kasutamiseks mõeldud“ pressitud alumiiniumile ning mitte muudes tootmisharudes kasutatavale pressitud alumiiniumile. Pressitud alumiiniumist tooteid kasutatakse paljudes tootmisharudes, sealhulgas autotööstuses, ning neil on ühed ja samad füüsilised, tehnilised ja keemilised põhiomadused. On küll tõsi, et erinevad pressitud alumiiniumist tooted on kuju ja kasutusomaduste poolest erinevad, aga oluline on märkida, et need esemed on ühtede ja samade füüsiliste, tehniliste ja keemiliste põhiomadustega ehk et need on valmistatud alumiiniumist ning neid kasutatakse sisendina (st vahetoodetena) tootmisahela järgmise etapi toodete valmistamisel. Seega kuuluvad erinevad liigid tegelikult vaatlusaluste toodete hulka, nagu on kirjeldatud tootemääratluses.
                  
               
                     (59)
                  
                  
                     Teatavad eksportivad tootjad (Jilin Qixing, Shandong Nollvetec Lightweight Equipment) ja kasutaja Alstom ning tema ühendus UNIFE väitsid, et raudteetranspordi sektoris kasutatav pressitud alumiinium tuleks uurimisest välja jätta. Sellega seoses väideti põhiliselt, et liidu tootmisharu jaoks on see väikeklientide sektor, et kasutaja oleks ebaproportsionaalselt mõjutatud ja et Hiinast imporditakse erilahendusi. Samuti väideti, et selles sektoris kehtivad pressitud alumiiniumi kohta teistsugused standardid ja tehnilised omadused, mis eristab seda sektorit muudest sektoritest.
                  
               
                     (60)
                  
                  
                     Liidu tootmisharu vaidlustas selle väljajätmistaotluse põhjusel, et liidu tootmisharul on võimekus valmistada raudteetranspordi sektori jaoks tooteid. Samuti osutas liidu tootmisharu sellele, et uurimisalune toode on määratletud laialt ning et selle määratlusega on hõlmatud kõnealuse tootmisharu füüsilised, keemilised ja tehnilised omadused.
                  
               
                     (61)
                  
                  
                     Komisjon lükkas selle väljajätmistaotluse tagasi, sest ei esitatud veenvaid tõendeid, millest nähtuks, et raudteetranspordi sektoris kasutataval pressitud alumiiniumil oleksid teistsugused füüsilised, tehnilised ja keemilised põhiomadused. Tegelikult on kõigil tooteid kasutavatel sektoritel ja ka paljudel üksikkasutajatel spetsiifilised standardid ja tehnilised nõuded, mis tähendab, et raudteetranspordi sektor on lihtsalt üks tooteid kasutav sektor teiste seas, aga mitte selline, mille puhul oleks alust see meetmetest välja jätta. Samamoodi ei saanud pidada vastuvõetavaks muid taotlusi, mis põhinesid imporditavate toodete puhul järgitud tehnilistel eristandarditel ja spetsiifilisel lõppkasutusel, sest kui toode kuulub asjaomase määratluse ulatusse, ei ole eristandardile vastamine iseenesest põhjus tootemääratlusest välja jätmiseks. Pressitud alumiiniumi valdkonnas, mis on aina enam keskendunud erilahendustele, on vältimatu, et kehtivad erinõuded ja -standardid, aga see ei tähenda, et neil toodetel oleksid teistsugused füüsilised, tehnilised ja keemilised põhiomadused.
                  
               
                     (62)
                  
                  
                     Lisaks suudab mitu liidu tootjat seda sektorit vastavalt enamikule nõuetele varustada. See leidis kinnitust näiteks seoses suurte pressitud alumiiniumist toodetega raudteesõidukite jaoks, kui raudteetranspordi sektor teatas, et nende vajadusi suudab täita kolm Hiina tootjat ja üks liidu tootja.
                  
               
                     (63)
                  
                  
                     Eespool öeldut arvestades järeldas komisjon, et ei olnud mingit alust jätta raudteesektor (või osa sellest) uurimise tootemääratlusest välja.
                  
               
                     (64)
                  
                  
                     Mitu teist huvitatud isikut tegi märkusi nende valmistatavate või imporditavate toodete kohta ning soovis selgitusi selle kohta, kas need tooted on tootemääratlusega hõlmatud. Kuigi liidu tootmisharu esitas selliste taotluste kohta märkusi huvitatud isikutele tutvumiseks toimikusse lisatud teates, märgib komisjon, et selliste otsuste tegemine on impordi ajal riiklike tolliasutuste pädevuses. Sellele küsimusele pööratakse erilist tähelepanu seoses vaatlusaluse toote võimaliku alternatiivse kirjeldusega.
                  
               3.   DUMPING
         
         3.1.   Alusmääruse artikli 18 kohaldamine
         
         
                     (65)
                  
                  
                     Nagu eespool põhjenduses 24 osutatud, ei teinud Liaoning Zhongwang Group uurimises koostööd. Samuti ei esitanud ta ühtegi märkust kirja kohta, millega teda teavitati komisjoni kavatsusest kohaldada alusmääruse artikli 18 sätet.
                  
               
                     (66)
                  
                  
                     Nagu põhjenduses 32 osutatud, algatati uurimine alusmääruse artikli 2 lõike 6a punkti a kohaselt. Komisjon saatis Hiina valitsusele uurimise alguses kaks küsimustikku moonutuste esinemise kohta (5). Hiina valitsuselt vastuseid ei saadud. Komisjon teavitas Hiina valitsust 25. märtsi 2020. aasta verbaalnoodiga, et kavatseb sel juhul kasutada alusmääruse artikli 18 sätet, ning kutsus Hiina valitsust üles esitama oma märkust artikli 18 kohaldamise kohta. Hiina valitsus ei esitanud märkusi.
                  
               3.2.   Normaalväärtus
         
         
                     (67)
                  
                  
                     Alusmääruse artikli 2 lõike 1 kohaselt võetakse „normaalväärtuse aluseks [—] tavaliselt ekspordiriigi sõltumatute klientide poolt tavapärases kaubandustegevuses makstud või makstavad hinnad“.
                  
               
                     (68)
                  
                  
                     Samas on alusmääruse artikli 2 lõike 6a punktis a sätestatud, et kui tehakse kindlaks, et ekspordiriigis punkti b kohaste oluliste moonutuste tõttu ei ole asjakohane kasutada selle riigi hindu ega kulusid, arvutatakse normaalväärtus üksnes moonutamata hindu või võrdlusaluseid kajastavate tootmis- ja müügikulude põhjal, ning et see hõlmab moonutamata ja põhjendatud haldus-, müügi- ja üldkulusummat ning kasumisummat.
                  
               
                     (69)
                  
                  
                     Nagu allpool täpsemalt selgitatud, jõudis komisjon käesolevas uurimises järeldusele, et olemasolevate tõendite põhjal ning Hiina valitsuse koostööst keeldumist arvesse võttes oli alusmääruse artikli 2 lõike 6a kohaldamine asjakohane.
                  
               3.2.1.   Oluliste moonutuste esinemine
         
         3.2.1.1.   Sissejuhatus
         
                     (70)
                  
                  
                     Alusmääruse artikli 2 lõike 6a punktis b on sätestatud, et „olulised moonutused on moonutused, mis esinevad siis, kui teatatud hinnad või kulud, sealhulgas tooraine- ja energiakulud, ei ole kujunenud vabaturujõudude abil, kuna neid mõjutab valitsuse oluline sekkumine. Oluliste moonutuste olemasolu hindamisel võetakse muu hulgas arvesse ühe või mitme järgmise asjaolu võimalikku mõju:
                     
                                 —
                              
                              
                                 asjaomast turgu teenindavad olulisel määral ettevõtjad, kes on ekspordiriigi ametiasutuste omanduses, kontrolli või poliitilise järelevalve või juhtimise all;
                              
                           
                                 —
                              
                              
                                 riik on esindatud ettevõtetes viisil, mis võimaldab tal mõjutada hindu või kulusid;
                              
                           
                                 —
                              
                              
                                 avalik poliitika või meetmed tagavad omamaiste tarnijate sooduskohtlemise või mõjutavad vabaturujõude muul viisil;
                              
                           
                                 —
                              
                              
                                 pankroti-, äriühingu- või asjaõigus puudub, seda kohaldatakse diskrimineerivalt või selle täitmise tagamine on ebapiisav;
                              
                           
                                 —
                              
                              
                                 moonutatakse palgakulusid;
                              
                           
                                 —
                              
                              
                                 rahastamisele saab juurdepääsu asutuste kaudu, kes viivad ellu avaliku poliitika eesmärke või kes muul viisil ei tegutse riigist sõltumatult“.
                              
                           
               
                     (71)
                  
                  
                     Alusmääruse artikli 2 lõike 6a punkti b kohaselt võetakse artikli 2 lõike 6a punkti a tähenduses oluliste moonutuste olemasolu hindamisel muu hulgas arvesse punktis b sõnastatud mitteammendavat loetelu. Alusmääruse artikli 2 lõike 6a punkti b kohaselt tuleb oluliste moonutuste olemasolu hindamisel arvesse võtta ühe või mitme sellise asjaolu võimalikku mõju vaatlusaluse toote hindadele ja kuludele eksportivas riigis. Kuna kõnealune loetelu ei ole kumulatiivne, ei tule oluliste moonutuste kindlakstegemisel arvesse võtta kõiki asjaolusid. Lisaks võib loetelu eri asjaolude esinemise tõestamisel kasutada samu faktilisi tõendeid. Järeldused oluliste moonutuste kohta artikli 2 lõike 6a punkti a tähenduses tuleb teha siiski kõigi olemasolevate tõendite põhjal. Moonutuste olemasolu üldisel hindamisel võib arvesse võtta ka eksportiva riigi üldist konteksti ja olukorda, eriti kuna eksportiva riigi majandusliku ja haldusliku korra peamised elemendid annavad valitsusele olulise võimu sekkuda majandusse sellisel viisil, et hinnad ja kulud ei kujune turujõudude vaba arengu tulemusel.
                  
               
                     (72)
                  
                  
                     Alusmääruse artikli 2 lõike 6a punktis c on sätestatud, et „[k]ui komisjon on täheldanud faktidel põhinevaid märke punktis b osutatud võimalike oluliste moonutuste kohta teatavas riigis või selle riigi teatavas sektoris ning kui see on käesoleva määruse tulemuslikuks kohaldamiseks vajalik, koostab komisjon ja teeb üldsusele kättesaadavaks aruande, milles kirjeldatakse punktis b osutatud turuolukorda selles riigis või sektoris, ning ajakohastab seda aruannet korrapäraselt“.
                  
               
                     (73)
                  
                  
                     Selle sätte kohaselt on komisjon avaldanud Hiina kohta riigiaruande (edaspidi „aruanne“), (6) milles kinnitati valitsuse jõulist sekkumist majandusse paljudel tasanditel, sealhulgas konkreetseid moonutusi seoses paljude tootmise põhiteguritega (nt maa, energia, kapital, tooraine ja tööjõud) ning konkreetsetes sektorites (nt terase- ja keemiatööstus). Aruanne lisati uurimistoimikule uurimise algatamise etapis. Kaebus sisaldas ka aruannet täiendavaid asjakohaseid tõendeid. Huvitatud isikutel paluti uurimise algatamise ajal uurimistoimikus sisaldunud tõendid ümber lükata, esitada nende kohta märkusi või neid täiendada.
                  
               
                     (74)
                  
                  
                     Kaebus sisaldas teavet lisauuringute kohta ja aruandeid, milles analüüsiti Hiina alumiiniumitööstuse olukorda. Esimene allikas oli Hiinas asuva Euroopa Liidu Kaubanduskoja aruanne (edaspidi „ELi kaubanduskoja aruanne“) Hiina ülemäärase tootmisvõimsuse kohta, mida kasutati ülemäärase tootmisvõimsuse olemasolu tõendamiseks Hiinas. Teiseks nimetas kaebuse esitaja OECD dokumenti „Measuring distortions in international markets – The aluminium value chain“ (Moonutuste mõõtmine rahvusvahelistel turgudel – alumiiniumi väärtusahel) (edaspidi „OECD uuring“), (7) milles analüüsitakse hoolikalt alumiiniumisektori äriühingutele antud rahalisi toetusi ning ka tõsiasja, et esmase alumiiniumi ekspordimaksud ja teatavate alumiiniumtoodete ekspordimaksude mittetäielik käibemaksutagastus vähendasid esmase alumiiniumi eksporti ning ergutasid alumiiniumist pool- ja valmistoodete, sealhulgas pressitud alumiiniumi tootmist ja eksporti. Viimaks juhtis kaebuse esitaja tähelepanu sellele, et hiljutisel Hiinast (8) pärit teatavate alumiiniumfooliumi rullide impordi dumpinguvastaste tollimaksude aegumise läbivaatamisel kinnitas komisjon oluliste moonutuste olemasolu ning et see järeldus oli süsteemse iseloomuga ega piirdunud selle konkreetse uurimise vaatlusaluse tootega ning et sellest meetodist kõrvale kaldumiseks ei olnud põhjust.
                  
               
                     (75)
                  
                  
                     Nagu on märgitud põhjenduses 66, ei esitanud Hiina valitsus algatamisetapis märkusi ega tõendeid, mis toetaksid või lükkaksid ümber toimikus olevaid tõendeid, sealhulgas aruannet ja kaebuse esitaja esitatud täiendavaid tõendeid oluliste moonutuste olemasolu kohta ja/või alusmääruse artikli 2 lõike 6a kohaldamise asjakohasuse kohta käesoleval juhul.
                  
               
                     (76)
                  
                  
                     Selle kohta esitati algatamisel märkusi kahe eksportiva tootja nimel: GuangDong HaoMei New Materials Co., Ltd ja GuangDong King Metal Light Alloy Technology Co., Ltd (Haomei ja King Metal). Esiteks väitsid need huvitatud isikud, et nende saadud toetused olid miinimumsummad ning need olid suunatud tehnoloogia ja IT ajakohastamisele. Veel väitsid eksportivad tootjad, et nende saadud abi on võrreldav ELi kõrgtehnoloogilistele ettevõtetele antava abiga, et saavutada avaliku huvi eesmärke, näiteks ajakohastada tehnoloogia ümberkujundamist ja digiteerimist, ning loetlesid hulga Euroopa õigusakte, milles käsitletakse ettevõtetele antavat rahalist abi.
                  
               
                     (77)
                  
                  
                     Komisjon tuletab meelde, et vastavalt alusmääruse artikli 2 lõike 6a punktile b analüüsitakse oluliste moonutuste olemasolu kindlakstegemiseks ühe või mitme selles sättes loetletud moonutava elemendi võimalikku mõju hindadele ja kuludele eksportivas riigis. Selles kontekstis ei võeta arvesse kulustruktuuri ja hinnakujundusmehhanisme teistel turgudel, sealhulgas rahalise toetusega seotud küsimusi, näiteks ELis antud toetusi. Lisaks tuletab komisjon meelde, et olulisi moonutusi Hiinas hinnati kogu riiki hõlmaval tasandil. Seetõttu olid mõlemad märkusi esitanud eksportivad tootjad kõlblikud saama rahalist toetust allpool punktis 3.2.1.8 kirjeldatud viisil, koostoimes punktiga 3.2.1.5, isegi kui nad tegelikult mingist märkimisväärsest riigiabist kasu ei saanud. See on nii põhjusel, et nagu punktis 3.2.1.4 selgitatud, kuulusid mõlemad eksportivad tootjad, nagu kõik alumiiniumisektori äriühingud, Hiina riiklike planeerimis- ja juhenddokumentide kohaldamisalasse ning neil oli punktis 3.2.1.8 kirjeldatud juurdepääs rahastamisele Hiina rahandussüsteemi kaudu. Sellega seoses hõlbustavad pangad ja teised rahandusasutused Hiina valitsuse suuniste alusel turuosaliste, sealhulgas alumiiniumtoodete tootjate juurdepääsu rahastamisele, luues neile ettevõtetele seega rahalise ohutusvõrgu ning andes neile lisaeelise, võrreldes väljaspool Hiinat asuvate vastavate ettevõtetega.
                  
               
                     (78)
                  
                  
                     Teiseks väitsid eksportivad tootjad, et kaebuses osutati hindu ja kulusid mõjutavatele olulistele moonutustele väga üldsõnaliselt ning et need elemendid ei käinud konkreetselt nende endi kohta. Eksportivad tootjad väitsid, et alusmääruse artikli 2 lõike 6a kohaselt saab komisjon normaalväärtuse väljaarvutamiseks valida omamaiste kulude kasutamise, seda siis, kui tõese ja asjakohase tõendusmaterjali põhjal on kindlalt tõestatud, et need ei ole moonutatud, ning et hindamine tuleks teha iga eksportija ja tootja kohta eraldi. Haomei ja King Metal väitsid, et kaebuses sisalduvad tõendid oluliste moonutuste kohta, mis tuginesid erinevatele aruannetele, olid seotud Hiina majanduse ja Hiina alumiiniumisektoriga laiemalt ning et neid ei saanud nende kahe eksportiva tootja suhtes automaatselt kohaldada.
                  
               
                     (79)
                  
                  
                     Eespool öeldu kohta märgib komisjon, et alusmääruse artikli 2 lõike 6a kohaldamiseks alust andvate oluliste moonutuste olemasolu on kindlaks tehtud kogu riigi tasandil. Kui oluliste moonutuste olemasolu on kindlaks tehtud, kohaldatakse artikli 2 lõike 6a sätteid kõigile Hiina eksportivatele tootjatele. Igal juhul võimaldab alusmääruse seesama säte eksportivatel tootjatel näidata, et olulised moonutused nende omamaiseid kulusid ei mõjuta, ning sellisel juhul saab neid kasutada normaalväärtuse arvutamiseks. Aga ühegi omamaise kulu puhul ei ole täpsete ja asjakohaste tõendite alusel, sealhulgas artikli 2 lõike 6a punktis c esitatud huvitatud pooli käsitlevate sätete raames, kindlaks tehtud, et need ei ole moonutatud. Eelkõige ei esitanud eksportivad tootjad täpseid ja asjakohaseid tõendeid selle kohta, et hinnad ja kulud ei ole moonutatud. Võttes arvesse punktis 3.2.1.10 esitatud uurimise järeldusi ja seda, et puuduvad asjaomased tõendid selle kohta, et need järeldused ei kehti nende eksportivate tootjate omamaiste kulude kohta, lükati see väide tagasi.
                  
               
                     (80)
                  
                  
                     Kolmandaks väitsid eksportivad tootjad, et nii komisjoni aruanne kui ka ELi kaubanduskoja aruanne toimiku kohta on väga üldsõnalised, sest neis käsitletakse alumiiniumitööstuse üldisi probleeme, mis aga ei kehti konkreetselt Haomei ja King Metali kohta. Samamoodi keskenduti OECD uuringus suurimatele tootjatele ja kuna nemad on ka suurimad riigiabi saajad Hiinas, siis tunnistatakse dokumendis, et teised tootjad, sealhulgas ka pooltoodete tootjad, ei saa ulatuslikest riigi toetustest kasu. Lisaks ei saa need kaks eksportivat tootjat ülemäärases ulatuses riigi toetusi, nagu on üksikasjalikult kirjeldatud laekunud märkustes, kus loetleti kogu Haomei ja King Metali saadav riigiabi. Seega ei saa need kaks eksportivat tootjat sellises ulatuses riigi toetusi nagu suuremad tootjad ning seega ei ole nende hinnad moonutatud.
                  
               
                     (81)
                  
                  
                     Komisjon tuletas meelde, et vastavalt artikli 2 lõike 6a punktile b tehakse oluliste moonutuste olemasolu kindlaks eksportiva riigi kohta tervikuna. Seetõttu on kolm aruannet, mida kasutati oluliste moonutuste olemasolu tõendamiseks, asjakohased, et täita artikli 2 lõike 6a punkti b nõudeid. Vastavalt artikli 2 lõike 6a punktile a on omamaiste kulude kasutamine lubatud, kui nende puhul on üksikute eksportivate tootjate tasandil kindlaks tehtud, et need ei ole moonutatud. Tõsiasi, et need kaks eksportivat tootjat ei saanud toetustest sama palju kasu kui teised, suuremad tootjad, ei ole praegusel juhul asjakohane, nagu põhjendustes 76 ja 77 täpsemalt selgitatud.
                  
               
                     (82)
                  
                  
                     Lisaks väitsid kaks eksportivat tootjat, et nende energiahinnad ja palgakulud ei olnud moonutatud ja et puudusid tõendeid, mis toetaksid väidet, et neid kahte tootmistegurit oleksid mõjutanud olulised moonutused.
                  
               
                     (83)
                  
                  
                     Nagu põhjenduses 77 juba selgitatud, on alusmääruse artikli 2 lõike 6a kohaldamiseks alust andvate oluliste moonutuste olemasolu kindlaks tehtud kogu riigi tasandil ning artikli 2 lõike 6a sätted võimaldavad eksportivatel tootjatel näidata, et olulised moonutused nende omamaiseid kulusid ei mõjuta, ning sellisel puhul saab neid kasutada normaalväärtuse arvutamiseks. Aga praegusel juhul ei ole omamaise energiakulu ega omamaiste palkade puhul täpsete ja asjakohaste tõendite alusel, sealhulgas artikli 2 lõike 6a punktis c esitatud huvitatud isikuid käsitlevate sätete raames, kindlaks tehtud, et need ei ole moonutatud. Ükski eksportiv tootja ei esitanud tõendeid, mis kinnitaksid, et nende energia- ja tööjõukulud ei ole moonutatud. Seetõttu lükati nende väide selles suhtes tagasi.
                  
               
                     (84)
                  
                  
                     Hiina käibemaksutagastuse kohta teatavatelt alumiiniumtoodetelt väitsid Haomei ja King Metal, et nemad ei saanud varrastelt ja lattidelt käibemaksutagastust ning et nad said ainult 10 % ettevõtte tulumaksu vähendust.
                  
               
                     (85)
                  
                  
                     Esiteks ei avalikustanud märkusi esitavad eksportivad tootjad peale vardaid ja latte puudutava teabe rohkem üksikasju selle kohta, kas muud nende eksporditavad tooted võivad kuuluda käibemaksutagastuse alla. Teiseks, nagu komisjon oma aruandes osutas, on Hiina käibemaksutagastuste poliitika eriti asjakohane tõendusmaterjal, mis kinnitab vaatlusaluse toote valmistamisel kasutatava sisendi (st esmase alumiiniumi) kulude moonutusi. See, et Haomei ja King Metali teatavate alumiiniumtoodete ekspordi suhtes ei kohaldatud käibemaksutagastust, ei muutnud asjaolu, et nende poolt tootmises kasutatavate toorainete hinnad oleksid kogu riiki hõlmava käibemaksuvabastuse poliitika tulemusel moonutatud. Need eksportivad tootjad ei esitanud vastupidist kinnitavaid tõendeid. Seetõttu lükati nende väide tagasi.
                  
               
                     (86)
                  
                  
                     Lisaks väitsid kaks eksportivat tootjat, et nende äriõiguses ja äriühingute põhikirjades ei nimetata parteikomitee rolli ning et nende suhtes kohaldati pankroti-, äriühingu- ja asjaõigust. Nad väitsid, et sertifitseeritud avaliku sektori raamatupidajad tegid korrapäraselt auditeid ning et eelarved olid läbipaistvad ja üldsusele juurdepääsetavad.
                  
               
                     (87)
                  
                  
                     Komisjon tuletab meelde, et vastavalt Hiina Kommunistliku Partei konstitutsioonile peavad kõik Hiina äriühingud looma parteirakukesed, nagu põhjenduses 105 üksikasjalikult selgitatud. Seetõttu ei muuda tõsiasi, et kummagi eksportiva tootja põhikirjas ei ole konkreetseid sätteid, asjaolu, et Hiina Kommunistlik Partei mõjutab enamiku Hiina äriühingute äriotsuseid riigi esindatuse tõttu parteirakukestes (9). See on aidanud kaasa Hiina Kommunistliku Partei üldisele mõjule ja kontrollile Hiina majanduse üle. Tagajärjena ei ole riigi selline sekkumine mõjutanud mitte ainult Hiina eksportivaid tootjaid, vaid ka toorainetootjaid ning nende eksportivate tootjate (ka Haomei ja King Metali) kasutatavaid sisendeid, mille tulemusel on nende sisendite hinnad moonutatud. Toimikus ei ole tõendeid, mis vaidlustaksid seda tõsiasja. Teiseks tegi komisjon punktis 3.2.1.6 kogu riigi tasandil kindlaks pankroti-, äriühingu- ja asjaõiguse kohaldamisega seotud moonutused vastavalt artikli 2 lõike 6a punkti b neljandas taandes esitatud nõuetele. Ei esitatud tõendeid, mis kinnitaksid, et kogu riigi tasandil esinevad moonutused ei kehti nende kahe eksportiva tootja kohta. Seepärast lükati mõlemad väited tagasi.
                  
               
                     (88)
                  
                  
                     Veel üks eksportiv tootja, nimelt Press Metal Group, vastas 16. märtsi 2020. aasta teatele ja esitas oma märkused oluliste moonutuste kohta. Eksportiv tootja väitis, et komisjon ei tohiks alustada alusmääruse artikli 2 lõike 6a kohast menetlust, enne kui oluliste moonutuste olemasolu on tegelikult kindlaks tehtud. Seega ei tohiks komisjon selle eksportija sõnul võtta selliseid meetmeid nagu artikli 2 lõike 6a kohaste küsimustike saatmine ja võrdlusriigi otsimise alustamine, enne kui oluliste moonutuste olemasolu on kindlaks tehtud.
                  
               
                     (89)
                  
                  
                     Komisjon selgitas, et kui oluliste moonutuste olemasolu tehakse kindlaks ja sellest tulenevat artikli 2 lõike 6a punktis a ettenähtud meetodit kasutatakse üksnes ajutiste ja/või lõplike järelduste avaldamise ajal, sätestatakse artikli 2 lõike 6a punktiga e kohustus koguda selle meetodi kohaldamiseks vajalikke andmeid, kui uurimine on algatatud selle alusel. Antud juhul pidas komisjon piisavaks kaebuse esitaja esitatud tõendeid oluliste moonutuste kohta, et algatada nende alusel uurimine. Algatamisteate punktis 3 täpsustati seda selgelt, vastavalt alusmääruse artikli 2 lõike 6a punktis e sätestatud kohustusele. Seetõttu võttis komisjon alusmääruse artikli 2 lõike 6a punkti e kohaldamisel vajalikke meetmeid. See menetlus hõlmab küsimustike väljasaatmist ning ka võimalike asjakohaste võrdlusriikide otsimist. Lisaks kehtestatakse artikli 2 lõike 6a punktiga e komisjonile veel kohustus teavitada viivitamata pärast uurimise alustamist asjakohastest allikatest, mida komisjon kavatseb selleks kasutada. See on õiguslik alus teabele, mida nõutakse tootmistegureid käsitlevate teadetega seonduvates küsimustikes, nagu põhjendustes 35–37 üksikasjalikult kirjeldatud. Nende elementide alusel lükkas komisjon selle väite tagasi.
                  
               
                     (90)
                  
                  
                     Komisjon uuris, kas on asjakohane kasutada Hiina omamaiseid hindu ja kulusid, kuna esinevad olulised moonutused alusmääruse artikli 2 lõike 6a punkti b tähenduses. Komisjon tegi seda tõendite alusel, mis on esitatud toimikus, sealhulgas aruandes, mis põhineb avalikult kättesaadavatel allikatel. Selles analüüsis käsitleti valitsuse märkimisväärset sekkumist Hiina majandusse üldiselt, aga ka konkreetset turuolukorda asjaomases sektoris, sealhulgas vaatlusaluse toote puhul.
                  
               3.2.1.2.   Märkimisväärsed moonutused, mis mõjutavad omamaiseid hindu ja kulusid Hiinas
         
                     (91)
                  
                  
                     Hiina majandussüsteem põhineb „sotsialistliku turumajanduse“ kontseptsioonil. See kontseptsioon on sätestatud Hiina põhiseaduses ja sellest lähtuvalt juhitakse Hiina majandust. Selle peamine põhimõte on, et „tootmisvahendid on sotsialistlik avalik omand, st need kuuluvad kogu rahvale ja töörahva ühisomandisse“. Riigi omanduses olevat majandust peetakse „rahvamajanduse juhtivaks jõuks“ ning riigil on volitus „tagada majanduse tugevdamine ja kasv“ (10). Sellest tulenevalt ei piirdu Hiina majanduse üldine ülesehitus mitte ainult riigi märkimisväärse majandusse sekkumise võimaldamisega, vaid selline sekkumine on sõnaselgelt ette nähtud. Riigi omandi ülimuslikkus eraomandi suhtes on kogu õigussüsteemi läbiv põhimõte ja seda rõhutatakse üldpõhimõttena kõigis kesksetes õigusaktides. Hiina asjaõigus on selle põhjusliku seose peamine näide: selles viidatakse sotsialismi esimesele etapile ning tehakse riigile ülesandeks toetada põhilist majandussüsteemi, milles on peamine roll riigi omandil. Muud omandivormid on lubatud, st seadus lubab neid arendada kõrvuti riigi omandiga (11).
                  
               
                     (92)
                  
                  
                     Lisaks sellele arendatakse Hiina õiguse kohaselt sotsialistlikku turumajandust Hiina Kommunistliku Partei (edaspidi „HKP“) juhtimisel. Hiina riigi ja HKP struktuurid on kõikidel tasanditel (õiguslikul, institutsioonilisel ja isiklikul) omavahel põimunud, moodustades superstruktuuri, milles HKP ja riigi rollid on teineteisest eristamatud. Pärast Hiina põhiseaduse muutmist 2018. aasta märtsis anti HKPle veelgi suurem juhtiv roll, mida kinnitati põhiseaduse artikli 1 tekstis. Selle sätte esimese lause „Hiina Rahvavabariigi põhisüsteem on sotsialistlik süsteem“ järele lisati uus teine lause, mille kohaselt „Hiinale omase sotsialismi iseloomulik joon on Hiina Kommunistliku Partei juhtiv roll.“ (12). See näitab, et HKP kontroll Hiina majanduse üle on väljaspool kahtlust ja kasvab veelgi. Selline juhtimine ja kontroll on Hiina süsteemile omane ning ulatub palju kaugemale tavapärasest olukorrast teistes riikides, kus valitsusel on ulatuslik makromajanduslik kontroll vabaturujõudude toimimise piires.
                  
               
                     (93)
                  
                  
                     Hiina riik viib ellu sekkuvat majanduspoliitikat, et saavutada oma eesmärke, mis langevad kokku HKP poliitilise tegevuskavaga, mitte ei kajasta vabaturul valitsevaid majandustingimusi (13). Hiina ametiasutused sekkuvad majandusse mitmel moel, sealhulgas tööstuse planeerimise süsteemi ja finantssüsteemi kaudu ning regulatiivse keskkonna tasandil.
                  
               
                     (94)
                  
                  
                     Esiteks reguleeritakse Hiina majandust üldise halduskontrolli tasandil keeruka tööstuse planeerimise süsteemiga, mis mõjutab kogu riigi majandustegevust. Plaanid tervikuna hõlmavad ulatuslikku ja keerukat sektorite ja valdkonnaüleste tegevuspõhimõtete maatriksit ning neid kohaldatakse kõikidel valitsemistasanditel. Provintsi tasandi plaanid on üksikasjalikumad, samas kui riiklike plaanidega seatakse mõnevõrra laiemad eesmärgid. Plaanides määratakse kindlaks ka vahendid asjaomaste tootmisharude/sektorite toetamiseks ning ajavahemikud, mille jooksul eesmärgid tuleb saavutada. Mõned plaanid sisaldavad ikka veel sõnaselgeid toodangueesmärke, mis oli tavaline varasemate planeerimisperioodide puhul. Plaanides tuuakse kooskõlas valitsuse prioriteetidega (positiivsete või negatiivsete) prioriteetidena eraldi välja tööstussektorid ja/või projektid ning seatakse neile konkreetsed arengueesmärgid (tööstuse moderniseerimine, rahvusvaheline laienemine jms). Nii era- kui ka riigi osalusega ettevõtted peavad oma äritegevust tõhusalt kohandama planeerimissüsteemiga loodud tegelikele oludele. See ei ole nii mitte ainult plaanide siduva laadi tõttu, vaid ka seepärast, et Hiina kõikide valitsemistasandite ametiasutused järgivad plaanisüsteemi ning kasutavad neile antud volitusi, sundides äriühinguid järgima plaanides kehtestatud prioriteete (vt ka punkt 3.2.1.5 allpool) (14).
                  
               
                     (95)
                  
                  
                     Teiseks domineerivad rahaliste vahendite eraldamise tasandil Hiina finantssüsteemis riigi omandis olevad kommertspangad. Laenupoliitika väljatöötamisel ja rakendamisel peavad need pangad järgima valitsuse tööstuspoliitika eesmärke, mitte hindama eelkõige asjaomase projekti majanduslikku kasu (vt ka punkti 3.2.1.8 allpool) (15). Sama kehtib Hiina finantssüsteemi muude osade kohta, nagu aktsiaturud, võlakirjaturud, erakapitaliturud jne. Ka need finantssektori osad (v.a pangandus) on institutsionaalselt ja tegevuse seisukohast üles ehitatud nii, et nende eesmärk ei ole saavutada finantsturgude võimalikult tõhus toimimine, vaid tagada riigile ja HKPle kontroll ning võimaldada nende sekkumist (16).
                  
               
                     (96)
                  
                  
                     Kolmandaks, reguleeriva keskkonna tasandil sekkub riik majandusse mitmel viisil. Näiteks kasutatakse riigihanke-eeskirju korrapäraselt poliitilistel eesmärkidel, mitte majanduse tõhustamiseks, kahjustades sellega turupõhiseid põhimõtteid asjaomases valdkonnas. Kohaldatavates õigusaktides on konkreetselt sätestatud, et riigihankeid korraldatakse selleks, et aidata kaasa riigi poliitiliste eesmärkide saavutamisele. Samas ei ole nende eesmärkide laadi kindlaks määratud, mistõttu on otsuseid tegevatel organitel ulatuslik kaalutlusõigus (17). Ka investeeringute valdkonnas on Hiina valitsusel märkimisväärne kontroll ja mõju nii riiklike kui ka erasektori investeeringute sihtotstarbe ja ulatuse üle. Ametiasutused kasutavad investeeringute taustauuringuid ning investeeringutega seotud mitmesuguseid stiimuleid, piiranguid ja keelde olulise vahendina tööstuspoliitika eesmärkide saavutamiseks, näiteks riigi kontrolli säilitamiseks põhisektorite üle või omamaise tööstuse toetamiseks (18).
                  
               
                     (97)
                  
                  
                     Kokkuvõttes põhineb Hiina majandusmudel teatavatel põhiaksioomidel, millega nähakse ette ja soodustatakse valitsuse sekkumist mitmel moel. Valitsuse selline oluline sekkumine on vastuolus turujõudude vaba toimimisega ning moonutab ressursside tõhusat jaotumist kooskõlas turupõhimõtetega (19).
                  
               3.2.1.3.   Alusmääruse artikli 2 lõike 6a punkti b esimese taande kohased olulised moonutused: asjaomast turgu teenindavad olulisel määral ettevõtjad, kes on ekspordiriigi ametiasutuste omanduses, kontrolli või poliitilise järelevalve või juhtimise all
         
                     (98)
                  
                  
                     Hiinas moodustavad olulise osa majandusest ettevõtted, kes tegutsevad riigi omandis, selle kontrolli ja/või poliitilise järelevalve või juhtimise all.
                  
               
                     (99)
                  
                  
                     Hiina valitsus ja HKP haldavad struktuure, mis tagavad nende jätkuva mõju ettevõtete, eriti riigi osalusega ettevõtete üle. Riik (ja paljudes aspektides ka HKP) mitte ainult ei sõnasta aktiivselt üldist majanduspoliitikat ega kontrolli pidevalt, kuidas konkreetsed riigi osalusega ettevõtted seda rakendavad, vaid kasutab ka oma õigust osaleda riigi osalusega ettevõtete tegevuse üle otsustamises. Seda tehakse tavaliselt riigiasutuste ja riigi osalusega ettevõtete töötajate vahelise rotatsiooni teel, partei liikmete osalemisega riigi osalusega ettevõtete juhtorganites ja parteirakukeste loomisega äriühingutes (vt ka punkt 3.2.1.4) ning ka riigi osalusega ettevõtete sektori struktuuri kujundamisega (20). Vastutasuks on riigi osalusega ettevõtetel Hiina majanduses eriline staatus, mis annab neile mitmeid majanduslikke eeliseid, eelkõige kaitse konkurentsi eest ja soodustingimustel juurdepääs asjakohastele sisenditele, sealhulgas rahastamisele (21). Asjaolusid, mis osutavad alumiiniumisektoris riigi kontrollile ettevõtete üle, kirjeldatakse pikemalt allpool punktis 3.2.1.5.
                  
               
                     (100)
                  
                  
                     OECD uuringus, mille kaebuse esitaja tõendina esitas, osutatakse sellistele riigi osalusega ettevõtetele alumiiniumisektoris, kes oma regulatiivsetes dokumentides rõhutavad konkreetselt seda, kuidas riigi omandisse kuulumine mõjutab asjaomast tööstuspoliitikat ja kuidas sellest tulenevalt saadakse valitsuselt toetust. Täpsemalt märgib üks riigi osalusega ettevõte oma 2016. aasta võlakirjade prospektis, et ta on üks peamistest 52st riigi osalusega ettevõttest, et tal on oluline osa energiasektori poliitika kujundamisel ja rakendamisel ning et ta saab Hiina valitsuselt igakülgset ja jätkusuutlikku toetust. Teine riigi osalusega ettevõte viitas oma 2017. aasta võlakirjade prospektis asjaolule, et asjaomase provintsi valitsus võib kontsernile märkimisväärset mõju avaldada (22).
                  
               
                     (101)
                  
                  
                     Hiina on suurim alumiiniumitootja maailmas ja mitmed tema suured riigi osalusega ettevõtted on maailma suurimate tootjate seas. Hinnangute kohaselt langeb riigi osalusega ettevõtete arvele üle 50 % esmase alumiiniumi kogutoodangust Hiinas (23). Uuring mitteraudmetallide tööstuse kohta Hiinas osutab samuti sellele, et riigi osalusega ettevõtetel on omamaisel turul valitsev osa (24). Kuigi tootmisvõimsuse kasvu viimastel aastatel peetakse osaliselt eraettevõtete teeneks, kaasneb sellise tootmisvõimsuse kasvuga tavaliselt ka (kohalike) valitsusasutuste mitmesugune sekkumine, näiteks illegaalse tootmisvõimsuse laiendamise lubamine (25). Lisaks on alumiiniumi tootmisvõimsus kasvanud ka peamistes riigi osalusega ettevõtetes, kuigi vähemal määral (26).
                  
               
                     (102)
                  
                  
                     Lisaks riigi osalusega ettevõtete kontrollimisele mõjutab Hiina valitsus ka Hiina eraomandis olevaid äriühinguid. Näiteks leidis komisjon, et üks valimisse kaasatud äriühing, Press Metal Group, on tunnistanud viimastel aastatel riigiabi saamist. Juhatuse esimees Guan Baoqiang ütles järgmist: „Valitsus toetab meie ettevõtte üleminekut arukale tootmisele mitmes aspektis. 2011. aastal sai meie äsja asutatud kõrgtehnoloogilise ettevõtte tütarettevõte kasu valitsuse sooduskohtlemisest, näiteks maksusoodustustest jne. Eelmisel aastal võtsime tootmisahela arukamaks ja automaatsemaks muutmiseks kasutusele mahukad tipptasemel arukad seadmed, mille väärtus küündis üle 100 miljoni Hiina jüaani, ning valitsus andis tehnoloogilise ülemineku toetust. Nüüd pöörame spontaanselt tähelepanu valitsuse tööstuse toetamise poliitikale (27).“
                  
               
                     (103)
                  
                  
                     Lisaks sai äriühing eksportiva tootja Guangdong Haomei New Materials Co. Ltd. esmase avaliku pakkumise prospekti kohaselt korrapäraselt valitsuse toetusi. Aruandlusperioodi ajal sai see eksportiv tootja järgmisi summasid: 11 318 300 jüaani 2016. aastal, 17 020 800 jüaani 2017. aastal, 11 486 700 jüaani 2018. aastal. Need ülekanded moodustasid vastavalt 11,28 %, 13,24 % ja 11,16 % äriühingu kasumist. Sellega seoses märgiti samas dokumendis nende toetuste olulisust sellele äriühingule: „Aruandlusperioodil kujutasid ettevõttele laekunud valitsuse toetused endast teatavat rahastamistagatist. Kui vaadata valitsuse toetuste / kasumi suhet, siis ettevõtte ärikasum ei sõltu suuresti valitsuse toetustest. Siiski võib juhtuda, et kui ettevõte ei saaks edaspidi valitsuse toetusi, võib see mõjutada ettevõtte rahavooge ja ärikasumit.“ (28).
                  
               
                     (104)
                  
                  
                     Kuna valitsuse sekkumise tase alumiiniumitööstuses on suur ning selles sektoris on suur osakaal riigi osalusega ettevõtetel, siis ei saa isegi eraomanduses olevad alumiiniumitootjad tegutseda turutingimustel. Alumiiniumisektoris on nii riigi- kui ka eraettevõtted poliitilise järelevalve ja juhtimise all, nagu on selgitatud allpool punktis 3.2.1.5.
                  
               3.2.1.4.   Alusmääruse artikli 2 lõike 6a punkti b teise taande kohased olulised moonutused: riik on esindatud ettevõtetes viisil, mis võimaldab tal mõjutada hindu või kulusid
         
                     (105)
                  
                  
                     Lisaks majanduse kontrollimisele riigi osalusega ettevõtete omamise kaudu ja muude vahenditega saab Hiina valitsus mõjutada hindu ja kulusid riigi esindatusega ettevõtetes. Kuigi Hiina õigusaktides ette nähtud asjaomaste riigiasutuste õigust nimetada ametisse ja kutsuda tagasi riigi osalusega ettevõtete juhtivtöötajaid võib käsitada vastava omandiõigusena, (29) on nii riigi- kui ka eraettevõtetes tegutsevad HKP rakukesed veel üks oluline kanal, mille kaudu riik saab äriotsuseid mõjutada. Hiina äriühinguõiguse kohaselt tuleb igas äriühingus luua HKP organisatsioon (millesse kuulub vähemalt kolm partei liiget, nagu on sätestatud HKP põhikirjas (30)) ning äriühing peab tagama selle tegevuseks vajalikud tingimused. Näib, et varem ei ole seda nõuet alati järgitud või selle täitmist rangelt tagatud. Alates hiljemalt 2016. aastast on aga HKP poliitilise põhimõttena tugevdanud oma nõuet kontrollida riigi osalusega ettevõtete äriotsuseid. Samuti on teada antud, et HKP avaldab eraettevõtetele survet, nõudes „patriotismi“ esikohale seadmist ja parteidistsipliini järgimist (31). On teada, et 2017. aastal olid parteirakukesed olemas 70o%l ligi 1,86 miljonist eraettevõttest, ning suurenes surve anda HKP organisatsioonidele viimane sõna äriotsuste tegemisel äriühingus, kuhu nad kuulusid (32). Neid eeskirju kohaldatakse üldiselt Hiina majanduse kõigis sektorites, sealhulgas alumiiniumtoodete tootjate ja nende sisendite tarnijate puhul.
                  
               
                     (106)
                  
                  
                     Järgmised näited illustreerivad eespool kirjeldatud suundumust Hiina valitsuse kasvavast sekkumisest alumiiniumisektoris.
                  
               
                     (107)
                  
                  
                     Nagu komisjon ühes teises, Hiinast pärit teatavate alumiiniumfooliumi rullidega seotud uurimises (33) 2017. aastal leidis, muutis Hiina riigi osalusega alumiiniumi tootja China Aluminium International Engineering Corporation Limited („Chalieco“) oma põhikirja, andes parteirakule suurema rolli äriühingus. Põhikirjas oli terve peatükk parteikomitee kohta ning artiklis 113 märgiti: „Äriühingu oluliste küsimuste otsustamisel konsulteerib juhatus eelnevalt äriühingu parteikomiteega“ (34). Lisaks märgiti äriühingu Aluminum Corporation of China („Chalco“) 2017. aasta aruandes, (35) et mitmed direktorid, töödejuhatajad ja kõrgemad juhtivad ametnikud, sealhulgas esimees, täitevdirektor ja järelevalvekomitee esimees, on HKP liikmed.
                  
               
                     (108)
                  
                  
                     Seoses ühe teise riigi osalusega ettevõttega, mis tegutseb Hiina alumiiniumisektoris, tegi komisjon kindlaks, et ettevõtte tegevdirektor ja president He Zhihui oli ka HKP komitee sekretär, samas kui ettevõtte järelevalvekomitee esimees Ye Guohua oli kommunistliku partei komitee liige.
                  
               
                     (109)
                  
                  
                     Tihedad sidemed riigi ja selle ideoloogiaga peegelduvad ka veel ühe äriühingu, Xinfa Groupi veebisaidil olevast kirjeldusest. Äriühing „järgib Xi Jinpingi sotsialistlikku ideoloogiat koos uue ajastu Hiina-päraste joontega“ (36). Samal ajal andis HKP provintsikomitee Shandong Xinfa Groupi esimehele Zhang Gangile 2001. aastal austava tiitli „Väljapaistev Shandongi provintsi kommunistliku partei liige“. Samuti oli ta 10. ja 11. rahvakongressi liige (37).
                  
               
                     (110)
                  
                  
                     Samamoodi valiti Hiina suure tootja Hongqiao Groupi direktor ja tegevjuht Zhang Bo Shandongi provintsi rahvakongressi 12. istungjärgu liikmeks ning talle anti 2010. aastal tiitel „Riigi eeskujulik tööline“. Samal ajal on Zhang Bo Hiina mitteraudmetallide tootmisharu ühenduse asepresident ja Shandongi alumiiniumitööstuse ühenduse president (38). Samuti leidis komisjon, et Hongqiao Groupi asepresident Deng Wenqiang oli Zoupingi maakonna rahvakongressi 15., 16. ja 17. istungjärgu liige ning Binzhou linna rahvakongressi 9. ja 10. istungjärgu liige (39).
                  
               
                     (111)
                  
                  
                     Teises näites leidis HKP esindatus ühes valimisse kaasatud äriühingus, Liaoning Zhongwang Group Co. Ltd., kinnitust järgmise teabe alusel: „Kontserni seitsmest parteikomitee liikmest on peadirektori asetäitja parteikomitee sekretär ning kuus teist parteikomitee liiget on peadirektori asetäitja, tehase direktor ja vastavalt muude ametikohtade esindajad. Koos kontserni juhtimistasandiga on kontserni parteikomitee seadnud sisse „ühiskoosolekud“ ja „kahepoolsed korrapärased koosolekud“ ning muud süsteemid ja see annab juhtkonnale nõuetekohaselt tagasisidet töötajatelt ja töölistelt kogutud arvamuste ja ettepanekute kohta, et pakkuda olulist võrdlusmaterjali ettevõtte teaduslikule otsusetegemisele. Partei demokraatlikku tsentralismi kohaldatakse ettevõtte otsusetegemisel suuremates küsimustes ning partei sisemine hindamissüsteem võetakse üle ettevõtte inimressursside juhtimisse, et tagada teaduslik otsusetegemine.“ (40)
                     
                  
               
                     (112)
                  
                  
                     Riigi esindatus finantsturgudel (vt ka punkt 3.2.1.8 allpool) ning sekkumine tooraine ja sisendite tarnimisse avaldavad turul täiendavat moonutavat mõju (41). Seega võimaldab riigi esindajate tegevus ettevõtetes, sealhulgas riigi osalusega ettevõtetes alumiiniumisektoris ning samuti muudes sektorites (nagu finantssektor ja sisendisektor) Hiina valitsusel mõjutada hindu ja kulusid.
                  
               3.2.1.5.   Alusmääruse artikli 2 lõike 6a punkti b kolmanda taande kohased olulised moonutused: avalik poliitika või meetmed tagavad omamaiste tarnijate sooduskohtlemise või mõjutavad vabaturujõude muul viisil
         
                     (113)
                  
                  
                     Hiina majanduse juhtimine põhineb suurel määral keerukal planeerimissüsteemil, millega määratakse kindlaks prioriteedid ja eesmärgid, millele keskvalitsus ja kohalikud omavalitsused peavad keskenduma. Asjaomased plaanid on kehtestatud kõikidel valitsemistasanditel ja need hõlmavad peaaegu kõiki majandussektoreid. Plaanides seatud eesmärgid on siduvad ja kõikide haldustasandite ametiasutused jälgivad nende plaanide rakendamist vastaval madalamal valitsemistasandil. Üldiselt suunatakse planeerimissüsteemi tulemusena ressursid valitsuse poolt strateegiliseks või muidu poliitiliselt tähtsaks kuulutatud sektoritesse, mitte ei jaotata neid kooskõlas turujõududega (42).
                  
               
                     (114)
                  
                  
                     Näiteks on valitsusel oluline roll Hiina alumiiniumisektori arendamisel. Seda kinnitatakse arvukates plaanides, direktiivides ja muudes sektoriga otseselt või kaudselt seotud riigi, piirkondlikul ja kohalikul tasandil välja antud dokumentides. Nende ja muude vahenditega juhib ja kontrollib valitsus peaaegu kõiki alumiiniumisektori arendamise ja toimimise aspekte. Sellisel poliitikal on pressitud alumiiniumi tootmiskuludele oluline otsene või kaudne mõju.
                  
               
                     (115)
                  
                  
                     Kooskõlas komisjoni järeldustega, mis puudutavad teatavaid Hiinast pärit alumiiniumfooliumi rulle, (43) kehtivad järgmised tõsiasjad samaväärselt ka praeguse pressitud alumiiniumiga seotud juhtumi kohta, mis on samamoodi tootmisahela järgmise etapi alumiiniumtoode.
                  
               
                     (116)
                  
                  
                     Kuigi majandus- ja sotsiaalarengu 13. viisaastakukavas (44) ei ole alumiiniumi kohta erisätteid, on selles mitteraudmetallide tööstuse puhul üldiselt ette nähtud strateegia rahvusvahelise tootmisvõimsuse ja seadmete tootmise alase koostöö edendamiseks. Kavas on kinnitatud, et nende eesmärkide saavutamiseks tõhustatakse maksustamise, rahanduse, kindlustuse, investeerimis- ja rahastamisplatvormide ning riskihindamisplatvormidega seotud toetussüsteeme (45).
                  
               
                     (117)
                  
                  
                     Vastavas sektorikavas, mitteraudmetallide tööstuse arengukavas (2016–2020) (edaspidi „kava“) on sätestatud konkreetsed poliitikameetmed ja sihid, mida valitsus kavatseb saavutada mitteraudmetallide tööstuses, (46) sealhulgas alumiiniumitööstuses.
                  
               
                     (118)
                  
                  
                     Kava eesmärk on uuendada Hiina alumiiniumitööstuse toodetavate tooteliikide valikut muu hulgas innovatsiooni toetamise kaudu. Selles kutsutakse üles kiiresti välja töötama segaomandi süsteemi ja muutma riigi osalusega ettevõtteid elujõulisemaks. Sellega nähakse ette ka mitteraudmetallide varude tekkimise võimalus, millega parandatakse ressurssidega, sealhulgas alumiiniumiga, kindlustatust ja kehtestatakse konkreetsed kvantitatiivsed eesmärgid energiatarbimise vähendamiseks, suurendatakse tootmises ringlussevõetud alumiiniumi ja tootmisvõimsuse rakendamise osakaalu (47).
                  
               
                     (119)
                  
                  
                     Lisaks nähakse kavaga ette struktuursed kohandused, mis tähendab rangemat kontrolli uute sulatusrajatiste üle ja vananenud võimsuse kõrvaldamist. Selles nähakse ette töötlemisettevõtete geograafiline jaotus, keskendutakse projektidele boksiidi ja alumiiniumoksiidi ressursside kasutamise suurendamiseks, ning see hõlmab elektrivarustust ja hinnakujunduspoliitikat (48).
                  
               
                     (120)
                  
                  
                     Selliste laiaulatuslike meetmete ja poliitikaga kujutab kava endast jätku 2009. aasta mitteraudmetallide tööstuse korrigeerimis- ja taaselustamiskavale, mis võeti vastu finantskriisi negatiivse mõju leevendamiseks mitteraudmetallide tööstuses. Kavas esitatud peamised eesmärgid hõlmavad muu hulgas tootmismahu kontrollimist, ümberkorraldamist, tooraine hankimist, ekspordimaksupoliitikat, ressurssidega kindlustatust, varude kogumist, tehnoloogilist innovatsiooni, finantspoliitikat ning kavandamist ja rakendamist (49).
                  
               
                     (121)
                  
                  
                     Teine alumiiniumitööstusele suunatud poliitikadokument on tööstus- ja infotehnoloogiaministeeriumi 18. juulil 2013 avaldatud alumiiniumitööstusele kohaldatavad standardtingimused, mille eesmärk on kiirendada struktuurilist kohandamist ja piirata alumiiniumi sulatamise potentsiaali korrapäratut laiendamist. Standardtingimustega kehtestatakse uutele tehastele tootmismahu miinimum, kvaliteedistandardid ja varustuskindluse nõuded imporditud ja kodumaalt ostetud boksiidile ja alumiiniumoksiidile. Standardtingimused osutavad sellele, et tööstus- ja infotehnoloogiaministeerium on alumiiniumitööstuse standardimise ja juhtimise eest vastutav asutus ning samuti on ta vastutav alumiiniumitööstuses tegutsemiseks loa saanud äriühingute loetelu avaldamise eest (50).
                  
               
                     (122)
                  
                  
                     Oma suunavas arvamuses suurepärase turukeskkonna loomise, mitteraudmetallide tööstuse struktuuriliste kohanduste edendamise ning riiginõukogu peabüroo antavate hüvitiste suurendamise kohta 2016. aastal (2016/42), (51) esitavad Hiina ametiasutused peamiste eesmärkidena järgmised: „optimeerida mitteraudmetallide tööstuse struktuuri; põhimõtteliselt tasakaalustada peamiste tootekategooriate pakkumise ja nõudluse tasakaalu; säilitada elektrolüütilise alumiiniumi tootmisvõimsuse rakendamise määr üle 80 %; suurendada märkimisväärselt mineraalressursside tarnekindluse mahtu selliste mineraalide puhul nagu vask ja alumiinium“ (52). Samuti nähakse dokumendiga ette „uue tootmisvõimsuse range kontroll“. Selle saavutamiseks nõuab riik järgmist: „tagada hädavajaliku elektrolüütilise alumiiniumi uute (reformitud, laiendatud) ehitusprojektide rakendamine; […] kasutada sotsiaalset järelevalvet ja muid vahendeid; tugevdada järelevalve- ja kontrollitegevust; rangelt uurida eeskirju rikkuvaid uusi elektrolüütilise alumiiniumi projekte ja tegeleda nendega“ (53). Need sätted tõendavad, kui olulisel määral Hiina valitsus sekkub mitteraudmetallide sektorisse, sealhulgas alumiiniumisektorisse.
                  
               
                     (123)
                  
                  
                     Eespool esitatud riigipoolne sekkumine alumiiniumisektori toimimisse planeerimisdokumentide abil on nähtav ka provintsi tasandil. Näiteks Shandongi provintsivalitsuse 6. novembri 2018. aasta teates seitsme energiamahuka tööstuse kvaliteetse arendamise kiirendamise rakenduskava kohta (2018/248) nõutakse „elektrolüütilise alumiiniumi tööstuse laiendamise edendamist“ järgmiste meetmete kaudu: „Veelgi suurendada elektrolüütilise vedelalumiiniumi peen- ja süvatöötlemise ning alumiiniumitöötlemismaterjalide osatähtsust; kiirendada ja tugevdada alumiiniumitööstuse ahela laiendamist lõpptoodetele ja väärtuslikumatele toodetele; laiendada väärtuslikumate alumiiniummaterjalide kasutust; suurendada alumiiniumi töötleva tööstuse arenguvõimalusi (54).“
                  
               
                     (124)
                  
                  
                     Nagu komisjon oma aruandes osutas, on riik aastaid sekkunud alumiiniumisektori toimimisse enne eespool esitatud poliitikadokumentide väljaandmist, mida näitlikustavad näiteks „Alumiiniumitööstuse ümberkorraldamise kiirendamise suunised“ (edaspidi „ümberkorraldamissuunised“), (55) mille riiklik arengu- ja reformikomisjon andis välja 2006. aasta aprillis. See komisjon pidas alumiiniumi riigi majanduse arengu aluseks olevaks tooteks. Nimetatud ümberkorraldamissuunistes sätestati, et riiginõukogu heaks kiidetud tööstusarengu poliitika rakendamisel tuleb teatavates valdkondades saavutada konkreetsed eesmärgid. Need valdkonnad olid järgmised: tootmisharu ettevõtjate koondumise suurendamine; juurdepääs finantskapitalile (vt ka punkt 3.2.1.8 allpool); tootmisharu korraldus; range kontroll elektrolüütilise alumiiniumi ekspordi üle ning aegunud tootmisvõimsuse kõrvaldamine.
                  
               
                     (125)
                  
                  
                     Lisaks leidis komisjon, et Hiina riik on sekkunud turujõudude vabasse toimimisse ka tarneahelas eespool olevate alumiiniumtoodete sektoris ehk sisendite ning sisendite jaoks sisendite tootmisse, mida kasutavad vaatlusaluse toote tootjad. Sellega seoses sätestatakse näiteks tööstus- ja infotehnoloogiaministeeriumi 28. detsembril 2018 välja antud teates alumiiniumoksiiditööstuse nõuetekohase arengu edendamise kohta (2018/1655) (56) seoses alumiiniumoksiidiga (põhiline esmase alumiiniumi tootmise sisend), et „järgides Xi Jinpingi sotsialistlikku ideoloogiat koos uue ajastu Hiina-päraste joontega, rakendavad [kõik asjaomased osalised] täielikult ja põhjalikult partei 19. rahvuskongressi vaimu; järgivad kiirendamistöös üldist suunda stabiilsusele; järgivad uusi arengukontseptsioone; keskenduvad pakkumise poole struktuurireformidele; kasutavad täielikult ära turu otsustavat rolli ressursside jaotamises, kaasavad paremini valitsust, […] vastavad omamaistele arenguvajadustele ning edendavad alumiiniumoksiiditööstuse nõuetekohast ja tervislikku arengut (57).“ Samas dokumendis öeldakse, et „provintside arengu-ja reformikomisjonid ning tööstus- ja infotehnoloogiaministeerium peavad sammu alumiiniumoksiiditööstuse praeguse arenguga oma piirkonnas; kombineerivad oma piirkonna majandus- ja sotsiaalarengut, tööstusbaasi, turunõudlust ning energiakulu ja keskkonnaalast suutlikkust; tugevdavad alumiiniumoksiiditööstuse puhul teaduslikku planeerimist; kooskõlastavad oma piirkonna tööstuse arengu ulatust ja ülesehitust; tagavad, et projekte tutvustatakse; rakendavad rangelt ehitusnõudeid; toetavad projektiehitusi nõuetekohaselt; tugevdavad kogu protsessi järelevalvet; tagavad, et tööstuse arengu ulatus vastab omamaise turu nõudlusele ja kohalikule suutlikkusele; väldivad projektide ehitamisega kiirustamist.“ (58). Viimati nimetatu saavutamiseks nähakse dokumendiga ette järelevalve ja kontroll: „Vastavalt käesoleva teate nõuetele jätkavad riiklik arengu- ja reformikomisjon ning tööstus- ja infotehnoloogiaministeerium koos Hiina mitteraudmetallide tootmisharu ühendusega ja muude asjaomaste pooltega alumiiniumoksiidi ehitusprojekte päringukirjade, uurimiste ja juhuslike kontrollide abil. Kui peaks tekkima probleeme, käsitletakse neid rangelt kooskõlas asjaomaste eeskirjadega.“ (59). Eespool kirjeldatud sätetest nähtub riigi sekkumise ja kontrolli ulatus Hiina alumiiniumoksiidi turul; alumiiniumoksiid on esmase alumiiniumi peamine sisend ning see omakorda on pressitud alumiiniumi tootjate kasutatav tooraine.
                  
               
                     (126)
                  
                  
                     Veel üks vaatlusaluse toote tootmissisend on elekter, mis moodustab 2–3 % pressitud alumiiniumi tootmiskuludest. Sellega seoses leidis komisjon tõendeid riigi põhjustatud moonutustest, mis mõjutasid Hiina alumiiniumitootjatele võimaldatavat elektrihinda. Eeskätt tehti kindlaks, et riik sekkus Hiina tootjate huvides ning pakkus eristatud, soodsamaid energiahindu. Eespool nimetatud suunavas arvamuses suurepärase turukeskkonna loomise, mitteraudmetallide tööstuse struktuuriliste kohanduste ja ümberkujundamise edendamise ning eespool nimetatud kasu suurendamise kohta tunnistasid Hiina ametiasutused, et poliitikaeesmärk on „jätkata eristatud elektrihinnapoliitika elluviimist; julgustada toetuskõlblikke elektrikasutajaid sõlmima energiatootmisettevõtetega otselepinguid; määrata hinnad läbirääkimistel.“ (60). Samuti tegi komisjon kindlaks, et sarnast poliitikat viidi ellu ka provintsi tasandil. Näiteks teatati Hiina tööstusajakirja 2019. aasta novembri andmetel Yunnani provintsi kohta: „Plaani elluviimiseks on Yunnan andnud järjest välja konkreetseid poliitikajuhiseid nagu „Rakenduslik arvamus hüdroenergia ja alumiiniummaterjalide integreeritud arendamise edendamise kohta“ ja „Plaan, millega rakendatakse eelishindu hüdroenergia kasutamise edendamiseks“. Ilmneb selgelt, et mis tahes ettevõte, mis viib oma võimsusekvoodi Yunnanisse, saab kasu „eelishinna, täisülekande“ poliitikast, mis tähendab, et esimesed 5 aastat saab elektrolüütiline alumiinium kasu spetsiaalsest eelishinnast 0,25 RMB/kWh. Materjalide süvatöötlemise puhul võimaldatakse aga spetsiaalset eelishinda 0,20 RMB/kWh. Aruannete kohaselt on Henan Shenhuo ja Sichuan Qiya integreeritud projektid, mis toovad Yunnanisse ehitatavaid kvoote, juba saanud kasu integreeritud projektide poliitikast ning allkirjastanud vastavad lepingud kohalike omavalitsustega, elektrivõrguettevõtetega ning energiatootmisettevõtetega.“ (61).
                  
               
                     (127)
                  
                  
                     Veel ühe näitena riigi sekkumisest provintsi tasandil on ametiasutused seoses elektrikasutusega juba nimetatud Shandongi provintsivalitsuse teates seitsme energiamahuka tööstuse kvaliteetse arendamise kiirendamise rakenduskava kohta seadnud elektrolüütilise alumiiniumi tööstuse energiakasutuse kohta ümberkujundamis- ja ajakohastamiseesmärgid: „2022. aastaks langeb elektrolüütilise alumiiniumi elektrikulu tonni kohta ligikaudu 12,800 kWh-ni, elektrolüütilise alumiiniumi elektrolüütilise süvatöötlemise määr ulatub provintsis ligikaudu 50 %ni ning alumiiniumi lisandväärtus tonni kohta suureneb keskmiselt ligikaudu 30 % võrra.“ (62).
                  
               
                     (128)
                  
                  
                     Eespool kirjeldatud planeerimisdokumentides sisalduvate sätete jõustamisel on oluline roll Hiina tööstusühendustel. Need üksused peavad tagama, et tootmisharus viidaks ellu Hiina valitsuse poliitikat. Seda kohustust kinnitab ka tõsiasi, et oma tegevuses suhtlevad nad tihedalt riigi ametiasutustega, mis kajastub ka nende põhikirjades. Alumiiniumisektori puhul kinnitatakse nimelt Hiina mitteraudmetallide tootmisharu ühenduse põhikirjas, et „ühendus järgib partei põhiliini ning erinevaid põhimõtteid ja poliitikat, täidab põhiseadust, seadusi, eeskirju ja järgib riigi poliitikat ning austab sotsiaalseid ja moraalseid väärtusi. Ta peab kinni eesmärgist teenida valitsust, tootmisharu, ettevõtteid ja ärijuhte; ta kehtestab tootmisharu enesedistsipliinimehhanismi ja täiustab seda; ta kaasab abi saamiseks täielikult valitsuse töötajad; ta täidab valitsust ja ettevõtteid ühendavat rolli.“. (Artikkel 3). Samas vaimus öeldakse artiklis 25, et ühenduse esimees, aseesimees ja peasekretär peavad esimese täitmisele kuuluva tingimusena „järgima partei liini, põhimõtteid ja poliitikat ning olema heade poliitiliste omadustega.“ (63)
                     
                  
               
                     (129)
                  
                  
                     Samamoodi sätestatakse Hiina mitteraudmetallide tootmistööstuse ühenduse põhikirjas, et „ühendus aktsepteerib riikliku varade järelevalve ja halduskomisjoni, tsiviilasjade ministeeriumi ja Hiina mitteraudmetallide tootmisharu ühenduse ärijuhendeid ning järelevalvet ja juhtimist“ (artikkel 4). Üks ühenduse äritegevuse kindlaksmääratud elemente on ka „esitada aktiivselt ettepanekuid ja arvamusi tootmisharu arengu, tööstuspoliitika, seaduste ja eeskirjade kohta kooskõlas partei ja riigi üldpõhimõtete ja ülesannetega sotsialistliku turumajandussüsteemi rajamisel, võttes arvesse tööstuse tegelikku olukorda.“ (Artikkel 6). Viimaks nähakse artikliga 22 ette, et ühenduse esimees, aseesimees ja peasekretär peavad muude täitmisele kuuluvate tingimuste hulgas „järgima partei liini, põhimõtteid ja poliitikat ning olema heade poliitiliste omadustega“ (64).
                  
               
                     (130)
                  
                  
                     Arvukad riiklikul, piirkondlikul ja kohalikul tasandil välja antud alumiiniumisektorit käsitlevad kavad, direktiivid ja muud dokumendid osutavad seega selgelt Hiina valitsuse kõrgele sekkumise tasemele (65). Nende ja muude vahenditega juhib ja kontrollib valitsus peaaegu kõiki alumiiniumisektori arendamise ja toimimise aspekte.
                  
               
                     (131)
                  
                  
                     Lisaks kavadele sekkub valitsus kõnealusesse sektorisse muu hulgas ka ekspordiga seotud meetmetega, milleks on eksporditollimaksud, ekspordikvoodid, ekspordijõudluse nõuded ning minimaalse ekspordihinna nõuded alumiiniumi eri toorainete ekspordi puhul.
                  
               
                     (132)
                  
                  
                     Hiina valitsus ei soodusta esmase alumiiniumi ja selle sisendite eksporti, eesmärgiga edendada suurema lisandväärtusega alumiiniumtoodete tootmist. Selle eesmärgi saavutamiseks antakse järgmise etapi alumiiniumtoodetele täielik või osaline käibemaksutagastus, kombineerides seda esmase alumiiniumi ekspordimaksude mittetäieliku käibemaksutagastusega (66).
                  
               
                     (133)
                  
                  
                     Nagu komisjon leidis (vt põhjendus 126), mõjutavad põhisisendite, näiteks energia ja elektri hindu valitsuse eri tüüpi sekkumismeetmed (67). Muud turumoonutusi põhjustavad valitsuse sekkumismeetmed hõlmavad varude kogumise poliitikat riigivarude talituse ja Shanghai futuurituru (SHFE) rolli kaudu (68). Lisaks on mitmed kaubanduse kaitsemeetmetega seotud uurimised näidanud, et Hiina valitsus on järjekindlalt võimaldanud eri liiki alumiiniumitootjate kasuks riigiabimeetmeid (69). Hiina valitsuse ulatuslik sekkumine alumiiniumisektoris on toonud kaasa liigse tootmisvõimsuse, (70) mida võib pidada kõige ilmekamaks näiteks Hiina valitsuse poliitika mõjust ja sellest tulenevatest moonutustest.
                  
               
                     (134)
                  
                  
                     OECD uuringus tehti kindlaks ka valitsuse täiendav toetus, mis mõjutab turujõude alumiiniumisektoris. Sellist toetust antakse tavaliselt sisendite kujul, eelkõige elektri ja esmase alumiiniumoksiidina, mida müüakse turuhinnast madalama hinnaga (71). OECD uuringus kirjeldatakse veel, kuidas Hiina valitsuse eesmärgid alumiiniumisektoris väljenduvad tööstuspoliitikas ning kohalikul ja piirkondlikul tasandil võetavates konkreetsetes meetmetes, mis hõlmavad näiteks kapitalisüste, maavarade eelisomamise õigust, riiklikke toetusi või maksusoodustusi (72).
                  
               
                     (135)
                  
                  
                     Kokkuvõttes on Hiina valitsus kehtestanud meetmed, et ärgitada ettevõtjaid täitma avaliku poliitika eesmärke toetada peamisi tootmisharusid, sealhulgas alumiiniumisektorit, mis hõlmab pressitud alumiiniumi, aga ka esmase alumiiniumi tootmist, mis on peamine vaatlusaluse toote valmistamisel kasutatav tooraine (üle 50 % selle tootmiskuludest). Sellised meetmed takistavad turujõudude vaba toimimist.
                  
               3.2.1.6.   Alusmääruse artikli 2 lõike 6a punkti b neljanda taande kohased olulised moonutused: pankroti-, äriühingu- või asjaõigus puudub, seda kohaldatakse diskrimineerivalt või selle täitmise tagamine on ebapiisav
         
                     (136)
                  
                  
                     Toimikus sisalduva teabe kohaselt ei ole Hiina pankrotisüsteem piisav, et saavutada selle peamisi eesmärke, nagu nõuete õiglane rahuldamine ja võlgade õiglane tasumine ning võlausaldajate ja võlgnike seaduslike õiguste ja huvide kaitsmine. See näib olevat tingitud asjaolust, et kuigi Hiina pankrotiõigus põhineb ametlikult põhimõtetel, mis sarnanevad nendega, mida kohaldatakse muude riikide kui Hiina asjaomastes seadustes, iseloomustab Hiina süsteemi see, et seaduse täitmine jäetakse süstemaatiliselt tagamata. Pankrottide arv on riigi majanduse suurusega võrreldes väga väike, muu hulgas seetõttu, et maksejõuetusmenetlustel on palju puudusi, mis tegelikult ei soodusta pankrotiavalduste esitamist. Lisaks on riigil maksejõuetusmenetluses endiselt tugev ja aktiivne roll, mis sageli mõjutab otseselt menetluse tulemust (73).
                  
               
                     (137)
                  
                  
                     Peale selle on Hiina omandiõigussüsteemi puudused eriti ilmsed seoses maaomandi ja maakasutusõigustega (74). Kogu maa kuulub Hiina riigile (ühisomandis olev maapiirkondade maa ja riigi omandis olev linnamaa). Maa eraldamine oleneb ainuüksi riigist. Kehtestatud on õigusnormid, mille eesmärk on maakasutusõiguste andmine läbipaistvalt ja turuhindadega, näiteks pakkumismenetlusi korraldades. Neid õigusnorme siiski sageli ei järgita ning teatavad ostjad saavad maa tasuta või turuhindadest madalama hinnaga (75). Lisaks järgivad ametiasutused maa eraldamisel sageli konkreetseid poliitilisi eesmärke, sh majandusplaanide rakendamine (76).
                  
               
                     (138)
                  
                  
                     Sarnaselt teistele Hiina majandussektoritele kohaldatakse ka pressitud alumiiniumi tootjate suhtes tavapäraseid Hiina pankrotiõiguse, äriühinguõiguse ja asjaõiguse eeskirju. Selle tulemusel mõjutavad ka neid äriühinguid ülevalt alla suunatud moonutused, mis tulenevad pankrotiõiguse ja asjaõiguse diskrimineerivast kohaldamisest või asjaomaste õigusnormide ebapiisava täitmise tagamisest. Käesoleva uurimise käigus ei ilmnenud midagi, mis need järeldused kahtluse alla seaks.
                  
               
                     (139)
                  
                  
                     Seda järeldust toetab ka USA kaubandusministeeriumi esialgne kinnitav otsus Hiinast pärit teatava alumiiniumfooliumi tasakaalustava tollimaksu uurimise käigus, milles järeldati kättesaadavate faktide põhjal, et Hiina valitsuse säte maa andmise kohta vähem kui piisava tasu eest kujutab endast rahalist toetust 1930. aasta tariifiseaduse (muudetud) paragrahvi 771 lõike 5 punkti D tähenduses (77).
                  
               
                     (140)
                  
                  
                     Eespool öeldut arvesse võttes järeldas komisjon, et alumiiniumisektoris kohaldati pankroti- ja asjaõigusseadusi diskrimineerivalt või jõustati neid ebapiisavalt, sealhulgas vaatlusaluse toote puhul.
                  
               3.2.1.7.   Alusmääruse artikli 2 lõike 6a punkti b viienda taande kohased olulised moonutused: moonutatakse palgakulusid
         
                     (141)
                  
                  
                     Hiinas ei saa turupõhiste palkade süsteem täielikult välja areneda, sest töötajate ja tööandjate õigused moodustada organisatsioone on piiratud. Hiina ei ole ratifitseerinud mitmeid olulisi Rahvusvahelise Tööorganisatsiooni (ILO) konventsioone, eelkõige neid, mis käsitlevad ühinemisvabadust ja kollektiivläbirääkimisi (78). Riigisisese õiguse kohaselt tegutseb riigis ainult üks ametiühinguorganisatsioon. Ent see organisatsioon ei ole riigiasutustest sõltumatu ning tema osalemine kollektiivläbirääkimistel ja töötajate õiguste kaitsel on endiselt algeline (79). Peale selle piirab Hiina töötajate liikuvust leibkondade registreerimise süsteem, mille kohaselt on sotsiaalkindlustushüvitised ja muud toetused täismahus kättesaadavad ainult asjaomase halduspiirkonna elanikele. See tähendab tavaliselt, et töötajad, kes ei ole end kohalikuks elanikuks registreerinud, leiavad end ebasoodsast tööolukorrast ning nende sissetulek on väiksem kui registreeritud elukohaga töötajatel (80). Need asjaolud põhjustavad palgakulu moonutusi Hiinas.
                  
               
                     (142)
                  
                  
                     Selle kohta, et alumiiniumisektoris, sealhulgas pressitud alumiiniumi tootmise sektoris ei kohaldata eespool kirjeldatud Hiina tööõigussüsteemi, ei esitatud ühtegi asjakohast tõendit. Seega mõjutavad palgakulude moonutused alumiiniumisektorit nii otseselt (vaatlusaluse toote või selle tootmiseks põhitooraine valmistamisel) kui ka kaudselt (seoses juurdepääsuga kapitalile või sisenditele, mida tarnivad äriühingud, kelle suhtes kohaldatakse Hiinas sama tööhõivesüsteemi).
                  
               3.2.1.8.   Alusmääruse artikli 2 lõike 6a punkti b kuuenda taande kohased olulised moonutused: rahastamisele saab juurdepääsu asutuste kaudu, kes viivad ellu avaliku poliitika eesmärke või kes muul viisil ei tegutse riigist sõltumatult
         
                     (143)
                  
                  
                     Hiina ettevõtjate juurdepääsu kapitalile moonutavad mitmesugused asjaolud.
                  
               
                     (144)
                  
                  
                     Kõigepealt iseloomustab Hiina finantssüsteemi riigile kuuluvate pankade (81) tugev positsioon, kes võtavad rahastuse andmisel arvesse muid kriteeriume kui projekti majanduslik elujõulisus. Sarnaselt finantssektorivälistele riigi osalusega ettevõtetele on pangad riigiga seotud mitte ainult omandisuhte, vaid ka isiklike suhete kaudu (suurte riigi osalusega finantsasutuste tippjuhid nimetab ametisse HKP) (82) ning samuti nagu finantssektorivälised riigi osalusega ettevõtted, viivad ka pangad regulaarselt ellu valitsuse poolt kindlaks määratud riiklikku poliitikat. Seda tehes täidavad pangad sõnaselgelt sätestatud juriidilist kohustust lähtuda oma tegevuses riigi majandusliku ja sotsiaalse arengu vajadustest ning järgida riigi tööstuspoliitikat (83). Sellele lisanduvad täiendavad kehtivad eeskirjad, mille kohaselt tuleb rahalised vahendid suunata valitsuse soodustatavatesse või muidu tähtsaks peetavatesse sektoritesse (84).
                  
               
                     (145)
                  
                  
                     Kuigi tunnistatakse, et eri õigussätete kohaselt tuleb järgida pankade tavapärast käitumisviisi ja täita usaldatavusnõudeid, näiteks uurida laenaja krediidivõimelisust, viitavad kaalukad tõendid, sealhulgas kaubanduse kaitsemeetmete uurimiste järeldused sellele, et neil sätetel on eri õigusaktide kohaldamisel vaid teisejärguline roll.
                  
               
                     (146)
                  
                  
                     Lisaks on võlakirja- ja krediidireitingud sageli mitmesugustel põhjustel moonutatud, sealhulgas seetõttu, et riskihindamist mõjutab ettevõtte strateegiline tähtsus Hiina valitsuse jaoks ning valitsuse kaudse tagatise tugevus. Hinnangute kohaselt võib kindlalt oletada, et Hiina krediidireitingud vastavad süstemaatiliselt madalamatele rahvusvahelistele reitingutele (85).
                  
               
                     (147)
                  
                  
                     Sellele lisanduvad täiendavad kehtivad eeskirjad, mille kohaselt tuleb rahalised vahendid suunata valitsuse soodustatavatesse või muidu tähtsaks peetavatesse sektoritesse (86). Seetõttu antakse laene pigem riigi osalusega ettevõtetele, suurtele heade sidemetega eraettevõtjatele ja võtmetähtsusega tööstussektorites tegutsevatele ettevõtjatele, mis tähendab, et kapitali kättesaadavus ja maksumus ei ole kõikide turuosaliste jaoks võrdsed.
                  
               
                     (148)
                  
                  
                     Sellega seoses osutatakse OECD uuringus näidetele selle kohta, et teatavad Hiina alumiiniumitootjad on saanud rahastust soodustingimustel, kuna nende rahastamiskulud on ettevõtete finantsvõimenduse vastavast tasemest näiliselt lahti seotud. Selle uuringu kohaselt on üks riigile kuuluv alumiiniumitootja oma 2016. aasta võlakirjade prospektis selgesõnaliselt väljendanud, et ta tõmbab ligi märkimisväärset rahalist toetust Hiina arengupankadelt, mille intressimäär on allpool võrdlusalust. Samuti viitab ühe teise riigi osalusega tootja 2017. aasta võlakirjade prospekt äriühingu tugevatele sidemetele Hiina pankadega, sealhulgas arengupankadega, mis on andnud kõnealusele äriühingule madala hinnaga rahastamisallikad. OECD uuringus järeldatakse, et kuigi võib olla palju põhjuseid, miks intressimäärad on nende ettevõtete jaoks madalad, võib kontrast halbade finantsnäitajate ja madalate intressimäärade vahel viidata kõnealuste laenuvõtjatega seotud riski alahindamisele (87).
                  
               
                     (149)
                  
                  
                     Teiseks on laenukasutuse kulutused hoitud kunstlikult väikesed, et soodustada investeeringute kasvu. Seetõttu kasutatakse liiga palju kapitaliinvesteeringuid ja investeeringutasuvus on järjest väiksem. Seda kinnitab hiljutine ettevõtete finantsvõimenduse suurenemine riigisektoris, olenemata kasumlikkuse järsust vähenemisest, mis viitab sellele, et pangandussüsteemis kasutatav mehhanism ei vasta tavapärastele kommertstingimustele.
                  
               
                     (150)
                  
                  
                     Kolmandaks, kuigi 2015. aasta oktoobris saavutati nominaalse intressimäära liberaliseerimine, ei ole hinnasignaalid tingitud siiski vabaturujõudude toimimisest, vaid neid mõjutavad valitsuse põhjustatud moonutused. Viiteintressimääraga või sellest madalama määraga antud laenud moodustavad endiselt 45 % kõikidest laenudest ning suurenenud on sihtotstarbeliste laenude kasutamine, sest hoolimata majandustingimuste halvenemisest on nende osakaal alates 2015. aastast märkimisväärselt kasvanud. Kunstlikult madalate intressimäärade tõttu kehtestatakse omahinnast madalamad hinnad ning see põhjustab kapitali ülemäärast kasutamist.
                  
               
                     (151)
                  
                  
                     Laenumahu üldine suurenemine Hiinas viitab kapitalipaigutuse tõhususe vähenemisele, kusjuures ei ole märke laenutingimuste karmistamisest, mida võiks eeldada turul, kus moonutusi ei esine. Selle tõttu on viivislaenude maht viimastel aastatel kiiresti kasvanud. Suureneva võlariskiga silmitsi seisev Hiina valitsus on otsustanud makseviivitusi vältida. Seetõttu lahendatakse halbade laenude probleem krediidipikenduse abil, luues nn zombie-ettevõtteid, või võlgasid üle kandes (nt ühinemistega ja võlgade vahetamisega omakapitali vastu) ilma üldist võlaprobleemi lahendamata või selle põhjusi kõrvaldamata.
                  
               
                     (152)
                  
                  
                     Hoolimata hiljutistest turu liberaliseerimiseks võetud meetmetest mõjutavad Hiina ettevõtete krediidisüsteemi märkimisväärsed moonutused, mille põhjus on riigi pidev ulatuslik sekkumine kapitaliturgudel.
                  
               
                     (153)
                  
                  
                     Ei esitatud ühtegi tõendit selle kohta, et alumiiniumisektor, sealhulgas pressitud alumiiniumi tootjad, oleks vaba eespool kirjeldatud valitsuse sekkumisest finantssüsteemi. Seetõttu mõjutab riigi oluline sekkumine finantssüsteemi tugevalt turutingimusi kõikidel tasanditel.
                  
               3.2.1.9.   Kirjeldatud moonutuste süsteemsus
         
                     (154)
                  
                  
                     Komisjon täheldas, et aruandes kirjeldatud moonutused on Hiina majandusele iseloomulikud. Olemasolevad tõendid näitavad, et punktides 3.2.1.1–3.2.1.5 ja aruande A osas kirjeldatud Hiina süsteemi asjaolud ning tunnusjooned esinevad kogu riigis ja kõikides majandussektorites. Sama kehtib ka eespool punktides 3.2.1.6–3.2.1.8 ja aruande B osas kirjeldatud tootmistegurite puhul.
                  
               
                     (155)
                  
                  
                     Komisjon tuletab meelde, et pressitud alumiiniumi tootmiseks on vaja paljusid sisendeid. Toimikus esitatud tõendite kohaselt hankisid kõik valimisse kaasatud eksportivad tootjad kõik sisendid Hiinast. Kui Hiina pressitud alumiiniumi tootjad ostavad neid sisendeid või sõlmivad nende kohta lepinguid, mõjutavad nende makstavaid (ja kuludena kajastatavaid) hindu samad eespool nimetatud süsteemsed moonutused. Näiteks kasutavad sisendite tarnijad tööjõudu, mida mõjutavad moonutused. Nad võivad laenata raha, mida mõjutavad finantssektori/kapitalipaigutuse moonutused. Lisaks kohaldatakse nende suhtes planeerimissüsteemi, mis kehtib kõikidel valitsemistasanditel ja kõikides sektorites.
                  
               
                     (156)
                  
                  
                     Seetõttu ei ole asjakohane kasutada üksnes pressitud alumiiniumi omamaiseid müügihindu alusmääruse artikli 2 lõike 6a punkti a tähenduses; samuti on mõjutatud kõigi sisendite (sealhulgas toorained, energia, maa, rahastamine, tööjõud jms) kulud, sest nende hinnakujundust mõjutab valitsuse oluline sekkumine, nagu on kirjeldatud aruande A ja B osas. Riigi sekkumine, mida on kirjeldatud seoses kapitali paigutamise, maa, tööjõu, energia ja toorainetega, toimub kõikjal Hiinas. See tähendab näiteks, et sisendit, mis on iseenesest toodetud Hiinas eri tootmistegureid kombineerides, mõjutavad olulised moonutused. Sama kehtib ka sisendite sisendi jne puhul. Hiina valitsus ega eksportivad tootjad ei ole käesoleva uurimise käigus esitanud ühtegi tõendit ega väidet, mis tõendaks vastupidist.
                  
               3.2.1.10.   Järeldus
         
                     (157)
                  
                  
                     Punktides 3.2.1.2–3.2.1.9 esitatud analüüsist, milles on uuritud kõiki kättesaadavaid tõendeid seoses Hiina sekkumisega oma majandusse üldiselt ning alumiiniumisektorisse (sealhulgas vaatlusaluse toote puhul), nähtub, et vaatlusaluse toote hinnad ja kulud, sealhulgas tooraine-, energia- ja tööjõukulud, ei ole kujunenud vabaturujõudude tulemusel, kuna neid mõjutab valitsuse oluline sekkumine alusmääruse artikli 2 lõike 6a punkti b tähenduses, nagu näitab ühe või mitme selles punktis loetletud asjakohase asjaolu tegelik või võimalik mõju. Seda arvesse võttes ja kuna Hiina valitsus ei teinud koostööd, järeldas komisjon, et käesoleval juhul ei ole normaalväärtuse kindlaksmääramiseks sobiv kasutada omamaiseid hindu ja kulusid.
                  
               
                     (158)
                  
                  
                     Seetõttu määras komisjon normaalväärtuse kindlaks ainult tootmis- ja müügikulude alusel, mis vastavad moonutamata hindadele või võrdlusalustele, st käesoleval juhul sobiva võrdlusriigi vastavate tootmis- ja müügikulude alusel kooskõlas alusmääruse artikli 2 lõike 6a punktiga a, nagu on selgitatud järgmises punktis.
                  
               3.3.   Võrdlusriik
         
         
                     (159)
                  
                  
                     Komisjon valis võrdlusriigi järgmiste kriteeriumide alusel:
                     
                                 —
                              
                              
                                 Hiinaga sarnane majanduse arengutase. Selleks kasutas komisjon riike, mille kogurahvatulu sarnaneb Hiina omaga, tuginedes Maailmapanga andmebaasile;
                              
                           
                                 —
                              
                              
                                 uurimisaluse toote tootmine selles riigis;
                              
                           
                                 —
                              
                              
                                 asjaomaste avalike andmete kättesaadavus selles riigis ning
                              
                           
                                 —
                              
                              
                                 kui võimalikke võrdlusriike on rohkem kui üks, eelistatakse asjakohasel juhul võrreldava sotsiaal- ja keskkonnakaitse tasemega riike.
                              
                           
               
                     (160)
                  
                  
                     Nagu on selgitatud põhjendustes 31–37, avaldas komisjon kaks toimikusse lisatud teadet normaalväärtuse kindlaksmääramiseks kasutatud allikate kohta.
                  
               
                     (161)
                  
                  
                     Oma 16. märtsi 2020. aasta teates esitas komisjon üksikasjalikku teavet eespool esitatud kriteeriumide kohta ning määras võimalike võrdlusriikidena kindlaks järgmised riigid: Brasiilia, Colombia, Ecuador, Iraani Islamivabariik, Kasahstan, Malaisia, Mauritius, Mehhiko, Montenegro, Serbia, Sri Lanka, Tai, Türgi ja Vene Föderatsioon. Komisjon kutsus huvitatud isikuid üles esitama selle kohta märkusi. Komisjon sai eksportivatelt tootjatelt, liidu tootmisharult ja sõltumatutelt importijatelt märkusi võrdlusriigi valimise erinevate aspektide kohta.
                  
               
                     (162)
                  
                  
                     Seejärel avaldas komisjon 25. juuni 2020. aasta teate, milles käsitles saadud märkusi ja teavitas huvitatud isikuid, et põhjenduses 159 loetletud kriteeriumide alusel kavatses ta võrdlusriigina kasutada Türgit. Komisjon kutsus huvitatud isikuid üles esitama selle kohta märkusi.
                  
               
                     (163)
                  
                  
                     Üks importija väitis, et asjakohasem oleks eristada pehmesulameid ja kõvasulameid. Selle eristuse alusel oleks Türgi asjakohane võrdlusriik pehmesulamite puhul, aga kõvasulamite puhul oleks asjakohasem Vene Föderatsioon.
                  
               
                     (164)
                  
                  
                     Esiteks ei ole tooteliigid sobiva võrdlusriigi valimisel tingimata määravad. Teiseks selgus uurimisest, et tegelikult toodetakse Türgis mõlemat liiki sulamitest tehtud pressitud alumiiniumi. Viimaks, nagu 25. juuni 2020. aasta teates osutatud, ei peetud Vene Föderatsiooni alumiiniumi ekspordipiirangute tõttu käesoleval juhul sobivaks võrdlusriigiks (88).
                  
               
                     (165)
                  
                  
                     Seetõttu kinnitas komisjon, et Türgi oli praegusel juhul kõige sobivam võrdlusriik.
                  
               3.4.   Moonutamata kulude kindlakstegemiseks kasutatud allikad
         
         
                     (166)
                  
                  
                     Huvitatud isikute esitatud teabe ja muu toimikus olemasoleva asjakohase teabe põhjal koostas komisjon 16. märtsi 2020. aasta teates esialgse loetelu tootmisteguritest ja allikatest, mida kavatseti kasutada kõigi tootmistegurite puhul, nagu materjalid, energia ja tööjõud, mida eksportivad tootjad kasutavad uurimisaluse toote tootmiseks.
                  
               
                     (167)
                  
                  
                     Samuti selgitas komisjon välja allikad, mida kasutatakse normaalväärtuse arvutamiseks kooskõlas alusmääruse artikli 2 lõike 6a punktiga a (Global Trade Atlas ehk GTA, riiklik statistika jne). Samas teates tõi komisjon välja harmoneeritud süsteemi (HS) tootmistegurite koodid, mida huvitatud isikute esitatud teabe põhjal kavatseti esialgu GTA andmebaasil põhinevas analüüsis kasutada.
                  
               
                     (168)
                  
                  
                     Oma 25. juuni 2020. aasta teates kinnitas komisjon, et ta kasutab tootmistegurite, sealhulgas toorainete moonutamata kulude kindlaksmääramiseks GTA andmeid. Komisjon kinnitas veel, et kasutab tööjõu-, elektri- ja gaasikulude kindlaksmääramiseks Türgi statistikaameti andmeid. Samas teates teavitas komisjon ka huvitatud isikuid sellest, et moonutamata müügi-, üld- ja halduskulude ning kasumi kindlaksmääramiseks kasutab ta järgmiste äriühingute finantsandmeid:
                     
                                 —
                              
                              
                                 Onat Aluminyum Sanayi Ticaret Anonim Sirketi;
                              
                           
                                 —
                              
                              
                                 Okyanus Aluminyum Sanayi Ticaret Anonim Sirketi;
                              
                           
                                 —
                              
                              
                                 Alugen Aluminyum Sanayi Ve Ticaret Anonim Sirketi;
                              
                           
                                 —
                              
                              
                                 Eksal Aluminyum Kalip Sanayi Ve Ticaret Limited Sirketi ning
                              
                           
                                 —
                              
                              
                                 Gensa Aluminyum Sanayi Ve Ticaret Anonim Sirketi.
                              
                           
               
                     (169)
                  
                  
                     Pärast 25. juuni 2020. aasta teadet väitis kaebuse esitaja, et selle põhjal oli kasumimarginaal liiga väike. Kaebuse esitaja sõnul peaks asjakohane kasum enne tulumaksu olema 16 % ja mitte 7,3 %, nagu määras kindlaks komisjon. Kaebuse esitaja arvates oli see nõutav kasum, arvestades väga märkimisväärseid pidevaid investeeringuid vara pikaajalise jätkusuutlikkuse tagamiseks.
                  
               
                     (170)
                  
                  
                     Veel lisas kaebuse esitaja, et kui komisjon ei nõustu pakutud 16 % kasumimarginaaliga, peaks ta keskmise kasumimarginaali arvutamisel jätma välja kaks Türgi äriühingut, kes esitasid väikseima kasumi. Kaebuse esitaja sõnul oleks see asjakohane, sest need kaks äriühingut ei saavutanud minimaalset kasumit 6 %, mida nõutakse alusmääruse artikli 7 lõikes 2 punktis c.
                  
               
                     (171)
                  
                  
                     Komisjon lükkas selle väite tagasi. Oma 25. juuni 2020. aasta teates selgitas komisjon üksikasjalikult, kuidas arvutustes kasutatav kasum määrati kindlaks eespool põhjenduses 168 loetletud viie Türgi äriühingu kasumi põhjal. Komisjon jättis juba selle arvutuse tegemisel välja need äriühingud, kes ei teatanud kasumist. Komisjon märkis, et arvesse võeti kõiki kasumlikke äriühinguid, mis vastasid kehtestatud kriteeriumidele, olenemata nende kasumi suurusest, kuni nad ei teeninud kahjumit. See peegeldab võrdlusriigis uurimisperioodi jooksul saavutatud keskmist kasumimarginaali. Komisjon märkis veel, et alusmääruse artikli 7 lõige 2c kehtib turuhinnast madalama hinnaga müügi kohta, kusjuures sellega seoses püüab komisjon teha kindlaks moonutamata kasumi päritoluriigis.
                  
               
                     (172)
                  
                  
                     Eksportiv tootja Press Metal Group väitis, et Londoni metallibörsi (London Metal Exchange, LME) hinnad kujutasid endast asjakohasemat moonutamata rahvusvahelist alumiiniumihinda, võrreldes GTA andmetega. Samas osutas see eksportiv tootja sellele, et on vaadanud läbi GTA andmed Türki suunduva impordi kohta, mis lisati pärast 25. juuni 2020. aasta teadet komisjoni Exceli tabelisse, ja leidis, et GTA andmed alumiiniumtoodete kohta Türgis on üldjoontes kooskõlas LME selle kohta avaldatud andmetega.
                  
               
                     (173)
                  
                  
                     Importija märkis, et allikaandmed eri tootmistegurite (tööjõukulud, keskmine kasum ning müügi-, üld- ja halduskulud, elekter ja gaas) kohta tuginevad eri aastate teabele. Komisjon selgitas, et vajaduse korral võtab ta seda oma arvutustes arvesse, kohaldades asjakohasel juhul deflaatoreid, et teha kindlaks tootmistegurite asjaomased väärtused uurimisperioodil.
                  
               3.5.   Moonutamata kulud ja võrdlusalused
         
         
                     (174)
                  
                  
                     Komisjon püüdis 6. märtsi 2019. aasta teates koostada tootmistegurite ja allikate esialgse loetelu, mida ta kavatses kasutada kõikide tootmistegurite puhul, nagu materjalid, energia ja tööjõud, mida koostööd teinud eksportivad tootjad vaatlusaluse toote tootmisel kasutavad.
                  
               
                     (175)
                  
                  
                     Pärast 25. juuni 2020. aasta teadet, milles komisjon esitas huvitatud isikutelt saadud teabe põhjal loetelu kõikidest võimalikest Türgi kaubakoodidest, mis vastavad vaatlusaluse toote valmistamisel kasutatud tootmisteguritele, ei saanud komisjon tootmistegurite loetelu kohta ühtegi märkust.
                  
               
                     (176)
                  
                  
                     Võttes arvesse kogu huvitatud isikute esitatud ja kaugmeetodil tehtud ristkontrollidega kogutud teavet, tehti kindlaks järgmised tootmistegurid ja vajaduse korral koodid.
                     
                        Tabel
                     
                     
                        Tootmistegurid ja teabeallikad
                     
                     
                                 Tootmistegur
                              
                              
                                 Türgi kaubakoodid
                              
                              
                                 Väärtus
                              
                              
                                 Ühikud
                              
                           
                                 
                                    Toorained
                                 
                              
                           
                                 Alumiinium (mitte sulamina, survetöötlemata)
                              
                              
                                 7601 10 00 
                              
                              
                                 12,8 
                              
                              
                                 CNY/KG
                              
                           
                                 Alumiiniumisulamid (survetöötlemata)
                              
                              
                                 7601 20 20 
                              
                              
                                 13,6 
                              
                              
                                 CNY/KG
                              
                           
                                 Alumiiniumijäätmed
                              
                              
                                 7602 00 90 
                              
                              
                                 8,8 
                              
                              
                                 CNY/KG
                              
                           
                                 Alumiiniumist vardad ja latid (mitte sulamina)
                              
                              
                                 7604 10 10 
                              
                              
                                 18,7 
                              
                              
                                 CNY/KG
                              
                           
                                 Alumiiniumisulamitest vardad ja latid
                              
                              
                                 7604 29 10 
                              
                              
                                 32,6 
                              
                              
                                 CNY/KG
                              
                           
                                 Tsink (vähemalt 99,99 massiprotsenti tsinki, survetöötlemata)
                              
                              
                                 7901 11 00 
                              
                              
                                 18,2 
                              
                              
                                 CNY/KG
                              
                           
                                 Tsingisulamid
                              
                              
                                 7901 20 00 
                              
                              
                                 19,9 
                              
                              
                                 CNY/KG
                              
                           
                                 Magneesium (survetöötlemata)
                              
                              
                                 8104 11 00 
                              
                              
                                 19,0 
                              
                              
                                 CNY/KG
                              
                           
                                 Titaan (survetöötlemata)
                              
                              
                                 8108 20 00 
                              
                              
                                 942,5 
                              
                              
                                 CNY/KG
                              
                           
                                 Titaan (muu) – vardad, latid, profiilid ja traat
                              
                              
                                 8108 90 30 
                              
                              
                                 371,3 
                              
                              
                                 CNY/KG
                              
                           
                                 Titaan (muu) – plaadid, lehed, ribad ja foolium
                              
                              
                                 8108 90 50 
                              
                              
                                 430,3 
                              
                              
                                 CNY/KG
                              
                           
                                 Titaan (muu) – torud
                              
                              
                                 8108 90 60 
                              
                              
                                 2 504,3 
                              
                              
                                 CNY/KG
                              
                           
                                 Titaan (muu) – muu
                              
                              
                                 8108 90 90 
                              
                              
                                 1 286,1 
                              
                              
                                 CNY/KG
                              
                           
                                 Tsirkoonium (survetöötlemata)
                              
                              
                                 8109 20 00 
                              
                              
                                 2 012,7 
                              
                              
                                 CNY/KG
                              
                           
                                 Mangaan (jäätmed ja jäägid)
                              
                              
                                 8111 00 19 
                              
                              
                                 Ei kohaldata
                              
                              
                                 CNY/KG
                              
                           
                                 Mangaan (muu)
                              
                              
                                 8111 00 90 
                              
                              
                                 Ei kohaldata
                              
                              
                                 CNY/KG
                              
                           
                                 Kroomisulamid, mis sisaldavad üle 10 massiprotsendi niklit
                              
                              
                                 8112 21 10 
                              
                              
                                 3 653,0 
                              
                              
                                 CNY/KG
                              
                           
                                 Vask (sadestatud)
                              
                              
                                 7401 00 00 
                              
                              
                                 1,9 
                              
                              
                                 CNY/KG
                              
                           
                                 Vaseartiklid (muu)
                              
                              
                                 7419 99 90 
                              
                              
                                 188,7 
                              
                              
                                 CNY/KG
                              
                           
                                 Raudoksiidid ja -hüdroksiidid
                              
                              
                                 2821 10 00 
                              
                              
                                 10,9 
                              
                              
                                 CNY/KG
                              
                           
                                 Silikoon (vähemalt 99,99 massiprotsenti silikooni)
                              
                              
                                 2804 61 00 
                              
                              
                                 2 365,6 
                              
                              
                                 CNY/KG
                              
                           
                                 Silikoon (muu)
                              
                              
                                 2804 69 00 
                              
                              
                                 16,3 
                              
                              
                                 CNY/KG
                              
                           
                                 Väävelhape
                              
                              
                                 2807 00 00 
                              
                              
                                 0,4 
                              
                              
                                 CNY/KG
                              
                           
                                 Lämmastikhape
                              
                              
                                 2808 00 00 
                              
                              
                                 23,0 
                              
                              
                                 CNY/KG
                              
                           
                                 Fosforhape
                              
                              
                                 2809 20 00 
                              
                              
                                 5,3 
                              
                              
                                 CNY/KG
                              
                           
                                 Naatriumhüdroksiid
                              
                              
                                 2815 11 00 
                              
                              
                                 3,2 
                              
                              
                                 CNY/KG
                              
                           
                                 Rafineerimisaine (anioonne)
                              
                              
                                 3402 11 00 
                              
                              
                                 Ei kohaldata
                              
                              
                                 CNY/KG
                              
                           
                                 
                                    Energia
                                 
                              
                           
                                 Elektrienergia
                              
                              
                                 2716 00 00 
                              
                              
                                 0,6 
                              
                              
                                 CNY/KWh
                              
                           
                                 Maagaas
                              
                              
                                 2711 11 00 
                              
                              
                                 2,1 
                              
                              
                                 CNY/m3
                                 
                              
                           
                                 Mineraalkütus – õli
                              
                              
                                 2710 19 25 
                              
                              
                                 6,5 
                              
                              
                                 CNY/KG
                              
                           
                                 Vesi
                              
                              
                                 2201 90 00 
                              
                              
                                 7,6 
                              
                              
                                 CNY/m3
                                 
                              
                           
                                 
                                    Tööjõud
                                 
                              
                           
                                 Tootmissektori otsesed ja kaudsed töötasud
                              
                              
                                 ei kohaldata
                              
                              
                                 43,0 
                              
                              
                                 CNY/h
                              
                           
                                 
                                    Kõrvalsaadus/jäätmed
                                 
                              
                           
                                 Alumiiniumijäätmed
                              
                              
                                 7602 00 90 
                              
                              
                                 8,8 
                              
                              
                                 CNY/KG
                              
                           
               3.5.1.   Toorained
         
         
                     (177)
                  
                  
                     Kõigi toorainete ja abimaterjalide puhul tugines komisjon võrdlusriigi impordihindadele. Võrdlusriigi impordihind tehti kindlaks kõikidest kolmandatest riikidest (v.a Hiinast) pärit impordi ühikuhindade kaalutud keskmisena. Komisjon otsustas jätta välja Hiinast pärit impordi võrdlusriiki, kuna esinevad olulised moonutused alusmääruse artikli 2 lõike 6a punkti b tähenduses. Kuna puuduvad tõendid selle kohta, et samad moonutused ei mõjuta ekspordiks mõeldud tooteid samas ulatuses, leidis komisjon, et samad moonutused mõjutavad neid hindu. Sarnaselt ei arvestatud impordiandmeid WTOsse mittekuuluvatest Euroopa Parlamendi ja nõukogu määruse (EL) 2015/755 (89) 1. lisas nimetatud riikidest võrdlusriiki suunatud impordi kohta. Kui see import välja jätta, oli muudest kolmandatest riikidest pärit import jätkuvalt esindav, moodustades eespool tabelis loetletud tootmistegurite puhul keskmiselt 97 % Türki suunatud impordi kogumahust.
                  
               
                     (178)
                  
                  
                     Et teha kooskõlas alusmääruse artikli 2 lõike 6a punkti a esimese taandega kindlaks tooraine moonutamata hind, kohaldas komisjon selle suhtes võrdlusriigi asjakohast imporditollimaksu. Hiljem, individuaalsete dumpingumarginaalide arvutamisel, lisas komisjon impordihinnale iga äriühinguga seotud riigisisese transpordi kulud. Kõigi toorainete riigisisese transpordi kulud põhinesid valimisse kaasatud eksportivate tootjate esitatud kontrollitud andmetel.
                  
               
                     (179)
                  
                  
                     Selliste toorainete puhul, millel oli kuludele ebaoluline mõju ja millest äriühingud algatamisteate III lisas ei teatanud, lisati need kulud tootmise üldkuludesse, nagu põhjenduses 189 selgitatud. Üldkuludele lisatud tootmistegurid loetleti äriühingutega seotud järelduste teatavaks tegemise dokumentides.
                  
               3.5.2.   Tööjõud
         
         
                     (180)
                  
                  
                     Tööjõukulude võrdlusaluse kindlaksmääramiseks, nagu 25. juuni 2020. aasta teates osutatud, kasutas komisjon Türgi statistikaameti andmeid.
                  
               
                     (181)
                  
                  
                     Tööjõukuludega seoses osutas komisjon 25. juuni 2020. aasta teates, et kavatses kasutada tootmissektori 2016. aasta tööjõukulusid tunni kohta majandustegevuse C.24 (metalli tootmine (90)) puhul. See tegevus vastab kõige paremini väljaselgitatud koodile NACE Rev.2 (91) ja NAICS-koodidele (92) ja koodile, mille esitasid valitud Türgi äriühingud. See on kõige uuem saadaolev statistika (93). Väärtused kohandati nõuetekohaselt inflatsiooniga, kasutades omamaise tootja hinnaindeksit, (94) mille on avaldanud Türgi statistikaamet.
                  
               3.5.3.   Energiasisendid
         
         
                     (182)
                  
                  
                     Elektri- ja gaasikulude võrdlusaluse kindlaksmääramiseks kasutas komisjon Türgi statistikaameti statistikat.
                  
               
                     (183)
                  
                  
                     Elektrikulude osas märkis komisjon oma 25. juuni 2020. aasta teates, et kavatseb kasutada tööstustarbijate keskmist hinda elektriühiku kohta, mis on esitatud Türgi statistikaameti pressiteates (95). Seoses gaasikuludega märkis komisjon, et kavatseb kasutada tööstustarbijate keskmist hinda gaasiühiku kohta, mis on esitatud samas pressiteates. Nii elektri kui ka gaasi puhul lahutas komisjon käibemaksu ning vähendas hindu netotasandini. Kuna märkusi ei esitatud, otsustas komisjon selle lähenemisviisi võtta.
                  
               
                     (184)
                  
                  
                     Diislikütuse hindade suhtes kohaldas komisjon OECD allikatest võetud Türgi tööstussektori keskmist diislikütuse hinda (96).
                  
               3.6.   Tootmise üldkulud, müügi-, üld- ja halduskulud ning kasum.
         
         
                     (185)
                  
                  
                     Alusmääruse artikli 2 lõike 6a punkti a kohaselt peaks arvutatud normaalväärtus hõlmama moonutamata ja põhjendatud haldus-, müügi- ja üldkulusummat ning kasumisummat. Lisaks tuli kindlaks teha tootmise üldkulud, et hõlmata kulusid, mida tootmistegurid ei hõlma. Oma 25. juuni 2020. aasta teates määras komisjon kindlaks eespool põhjenduses 168 loetletud viis Türgi äriühingut.
                  
               
                     (186)
                  
                  
                     Müügi-, üld- ja halduskulude ning kasumi moonutamata väärtuse kindlakstegemiseks kasutas komisjon selliste tootmiskulude osakaalu, mille moodustavad Türgi viie äriühingu kulude struktuuris müügi-, üld- ja halduskulud. Täpsemalt kasutas komisjon andmebaasis Orbis ajavahemikul 1. jaanuarist 2018 kuni 31. detsembrini 2018 esitatud näitajaid. Komisjon tegi need andmed huvitatud isikutele kättesaadavaks 25. juuni 2020. aasta teate lisana.
                  
               3.7.   Normaalväärtuse arvutamine
         
         
                     (187)
                  
                  
                     Normaalväärtuse arvutamiseks tegi komisjon järgmist.
                  
               
                     (188)
                  
                  
                     Esiteks määras komisjon kindlaks moonutamata tootmiskulud (mis hõlmavad tooraine-, tööjõu- ja energiakasutust). Moonutamata ühikukulusid kohaldati valimisse kaasatud eksportivate tootjate konkreetsete tootmistegurite tegelikule tarbimisele. Tootmiskuludest arvestati maha tootmisprotsessis uuesti kasutusele võetud kõrvaltoodete moonutamata kulud vastavalt äriühingute esitatud andmetele, mida komisjon kontrollis.
                  
               
                     (189)
                  
                  
                     Teiseks lisas komisjon moonutamata tootmiskulude saamiseks tootmise üldkulud. Koostööd tegevate eksportivate tootjate tootmise üldkuludele lisati põhjenduses 179 osutatud toorainete ja abimaterjalide kulud ning neid väljendati seejärel protsentuaalse osana iga eksportiva tootja tegelikest tootmiskuludest. Seda protsendimäära kohaldati moonutamata tootmiskulude suhtes.
                  
               
                     (190)
                  
                  
                     Viimaks kohaldas komisjon eespool esitatud arvutuse suhtes Türgi viie äriühingu müügi-, üld- ja halduskulusid ning kaalutud keskmist kasumit, nagu eespool põhjenduses 186 selgitatud.
                  
               
                     (191)
                  
                  
                     Moonutamata tootmiskuludele lisatud müügi-, üld- ja halduskulud, mida väljendati protsendina tootmiskuludest, olid 15,16 %.
                  
               
                     (192)
                  
                  
                     Kasum, mida väljendati protsendina tootmiskuludest ja mida kohaldati moonutamata tootmiskulude suhtes, oli 9,07 %, mis on suurem kasumimarginaalist, mida väljendati protsendina tuludest, nagu esitatud põhjenduses 169.
                  
               
                     (193)
                  
                  
                     Selle põhjal arvutas komisjon kooskõlas alusmääruse artikli 2 lõike 6a punktiga a normaalväärtuse tooteliigi kohta tehasest hankimise tasandil. Komisjon arvutas kahe koostööd tegeva ja valimisse kaasatud eksportiva tootja tooteliigi normaalväärtuse.
                  
               3.8.   Ekspordihind
         
         
                     (194)
                  
                  
                     Koostööd tegevad eksportivad tootjad eksportisid liitu kolmel eri viisil: otse sõltumatutele klientidele, seotud importija kaudu liidus või kauplejana tegutseva seotud äriühingu kaudu.
                  
               
                     (195)
                  
                  
                     Vaatlusaluse toote müümisel otse ja seotud kaupleja kaudu liidus asuvatele sõltumatutele klientidele oli ekspordihinnaks vastavalt alusmääruse artikli 2 lõikele 8 liitu ekspordiks müüdud vaatlusaluse toote eest tegelikult makstud või makstav hind.
                  
               
                     (196)
                  
                  
                     Importijana tegutseva seotud äriühingu kaudu toimuvate eksportmüükide puhul määrati ekspordihind kindlaks, tuginedes alusmääruse artikli 2 lõike 9 kohaselt hinnale, millega imporditud toodet liidus asuvatele sõltumatutele klientidele esimest korda edasi müüdi. Nende müükide puhul kohandas komisjon hindu kõigi importimise ja edasimüügi vahel kantud kulude suhtes, arvestades ka müügi-, üld- ja halduskulusid ning laekunud kasumit.
                  
               3.9.   Võrdlus
         
         
                     (197)
                  
                  
                     Komisjon võrdles normaalväärtust ja koostööd tegeva eksportiva tootja ekspordihinda tehasehindade põhjal.
                  
               
                     (198)
                  
                  
                     Õiglase võrdluse tagamiseks korrigeeris komisjon vajaduse korral normaalväärtust ja/või ekspordihinda, võttes arvesse hindu ning hinna võrreldavust mõjutavaid erinevusi kooskõlas alusmääruse artikli 2 lõikega 10. Ekspordihinda kohandati transpordi, kindlustuse, käitlemis- ja laadimiskulude, krediidikulude, pangatasude, muude imporditasude, aastalõpu allahindluste ning kolmanda riigi sõltumatu kaupleja komisjonitasu suhtes.
                  
               
                     (199)
                  
                  
                     Komisjon tegi kohanduse ka alusmääruse artikli 2 lõike 10 punkti b alusel seoses Hiinast liitu toimuva ekspordi ja normaalväärtuse erineva kaudse maksustamisega ning välistas kaudsed maksud, näiteks käibemaksu. Uurimises järeldati, et Hiinas on eksportivate tootjate käibemaksukohustus eksportimisel 17 %, samas kui tagasi makstakse 0 % (vardad ja latid) või 13 % (muu pressitud alumiinium). Seega kohandati normaalväärtust seoses erineva kaudse maksustamisega (käesoleval juhul on eksportmüügi käibemaks osaliselt tagastatav).
                  
               
                     (200)
                  
                  
                     Lisaks kohandas komisjon kolmanda riigi kauplejaga seotud ühe eksportiva tootja ekspordihinda vastavalt alusmääruse artikli 2 lõike 10 punktile i. Kohanduse summa moodustas komisjonitasu, mis koosnes kaupleja müügi-, üld- ja halduskuludes esitatud agenditasudest, kaupleja ülejäänud müügi-, üld- ja halduskuludest ning kasumist.
                  
               3.10.   Dumpingumarginaalid
         
         
                     (201)
                  
                  
                     Valimisse kaasatud koostööd tegevate eksportivate tootjate puhul võrdles komisjon samasuguse toote iga liigi kaalutud keskmist normaalväärtust vaatlusaluse toote vastava liigi kaalutud keskmise ekspordihinnaga kooskõlas alusmääruse artikli 2 lõigetega 11 ja 12.
                  
               
                     (202)
                  
                  
                     Selle põhjal on esialgsed kaalutud keskmised dumpingumarginaalid, väljendatuna protsendina CIF-hinnast liidu piiril ilma tollimakse tasumata, järgmised.
                     
                                 Äriühing
                              
                              
                                 Ajutine dumpinguvastane tollimaks
                              
                           
                                 Haomei Group:
                                 
                                             —
                                          
                                          
                                             Guangdong Haomei New Materials Co., Ltd.,
                                          
                                       
                                             —
                                          
                                          
                                             Guangdong King Metal Light Alloy Technology Co., Ltd.
                                          
                                       
                              
                                 30,4  %
                              
                           
                                 PMI Group:
                                 
                                             —
                                          
                                          
                                             Press Metal International Ltd.,
                                          
                                       
                                             —
                                          
                                          
                                             Press Metal International Technology Ltd.
                                          
                                       
                              
                                 38,2  %
                              
                           
               
                     (203)
                  
                  
                     Valimist välja jäänud koostööd tegevate eksportivate tootjate puhul arvutas komisjon kaalutud keskmise dumpingumarginaali kooskõlas alusmääruse artikli 9 lõikega 6. See marginaal arvutati valimisse kaasatud eksportivate tootjate puhul nende marginaalide kaalutud keskmise põhjal.
                  
               
                     (204)
                  
                  
                     Sellele tuginedes on valimist välja jäänud koostööd tegevate eksportivate tootjate esialgne dumpingumarginaal 34,9 %.
                  
               
                     (205)
                  
                  
                     Kõikide teiste Hiina eksportivate tootjate puhul määras komisjon dumpingumarginaali olemasolevate faktide põhjal kooskõlas alusmääruse artikliga 18. Selleks tegi komisjon kindlaks eksportivate tootjate koostöö taseme. Koostöö tase on koostööd tegevate eksportivate tootjate liitu suunatud ekspordi maht suhtarvuna Hiinast liitu suunatud ekspordi kogumahust, mis on esitatud Eurostati impordistatistikas.
                  
               
                     (206)
                  
                  
                     Käesoleval juhul on koostöö tase madal, sest koostööd tegevate eksportivate tootjate eksport moodustas uurimisperioodil ligikaudu 48 % liitu suunatud koguekspordist. Lisaks ei teinud eksportiv tootja tahtlikult koostööd, jättes vastamata küsimustikule, kuigi ta oli nõustunud enda kaasamisega valimisse. Selle põhjal pidas komisjon asjakohaseks määrata dumpingu jääkmarginaali tasemel 48,0 %. See marginaal määrati suurima dumpingumarginaali tasemel, mis tehti kindlaks koostööd tegevate eksportivate tootjate andmete põhjal.
                  
               
                     (207)
                  
                  
                     Kokkuvõtteks on esialgsed dumpingumarginaalid, väljendatuna protsendina CIF-hinnast liidu piiril ilma tollimakse tasumata, järgmised.
                     
                                 Äriühing
                              
                              
                                 Ajutine dumpinguvastane marginaal
                              
                           
                                 Haomei Group:
                                 
                                             —
                                          
                                          
                                             Guangdong Haomei New Materials Co., Ltd.,
                                          
                                       
                                             —
                                          
                                          
                                             Guangdong King Metal Light Alloy Technology Co., Ltd.
                                          
                                       
                              
                                 30,4  %
                              
                           
                                 PMI Group:
                                 
                                             —
                                          
                                          
                                             Press Metal International Ltd.,
                                          
                                       
                                             —
                                          
                                          
                                             Press Metal International Technology Ltd.
                                          
                                       
                              
                                 38,2  %
                              
                           
                                 Muud koostööd tegevad äriühingud
                              
                              
                                 34,9  %
                              
                           
                                 Kõik muud äriühingud
                              
                              
                                 48,0  %
                              
                           
               4.   KAHJU
         
         4.1.   Liidu tootmisharu ja liidu toodangu määratlus
         
         
                     (208)
                  
                  
                     Uurimisperioodil valmistas Euroopa Liidus samasugust toodet ligikaudu 200 tootjat. Neid käsitatakse liidu tootmisharuna alusmääruse artikli 4 lõike 1 tähenduses.
                  
               
                     (209)
                  
                  
                     Uurimisperioodil oli liidu kogutoodang hinnanguliselt ligikaudu 3,3 miljonit tonni. Komisjon tegi selle arvu kindlaks European Aluminiumilt saadud liidu tootmisandmete alusel, mida ristkontrolliti usaldusväärsuse ja täielikkuse suhtes, tuginedes liidu tootjate esitatud teabele, sealhulgas valimisse kaasatud liidu tootjate andmetele.
                  
               4.2.   Asjaomase liidu turu kindlaksmääramine
         
         
                     (210)
                  
                  
                     Et teha kindlaks, kas liidu tootmisharu on kandnud kahju, ning selgitada välja tarbimine ja liidu tootmisharu olukorda kajastavad eri majandusnäitajad, uuris komisjon, kas ja mil määral tuleb analüüsimisel arvesse võtta liidu tootmisharu toodetud samasuguse toote edasist kasutamist.
                  
               
                     (211)
                  
                  
                     Et anda võimalikult ülevaatlik pilt liidu tootmisharust, kogus komisjon andmeid pressitud alumiiniumi kogutootmise kohta ja tegi kindlaks, kas toodang oli ette nähtud sisekasutuseks või vabaturu jaoks.
                  
               
                     (212)
                  
                  
                     Komisjon leidis, et väga väike osa liidu tootjate kogutoodangust oli ette nähtud tootmisharusiseseks kasutuseks, nagu osutatud allpool tabelis 1. Tootmisharusisene turg oli stabiilne, moodustades vaid ligikaudu 2 % tarbimisest. Asjakohasel juhul esitatakse arvnäitajad ka väikese tootmisharusisese turu kohta ning lisatakse need selle näitaja üldisesse hinnangusse. Seoses muude näitajatega, nagu toodang, tootmisvõimsus, tootlikkus, tööhõive ja palgad, seostuvad allpool esitatud arvud kogu tegevusega ning arvude eristamine ei ole asjakohane.
                  
               
                     (213)
                  
                  
                     Fuyao Glass väitis, et kui tootemääratlusest ei jäeta välja pressitud alumiiniumi lõppkasutust dekoratiivsetel eesmärkidel autotööstuses, tuleks seda uurimise kõigis aspektides, sealhulgas kahju eraldi hindamisel arvesse võtta. Nagu selgitatud põhjendustes 43–47, on nendel pressitud alumiiniumist toodetel ühed ja samad füüsilised, tehnilised ja keemilised põhiomadused nagu muu kasutusega toodetel ning seega kuuluvad need vaatlusaluste toodete alla ja kahju hinnatakse liidu tootmisharu kohta tervikuna. Seetõttu lükati see väide tagasi.
                  
               4.3.   Liidu tarbimine
         
         
                     (214)
                  
                  
                     Komisjon selgitas liidu tarbimise välja vastavalt põhjenduses 209 osutatule – liidu turgu käsitlevate European Aluminiumi müügiandmete ja Eurostati impordiandmete alusel.
                  
               
                     (215)
                  
                  
                     Liidu tarbimine muutus järgmiselt.
                     
                        Tabel 1
                     
                     
                        Liidu tarbimine (tonnides)
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Uurimisperiood
                              
                           
                                 Liidu kogutarbimine
                              
                              
                                 3 078 972 
                              
                              
                                 3 315 536 
                              
                              
                                 3 409 292 
                              
                              
                                 3 284 766 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    108
                                 
                              
                              
                                 
                                    111
                                 
                              
                              
                                 
                                    107
                                 
                              
                           
                                 Tootmisharusisene turg
                              
                              
                                 61 338 
                              
                              
                                 60 455 
                              
                              
                                 60 143 
                              
                              
                                 56 640 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    99
                                 
                              
                              
                                 
                                    98
                                 
                              
                              
                                 
                                    92
                                 
                              
                           
                                 Tarbimine vabaturul
                              
                              
                                 3 017 634 
                              
                              
                                 3 255 081 
                              
                              
                                 3 349 149 
                              
                              
                                 3 228 126 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    108
                                 
                              
                              
                                 
                                    111
                                 
                              
                              
                                 
                                    107
                                 
                              
                           
                                 
                                             
                                                Allikas:
                                             
                                          
                                          
                                             European Aluminium ja Eurostat.
                                          
                                       
                           
               
                     (216)
                  
                  
                     Vaatlusalusel perioodil kasvas tarbimine liidu vabaturul 7 % võrra. Nagu üksikasjalik analüüs näitab, suurenes ajavahemikul 2016–2018 tarbimine liidu turul 11 % (ligikaudu 3,0 miljonilt tonnilt 3,3 miljoni tonnini) ja 2019. aastal langes see 4 protsendipunkti (ligikaudu 3,2 miljoni tonnini). Kõikumine ja üldine suurenemine vaatlusalusel perioodil tulenes teatavate kasutajasektorite, näiteks autotööstuse kasvust.
                  
               4.4.   Asjaomasest riigist pärit import
         
         4.4.1.   Asjaomasest riigist pärit impordi maht ja turuosa
         
         
                     (217)
                  
                  
                     Komisjon tegi impordimahu kindlaks Eurostati andmete põhjal. Vaatlusalust toodet imporditakse liidu turule enamasti järgmiste CN-koodide all: 7604 21 00 (õõnesprofiilid), 7604 29 10 (vardad ja latid), 7604 29 90 (täisprofiilid), 7608 20 81 ja 7608 20 89 (kahte liiki keevisõmbluseta torud) ning 7610 90 90. See viimati nimetatud kood hõlmab erinevaid alumiiniumtarindeid, nende osi ja alumiiniumist koostekomplekte (millest kõigi puhul ei ole tegemist vaatlusaluse tootega) pluss mõnda liiki vaatlusaluseid tooteid, sealhulgas vardaid, latte ja profiile.
                  
               
                     (218)
                  
                  
                     Kaebuses arvutati vaatlusaluse toote import esimese viie eespool nimetatud koodi alla kuuluva koguimpordi alusel, millele lisati 95 % CN-koodi 7610 90 90 alla kuuluvast Hiinast pärit impordist. Meetod on põhjendatav sellega, et koodi 7610 90 90 alla kuuluva Hiinast pärit impordi hind oli uurimisperioodil ligikaudu 2 900 eurot tonni kohta, mis vastas suures osas ülejäänud viie CN-koodi alla kuuluva Hiinast pärit impordi hinnale. Võrdluseks toimus import muudest riikidest keskmise hinnaga ligikaudu 6 500 eurot tonni kohta. Sellest hinnateabest saab järeldada, et Hiinast pärit impordi puhul oli tegemist vaatlusaluse tootega, samas kui muudest riikidest imporditi suurema lisandväärtusega tooteid nagu tarindid, mis ei ole vaatlusalune toode. Kaebuse esitaja väitis, et konservatiivsuse huvides tuleks 95 % CN-koodiga 7610 90 90 hõlmatud tooteid käsitada vaatlusaluse tootena.
                  
               
                     (219)
                  
                  
                     Komisjon uuris küsimust, vaadeldes kaubavooge esialgu TARICi koodide (10kohalised kaubakoodid) tasandil. See teave on alates algatamiskuupäevast (14. veebruar 2020) olemas. Neid andmeid toetas kaebuse esitaja hindade käsitlemise viis. Samal ajal deklareeriti suur osa Hiinast pärit importi TARICi koodi 7610909090 all, mis ei ole vaatlusalune toode. Seetõttu otsustas komisjon küsida juhtumi toimikus avaldatud teates arvamust ja andmeid huvitatud isikutelt. Samuti võeti ühendust maksunduse ja tolliliidu peadirektoraadiga ja liikmesriikide tolliasutustega, et küsida nende dokumentidest selle koodi kohta rohkem andmeid.
                  
               
                     (220)
                  
                  
                     Pärast täiendavat teabe taotlemist esitasid kaks sõltumatut tootjat ja European Aluminium teatavaid märkusi ja andmeid.
                  
               
                     (221)
                  
                  
                     Kaks sõltumatut importijat märkis, et CN-kood 7610 90 90 peaks tavajuhul hõlmama suurema väärtusega tooteid, sest see kood katab muu hulgas ka alumiiniumtarindeid. Seetõttu võib selle koodi alla kuuluva Hiinast pärit impordi keskmisest madalam hind osutada sellele, et see sisaldab suures koguses kokkupanemata tooteid, et saada kasu selle CN-koodi jaoks ette nähtud väiksemast tavapärasest tollimaksust (6 %) ja mitte maksta tariifirubriikide 7604 ja 7608 tollimaksu (7,5 %).
                  
               
                     (222)
                  
                  
                     European Aluminium väitis, et Hiinast CN-koodi all 7610 90 90 pärit import on valdavalt pressitud alumiinium, mille puhul on tegemist „alumiiniumtoodetega ehituskonstruktsioonides kasutamiseks“ ja mis kuulub tootemääratlusse, sest nende keskmine hind sarnaneb CN-koodide 7604 ja 7608 all deklareeritud toodete hinnaga (st 2 770 eurot/tonn) ning nende keskmine hind ei vasta CN-koodi 7610 90 90 all deklareeritud ja kõigist muudest kolmandatest riikidest kui Hiinast pärit toodete hinnale (st 6 000 eurot/tonn), mis vastab pressitud alumiiniumi konstruktsioonideks muutmisel tekkivale majanduslikule lisandväärtusele.
                  
               
                     (223)
                  
                  
                     Üksikasjalikumat teavet impordi kohta esitasid ka nelja liikmesriigi tolliasutused ning maksunduse ja tolliliidu peadirektoraat. Uurimise esialgses etapis ei olnud teistelt liikmesriikidelt teavet veel saadud. Seetõttu otsustati esialgu, et kaebus sisaldab parimat saadaolevat teavet impordimahtude kohta ning kogu allpool esitatud ja analüüsitud teabe puhul kasutatakse liidu turule suunduva impordi kindlaksmääramiseks kaebuses kasutatud metoodikat. Siiski palus komisjon huvitatud isikutel taas kord esitada märkusi, et lõpliku otsuse saaks teha võimalikult täielike andmete alusel.
                  
               
                     (224)
                  
                  
                     Impordi turuosa määrati kindlaks impordimahu alusel, võrrelduna liidu vabaturu tarbimise mahuga, mille andmed on esitatud tabelis 1.
                  
               
                     (225)
                  
                  
                     Import asjaomasest riigist liitu muutus järgmiselt.
                     
                        Tabel 2
                     
                     
                        Impordi maht (tonnides) ja turuosa
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Uurimisperiood
                              
                           
                                 Asjaomasest riigist pärit impordi maht (tonnides)
                              
                              
                                 209 064 
                              
                              
                                 255 347 
                              
                              
                                 283 407 
                              
                              
                                 309 853 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    122
                                 
                              
                              
                                 
                                    136
                                 
                              
                              
                                 
                                    148
                                 
                              
                           
                                 Turuosa vabaturul (%)
                              
                              
                                 6,9 
                              
                              
                                 7,8 
                              
                              
                                 8,5 
                              
                              
                                 9,6 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    113
                                 
                              
                              
                                 
                                    122
                                 
                              
                              
                                 
                                    139
                                 
                              
                           
                                 
                                             
                                                Allikas:
                                             
                                          
                                          
                                             Eurostat.
                                          
                                       
                           
               
                     (226)
                  
                  
                     Asjaomasest riigist pärit import suurenes vaatlusalusel perioodil ligikaudu 210 000 tonni võrra, ligikaudu 310 000 tonnini ehk suurenemine oli 48 %.
                  
               
                     (227)
                  
                  
                     Vaatlusalusel perioodil kasvas selle impordi turuosa 6,9 %lt 9,6 %ni ehk suurenemine oli 39 %.
                  
               4.4.2.   Asjaomasest riigist pärit impordi hinnad ja hinna allalöömine
         
         
                     (228)
                  
                  
                     Komisjon selgitas impordi hinnad välja Eurostati andmete põhjal, kasutades CN-koode ja põhjendustes 217–223 kirjeldatud meetodit.
                  
               
                     (229)
                  
                  
                     Asjaomasest riigist liitu suunatud impordi kaalutud keskmine hind muutus järgmiselt.
                     
                        Tabel 3
                     
                     
                        Impordihinnad (eurot/tonn)
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Uurimisperiood
                              
                           
                                 Hiina
                              
                              
                                 2 812 
                              
                              
                                 2 733 
                              
                              
                                 2 798 
                              
                              
                                 2 912 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    100
                                 
                              
                              
                                 
                                    104
                                 
                              
                           
                                 
                                             
                                                Allikas:
                                             
                                          
                                          
                                             Eurostat.
                                          
                                       
                           
               
                     (230)
                  
                  
                     Hiinast pärit impordi hinnad tõusid vaatlusalusel perioodil 2 812 eurolt tonni kohta 2 912 euroni tonni kohta ehk tõus oli 4 %. Seda arengut tuleks vaadelda seoses maailma alumiiniumiindeksite, näiteks LME noteeringute muutumisega alumiiniumtoorikute puhul, nagu on esitatud tabelis 7. alumiiniumtoorikud on uurimisaluse toote peamine tooraine. Samal ajavahemikul suurenesid LME alumiiniumtoorikute hinnad 10 %, nagu on esitatud tabelis 7. Allpool tabelis 7 esitatud liidu keskmiste hindade põhjal oli vaatlusaluse impordi ja liidu hindade erinevus uurimisperioodil ligikaudu 20 %.
                  
               
                     (231)
                  
                  
                     Selleks et teha kindlaks hinna allalöömine uurimisperioodil, võrdles komisjon
                     
                                 1)
                              
                              
                                 valimisse kaasatud liidu tootjate tehasehindade tasemele kohandatud kaalutud keskmisi müügihindu tooteliigi kohta liidu turul sõltumatute klientide jaoks ja
                              
                           
                                 2)
                              
                              
                                 vastavaid Hiinast pärit imporditud tooteliigi kaalutud keskmisi hindu, millega müüdi toodet esimesele sõltumatule kliendile liidu turul ning mis tehti kindlaks CIF-hinna alusel (kulud, kindlustus, vedu), tehes asjakohased kohandused tollimaksude ja impordijärgsete kulude arvessevõtmiseks. Kui müük Hiina tootjalt esimesele sõltumatule kliendile liidu turul toimus liidus asuva seotud müügiettevõtte kaudu, tehti impordihind kindlaks CIF-hinna alusel, kohandades müügihinda esimesele sõltumatule kliendile, võttes arvesse kõiki importimise ja edasimüügi vahel tekkinud kulusid, sealhulgas seotud importija müügi-, üld- ja halduskulusid, ja kaalutud keskmisel kasumimarginaalil põhinevat kasumit uurimisperioodil, millest valimisse kaasatud sõltumatud importijad vastavalt alusmääruse artikli 2 lõikele 9 teatasid.
                              
                           
               
                     (232)
                  
                  
                     Hindu võrreldi tooteliikide kaupa samal kaubandustasandil toimunud tehingutes, korrigeerides neid vajaduse korral nõuetekohaselt ning arvates maha hinnavähendid ja allahindlused. Võrdluse tulemus on väljendatud protsendina valimisse kaasatud liidu tootjate käibest uurimisperioodil. Selle kohaselt oli kaalutud keskmine hindade allalöömise marginaal üle 25 %. Tegelikke arvutatud arvnäitajaid siin konfidentsiaalsuse põhjustel ei esitata, aga need on avaldatud asjaomastele koostööd tegevatele eksportivatele tootjatele ning on vahemikus 15–35 %. Ligikaudu 99 % tooteliikide impordimahu puhul leiti, et see on hindu allalööv. Valimisse kaasatud liidu tootjate kogu müük toimus otse sõltumatutele klientidele, ilma seotud müügiüksusteta. Üks eksportiv tootja müüs liidus asuvatele sõltumatutele klientidele, ilma liidus asuvate seotud müügiüksusteta. Mis puudutab teist eksportivat tootjat, siis tema tegi suurema osa oma müügist liidus asuva seotud müügiüksuse kaudu. Igal juhul, kuna vastavalt artikli 2 lõikele 9 kohandati alla poole valimisse kaasatud eksportivate äriühingute koguekspordist, arvas komisjon, et märkimisväärne hindade allalöömine esineb kogu riigis, pidades silmas ka põhjenduses 230 täheldatud hinnaerinevusi.
                  
               
                     (233)
                  
                  
                     Üks importija (Kastens & Knauer) väitis, et uurimisalune toode hõlmab nii madala hinnaga standardseid tooteid kui ka kõrge hinnaga ebastandardseid tooteid, mida ei tohiks teineteisega võrrelda. Selle importija sõnul ei tohiks neid tooteid võrrelda.
                  
               
                     (234)
                  
                  
                     Nagu öeldud, kasutati väga üksikasjalikku hindade võrdlemise süsteemi, mis hõlmas toodete kujusid ja mõõtmeid, erinevaid viimistluse liike ning toorainesulami liiki. Avastati, et imporditud tooted ja liidu tootmisharu tooted kattuvad suurel määral. Seetõttu kinnitab komisjon, et hindu oli võimalik üksikasjalike ja erapooletute kriteeriumide alusel täpselt võrrelda.
                  
               4.5.   Liidu tootmisharu majanduslik olukord
         
         4.5.1.   Üldised märkused
         
         
                     (235)
                  
                  
                     Kooskõlas alusmääruse artikli 3 lõikega 5 hõlmas dumpinguhinnaga impordi tõttu liidu tootmisharule avaldatava mõju uurimine kõigi majanduslike näitajate hindamist, mis kujundasid vaatlusalusel perioodil liidu tootmisharu olukorda.
                  
               
                     (236)
                  
                  
                     Nagu on märgitud põhjenduses 9, kasutas komisjon liidu tootmisharule põhjustatud võimaliku kahju kindlakstegemiseks väljavõttelist uuringut.
                  
               
                     (237)
                  
                  
                     Kahju kindlaksmääramisel eristas komisjon makro- ja mikromajanduslikke kahjunäitajaid. Makromajanduslikke näitajaid hindas komisjon European Aluminiumi vastuses sisalduvate andmete põhjal; see hõlmas kõigi liidu tootjatega seotud andmeid. Komisjon hindas mikromajanduslikke näitajaid andmete alusel, mille valimisse kaasatud liidu tootjad esitasid küsimustiku vastustes. Mõlemad andmekogumid leiti olevat liidu tootmisharu majandusliku olukorra suhtes esindavad.
                  
               
                     (238)
                  
                  
                     Makromajanduslikud näitajad on järgmised: toodang, tootmisvõimsus, tootmisvõimsuse rakendamine, müügimaht, turuosa, kasv, tööhõive, tootlikkus, dumpingumarginaali suurus ja varasemast dumpingust taastumine.
                  
               
                     (239)
                  
                  
                     Mikromajanduslikud näitajad on järgmised: keskmine ühikuhind, ühikukulu, tööjõukulu, varud, kasumlikkus, rahavoog, investeeringud, investeeringutasuvus ja kapitali kaasamise võime.
                  
               4.6.   Makromajanduslikud näitajad
         
         4.6.1.   Toodang, tootmisvõimsus ja tootmisvõimsuse rakendamine
         
         
                     (240)
                  
                  
                     Liidu kogutoodang, tootmisvõimsus ja tootmisvõimsuse rakendamine muutusid vaatlusalusel perioodil järgmiselt.
                     
                        Tabel 4
                     
                     
                        Toodang, tootmisvõimsus ja tootmisvõimsuse rakendamine
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Uurimisperiood
                              
                           
                                 Tootmismaht (tonnides)
                              
                              
                                 2 760 000 
                              
                              
                                 2 890 000 
                              
                              
                                 2 960 000 
                              
                              
                                 2 810 000 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    105
                                 
                              
                              
                                 
                                    107
                                 
                              
                              
                                 
                                    102
                                 
                              
                           
                                 Tootmisvõimsus (tonnides)
                              
                              
                                 4 135 000 
                              
                              
                                 4 140 000 
                              
                              
                                 4 261 000 
                              
                              
                                 4 284 000 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    103
                                 
                              
                              
                                 
                                    104
                                 
                              
                           
                                 Tootmisvõimsuse rakendamine (%)
                              
                              
                                 66,7 
                              
                              
                                 69,8 
                              
                              
                                 69,5 
                              
                              
                                 65,6 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    105
                                 
                              
                              
                                 
                                    104
                                 
                              
                              
                                 
                                    98
                                 
                              
                           
                                 
                                             
                                                Allikas:
                                             
                                          
                                          
                                             European Aluminium.
                                          
                                       
                           
               
                     (241)
                  
                  
                     Kogu vaatlusalusel perioodil suurenes liidu tootmisharu tootmismaht 2 % võrra. Üksikasjalikust analüüsist nähtub, et 2016.–2018. aastal suurenes liidu tootmine 7 % võrra, uurimisperioodil vähenes liidu tootmine aga 5 protsendipunkti.
                  
               
                     (242)
                  
                  
                     Üldine suurenemine vaatlusalusel perioodil tulenes tabelis 1 kirjeldatud nõudluse kasvust. Kuid liidu tootmisharu suutis vaatlusalusel perioodil suurendada oma tootmist vaid 2 % turul, mis kasvas 7 %. Seega ei suutnud liidu tootmisharu saada turu kasvust täielikult kasu.
                  
               
                     (243)
                  
                  
                     Vaatlusaluse perioodi jooksul suurenes liidu tootmisvõimsus 4 %. See tagasihoidlik suurenemine peegeldab mõnede liidu tootjate tehtud jõupingutusi võimsust suurendada, et vastata pressitud alumiiniumi kasvupotentsiaalile.
                  
               
                     (244)
                  
                  
                     Vaatlusalusel perioodil vähenes liidu tootmisvõimsuse rakendamine 2 % võrra, sest liidu tootjad ei suutnud oma tootmist vastavalt turu kasvule suurendada.
                  
               4.6.2.   Müügimaht ja turuosa
         
         
                     (245)
                  
                  
                     Liidu tootmisharu müügimaht ja turuosa muutusid vaatlusalusel perioodil järgmiselt.
                     
                        Tabel 5
                     
                     
                        Müügimaht ja turuosa
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Uurimisperiood
                              
                           
                                 Müügi kogumaht liidu turul – nii vaba- kui tootmisharusisene turg (tonnides)
                              
                              
                                 2 629 338 
                              
                              
                                 2 751 455 
                              
                              
                                 2 817 143 
                              
                              
                                 2 675 640 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    105
                                 
                              
                              
                                 
                                    107
                                 
                              
                              
                                 
                                    102
                                 
                              
                           
                                 Müük tootmisharusisesel turul
                              
                              
                                 61 338 
                              
                              
                                 60 455 
                              
                              
                                 60 143 
                              
                              
                                 56 640 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    99
                                 
                              
                              
                                 
                                    98
                                 
                              
                              
                                 
                                    92
                                 
                              
                           
                                 Müük tootmisharusisesel turul kui % kogu turu müügist
                              
                              
                                 2,0 
                              
                              
                                 1,8 
                              
                              
                                 1,8 
                              
                              
                                 1,7 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    92
                                 
                              
                              
                                 
                                    89
                                 
                              
                              
                                 
                                    87
                                 
                              
                           
                                 Müük vabaturul
                              
                              
                                 2 568 000 
                              
                              
                                 2 691 000 
                              
                              
                                 2 757 000 
                              
                              
                                 2 619 000 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    105
                                 
                              
                              
                                 
                                    107
                                 
                              
                              
                                 
                                    102
                                 
                              
                           
                                 Vabaturu müügi turuosa (%)
                              
                              
                                 85,1 
                              
                              
                                 82,7 
                              
                              
                                 82,3 
                              
                              
                                 81,1 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    97
                                 
                              
                              
                                 
                                    95
                                 
                              
                           
                                 
                                             
                                                Allikas:
                                             
                                          
                                          
                                             European Aluminium ja Eurostat.
                                          
                                       
                           
               
                     (246)
                  
                  
                     Kogu vaatlusalusel perioodil suurenes liidu tootmisharu kogu müügimaht 2 % võrra.
                  
               
                     (247)
                  
                  
                     Liidu müügimaht vabaturul suurenes vaatlusalusel perioodil samuti 2 % võrra. Aastatel 2016–2018 suurenes liidu müügimaht vabaturul 7 % võrra ning uurimisperioodil vähenes see 5 % võrra. Liidu müügimaht järgis väga tihedalt liidu tootmise suundumusi, sest selles tootmisharus toodetakse suuresti vastavalt tellimustele.
                  
               
                     (248)
                  
                  
                     Liidu tootmisharusisene turg (väljendatuna protsendina liidu kogumüügist) moodustas kogu vaatlusalusel perioodil ligikaudu 2 %. Väikest tootmisharusisest turgu tabas vaatlusalusel perioodil 8 % langus, aga see oli väga väikese mõjuga, arvestades selle turu piiratud suurust.
                  
               4.6.3.   Kasv
         
         
                     (249)
                  
                  
                     Seega saab liidu kogumüügimahu turuosa vähenemisest järeldada, et liidu tootmisharu ei suutnud vaatlusalusel perioodil pidada sammu liidu turu kasvuga.
                  
               4.6.4.   Tööhõive ja tootlikkus
         
         
                     (250)
                  
                  
                     Tööhõive ja tootlikkus muutusid vaatlusalusel perioodil järgmiselt.
                     
                        Tabel 6
                     
                     
                        Tööhõive ja tootlikkus
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Uurimisperiood
                              
                           
                                 Töötajate arv (täistööaja ekvivalent)
                              
                              
                                 39 326 
                              
                              
                                 41 449 
                              
                              
                                 42 551 
                              
                              
                                 39 836 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    105
                                 
                              
                              
                                 
                                    108
                                 
                              
                              
                                 
                                    101
                                 
                              
                           
                                 Tootlikkus (tonnid / täistööaja ekvivalent)
                              
                              
                                 70,18 
                              
                              
                                 69,72 
                              
                              
                                 69,56 
                              
                              
                                 70,54 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    99
                                 
                              
                              
                                 
                                    99
                                 
                              
                              
                                 
                                    101
                                 
                              
                           
                                 
                                             
                                                Allikas:
                                             
                                          
                                          
                                             European Aluminium.
                                          
                                       
                           
               
                     (251)
                  
                  
                     Täistööajale arvutatuna suurenes liidu tootmisharu tööhõive 2016.–2018. aastal 8 %. Sellele suurenemisele järgnes uurimisperioodil 7 % langus. Jällegi, see muutus järgib suuresti tabelis 4 esitatud suundumusi tootmismahus.
                  
               
                     (252)
                  
                  
                     European Aluminium selgitas, et nemad tegid korrapäraselt tööjõu-uuringuid, mille aluseks oli tavaliselt ligikaudu 40 % liidu toodangust. Eespool esitatud arvnäitajad on andmete ekstrapolatsioon, nii et need hõlmavad kogu tootmisharu. Seetõttu peetakse nende uuringute tulemusi liidu tootmisharu kohta tervikuna esindavaks.
                  
               
                     (253)
                  
                  
                     Kuna tootmist ja tööhõivet puudutavad arvud olid teineteisega tihedalt seotud, jäi tootlikkus, mõõdetuna tonnides ühe töötaja kohta, suuresti stabiilseks.
                  
               4.6.5.   Dumpingumarginaali suurus ja varasemast dumpingust taastumine
         
         
                     (254)
                  
                  
                     Kõik dumpingumarginaalid olid miinimumtasemest märkimisväärselt suuremad. Tegelike dumpingumarginaalide suuruse mõju liidu tootmisharule oli oluline, kui võtta arvesse asjaomasest riigist pärit impordi mahtu ja hindu.
                  
               
                     (255)
                  
                  
                     Käesolev on esimene vaatlusaluse toote dumpinguvastane uurimine. Seetõttu puuduvad andmed, mille alusel hinnata võimaliku varasema dumpingu mõju.
                  
               4.7.   Mikromajanduslikud näitajad
         
         4.7.1.   Hinnad ja neid mõjutavad tegurid
         
         
                     (256)
                  
                  
                     Valimisse kaasatud liidu tootjate kaalutud keskmised ühiku müügihinnad liidus asuvatele klientidele muutusid vaatlusalusel perioodil järgmiselt.
                     
                        Tabel 7
                     
                     
                        Müügihinnad liidus
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Uurimisperiood
                              
                           
                                 Keskmine ühiku müügihind vabaturul (eurot tonni kohta)
                              
                              
                                 3 053 
                              
                              
                                 3 372 
                              
                              
                                 3 508 
                              
                              
                                 3 619 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    110
                                 
                              
                              
                                 
                                    115
                                 
                              
                              
                                 
                                    119
                                 
                              
                           
                                 Ühiku tootmiskulu (eurot tonni kohta)
                              
                              
                                 2 960 
                              
                              
                                 3 245 
                              
                              
                                 3 448 
                              
                              
                                 3 541 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    110
                                 
                              
                              
                                 
                                    116
                                 
                              
                              
                                 
                                    120
                                 
                              
                           
                                 LME 3 kuu tarnitud alumiiniumtoorikud (Rotterdam, Saksamaa ja Itaalia, keskmiselt eurot tonni kohta)
                              
                              
                                 1 766 
                              
                              
                                 2 066 
                              
                              
                                 2 163 
                              
                              
                                 1 950 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    117
                                 
                              
                              
                                 
                                    122
                                 
                              
                              
                                 
                                    110
                                 
                              
                           
                                 
                                             
                                                Allikas:
                                             
                                          
                                          
                                             valimisse kaasatud liidu tootjad ja LME.
                                          
                                       
                           
               
                     (257)
                  
                  
                     Liidu turu müügihinnad sõltumatutele isikutele (vabaturg) tõusid vaatlusalusel perioodil 3 053 eurolt tonni kohta 3 619 euroni tonni kohta ehk suurenemine oli 19 %.
                  
               
                     (258)
                  
                  
                     Seda kasvavat suundumust tuleks vaadelda tootmisharu oluliste arengute valguses. Esiteks muutsid kõik neli valimisse kaasatud liidu tootjat vaatlusaluse perioodi jooksul oma tootevalikut. Eelkõige suurendasid liidu tootjad suure lisandväärtusega toodete müüki, millel on ka suuremad hinnad. Samuti tõusid turuhinnad, sest tõusis alumiiniumtoorikute hind, nagu tõendas LME 3 kuu tarne hind.
                  
               
                     (259)
                  
                  
                     Valimisse kaasatud tootjate toodangu ühikukulusid mõjutas suuresti LME hinna muutumine ning suurema lisandväärtusega toodetele üleminekul sisaldasid need hinnad valimisse kaasatud tootjatele tekkinud lisakulusid.
                  
               
                     (260)
                  
                  
                     Toodangu ühikukulud suurenesid (20 %), st suuremal määral kui liidu vabaturu keskmised hinnad (19 %).
                  
               4.7.2.   Tööjõukulud
         
         
                     (261)
                  
                  
                     Valimisse kaasatud liidu tootjate keskmised tööjõukulud muutusid vaatlusalusel perioodil järgmiselt.
                     
                        Tabel 8
                     
                     
                        Keskmine tööjõukulu töötaja kohta
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Uurimisperiood
                              
                           
                                 Keskmised tööjõukulud töötaja kohta (EUR)
                              
                              
                                 33 971 
                              
                              
                                 33 002 
                              
                              
                                 33 734 
                              
                              
                                 34 584 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    99
                                 
                              
                              
                                 
                                    102
                                 
                              
                           
                                 
                                             
                                                Allikas:
                                             
                                          
                                          
                                             valimisse kaasatud liidu tootjad
                                          
                                       
                           
               
                     (262)
                  
                  
                     Keskmised tööjõukulud töötaja kohta suurenesid vaatlusalusel perioodil 2 % võrra.
                  
               4.7.3.   Varud
         
         
                     (263)
                  
                  
                     Valimisse kaasatud liidu tootjate laovarud muutusid vaatlusalusel perioodil järgmiselt.
                     
                        Tabel 9
                     
                     
                        Varud
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Uurimisperiood
                              
                           
                                 Lõppvarud (tonnides)
                              
                              
                                 8 583 
                              
                              
                                 8 930 
                              
                              
                                 11 056 
                              
                              
                                 10 845 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    104
                                 
                              
                              
                                 
                                    129
                                 
                              
                              
                                 
                                    126
                                 
                              
                           
                                 Lõppvarud protsendina toodangust (%)
                              
                              
                                 3,4 
                              
                              
                                 3,4 
                              
                              
                                 4,1 
                              
                              
                                 4,4 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    98
                                 
                              
                              
                                 
                                    119
                                 
                              
                              
                                 
                                    128
                                 
                              
                           
                                 
                                             
                                                Allikas:
                                             
                                          
                                          
                                             valimisse kaasatud liidu tootjad.
                                          
                                       
                           
               
                     (264)
                  
                  
                     Valimisse kaasatud liidu tootjate varude tase kasvas vaatlusalusel perioodil 26 %. Samas olid lõppvarud protsendina toodangust kogu perioodi jooksul väikesed. Põhjuseks on see, et pressitud alumiiniumi tootmisharus toodetakse vastavalt tellimustele. Seetõttu on see näitaja üldises kahjuanalüüsis vähem tähtis.
                  
               4.7.4.   Kasumlikkus, rahavoog, investeeringud, investeeringutasuvus ja kapitali kaasamise võime
         
         
                     (265)
                  
                  
                     Valimisse kaasatud liidu tootjate kasumlikkus, rahavoog, investeeringud ja investeeringutasuvus muutusid vaatlusalusel perioodil järgmiselt.
                     
                        Tabel 10
                     
                     
                        Kasumlikkus, rahavoog, investeeringud ja investeeringutasuvus
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Uurimisperiood
                              
                           
                                 Liidus sõltumatutele klientidele suunatud müügi kasumlikkus (% müügikäibest)
                              
                              
                                 4,9 
                              
                              
                                 4,3 
                              
                              
                                 3,0 
                              
                              
                                 2,0 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    88
                                 
                              
                              
                                 
                                    61
                                 
                              
                              
                                 
                                    42
                                 
                              
                           
                                 Rahavoog (eurot)
                              
                              
                                 37 678 269 
                              
                              
                                 43 401 626 
                              
                              
                                 8 594 466 
                              
                              
                                 35 807 285 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    115
                                 
                              
                              
                                 
                                    23
                                 
                              
                              
                                 
                                    95
                                 
                              
                           
                                 Investeeringud (eurodes)
                              
                              
                                 27 645 569 
                              
                              
                                 46 341 778 
                              
                              
                                 28 774 003 
                              
                              
                                 47 614 938 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    168
                                 
                              
                              
                                 
                                    104
                                 
                              
                              
                                 
                                    172
                                 
                              
                           
                                 Investeeringutasuvus
                              
                              
                                 34,8 
                              
                              
                                 25,4 
                              
                              
                                 16,7 
                              
                              
                                 10,0 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    73
                                 
                              
                              
                                 
                                    48
                                 
                              
                              
                                 
                                    29
                                 
                              
                           
                                 
                                             
                                                Allikas:
                                             
                                          
                                          
                                             valimisse kaasatud liidu tootjad.
                                          
                                       
                           
               
                     (266)
                  
                  
                     Et teha kindlaks valimisse kaasatud liidu tootjate kasumlikkus, määras komisjon kindlaks liidus sõltumatutele klientidele müüdud samasuguse toote eest saadud maksueelse puhaskasumi protsendina selle müügi käibest. Tabelis 10 esitatud arvudesse ei ole lisatud erakorralisi kulusid ega riskimaandamisest tulenevat realiseerimata kasumit. Valimisse kaasatud tootjate kasumlikkus oli kogu perioodil positiivne, aga väike, ning langes 4,9 %lt 2016. aastal 2,0 %ni uurimisperioodil. See muutus oli põhjustatud märkimisväärsest hinna allasurumisest. Nagu selgitatud põhjenduses 272, suurenesid liidu tootjate kulud rohkem kui nende hinnad. Liidu tootmisharu ei saanud hindu tõsta kulude suurenemisega samas ulatuses Hiina impordist põhjustatud hindade alandamise surve tõttu (nii mahu kui ka madala hinna mõttes). Hiina hinnad olid tõepoolest kogu perioodi jooksul püsivalt madalad ja märkimisväärselt madalamad kui liidu tootmisharu hinnad, piirates hinnatõusu, mida oleks võinud muu hulgas toorainehindade tõusuga ja ka kasvava nõudlusega seoses eeldada. Hiina import oli vaatlusalusel perioodil märkimisväärne. See põhjustas kasumlikkuse allasurumise ja vähenemise.
                  
               
                     (267)
                  
                  
                     Netorahavoog näitab liidu tootjate suutlikkust oma tegevust ise rahastada. Netorahavoo suundumus kõikus. Valimisse kaasatud liidu tootjate netorahavood olid kogu vaatlusaluse perioodi jooksul positiivsed, aga väikesed. Rahavood vähenesid 2016. aastast 2018. aastani 77 %, suurenesid aga märkimisväärselt uurimisperioodil. Selle suurenemise aluseks oli peamiselt üks valimisse kaasatud tootja, kes sai 2019. aasta alguses valmis suures koguses pooleliolevat tööd ning müüs need uurimisperioodil valmiskaubana maha.
                  
               
                     (268)
                  
                  
                     Liidu tootjad jätkasid vaatlusalusel perioodil investeerimist, nagu nähtub investeerimise kohta eespool esitatud arvnäitajatest. Investeeringuid tehti vahemikus 27–47 miljonit eurot aastas. Investeeringuid tehti peamiselt selleks, et suurendada tõhusust ning et ettevõtted liiguksid suure lisandväärtusega toodete ja kliendikesksuse poole. Valimisse kuuluvad tootjad pidasid seda turul konkurentsivõime säilitamisel oluliseks.
                  
               
                     (269)
                  
                  
                     Investeeringutasuvus on kasum protsendina investeeringute arvestuslikust netoväärtusest. Vaatlusalusel perioodil muutus see negatiivselt ning tegelikult langes 71 %. See negatiivne areng näitab, et kuigi konkurentsivõime säilitamiseks tehti jätkuvalt investeeringuid, vähenes nende investeeringute tasuvus vaatlusalusel perioodil oluliselt.
                  
               
                     (270)
                  
                  
                     Kõik neli valimisse kaasatud tootjat on osa suurtest kontsernidest ja vaatlusalusel perioodil jätkasid nad kapitali kogumist investeeringuteks. Aga kuna investeeringutasuvus vähenes sedavõrd kiiresti, on valimisse kaasatud tootmisüksuste suutlikkus tulevikus kapitali koguda selgelt ohus.
                  
               4.7.5.   Järeldus kahju kohta
         
         
                     (271)
                  
                  
                     Liidu turul ja tööhõives osutasid mõnedki näitajad positiivset suundumust, näiteks tootmises, võimsuses, müügimahtudes. Aga nende näitajate positiivne areng oli seotud tarbimise suurenemisega ning kui liidu tootmisharu oleks turu kasvust täielikult kasu saanud, oleksid need näitajad pidanud tegelikult veelgi rohkem suurenema. Tõepoolest, müügimahtude suurenemisele vaatamata vähenes liidu tootmisharu turuosa vabaturul.
                  
               
                     (272)
                  
                  
                     Vabaturu müügihinnad suurenesid 19 %. Aga see hindade suurenemine ei püsinud kulude suurenemisega (20 %) samas tempos. Sellise arengu põhjustas hindade allasurumine. Liidu tootmisharu ei saanud hindu tõsta kulude suurenemisega samas ulatuses, sest Hiina impordist põhjustatud hindade alandamise surve lõi liidu tootmisharu hinnad alla. Pidades silmas, et kasumlikkuse tase oli kogu vaatlusalusel perioodil allpool kasumi sihttaset ning arvestades Hiina impordi mahte ja madalaid hindu, järeldas komisjon, et hinnatõus oli kogu vaatlusalusel perioodil alla surutud. Tagajärjena oli langussuundumust näha kasumlikkuse, investeeringutasuvuse ja rahavoogude tulemusnäitajate puhul ning teenitud kasum oli kogu vaatlusalusel perioodil väiksem kui kasumi sihttase. See oli eriti kahjustav, sest uurimisaluse toote turg vaatlusalusel perioodil kasvas, aga liidu tootmisharu kannatas siiski kasumite väiksuse ja vähenemise all. Kuigi liidu tootmisharu säilitas võimalikult kõrge investeeringute taseme, et püsida konkurentsivõimelisena, ei teeninud see ilmselgelt sellisel tasemel kasumit, mis julgustaks edaspidi investeerima. Lisaks tabas langus liidu tootmisharu perioodil, kui liidu turg kasvas. Liidu tootmisharu kaotas kasvaval turul 5 % turuosa, ning oli ilmselge, et liidu turu kasvust see kasu ei saanud.
                  
               
                     (273)
                  
                  
                     Lisaks tasub meenutada, et liidu tootmisharu teenindab väga erinevaid kliente, kelle nõuded pidevalt muutuvad. On oluline, et liidu tootmisharu jätkaks investeerimist teadus- ja arendustegevusse ning kliendikesksuse lahendustesse. Investeeringutasuvuse kiiresti halvenevad arengud (– 71 %) on seega iseenesest tõsine oht tootmisharu jätkuvale elujõulisusele.
                  
               
                     (274)
                  
                  
                     Eespool esitatu põhjal järeldas komisjon selles etapis, et liidu tootmisharu on kandnud olulist kahju alusmääruse artikli 3 lõike 5 tähenduses.
                  
               5.   PÕHJUSLIK SEOS
         
         
                     (275)
                  
                  
                     Kooskõlas alusmääruse artikli 3 lõikega 6 uuris komisjon, kas asjaomasest riigist pärit dumpinguhinnaga import põhjustas liidu tootmisharule olulist kahju. Alusmääruse artikli 3 lõike 7 kohaselt uuris komisjon ka seda, kas liidu tootmisharu võisid samal ajal kahjustada muud teadaolevad tegurid. Komisjon jälgis, et dumpinguhinnaga impordile ei omistataks võimalikku kahju, mida põhjustasid muud tegurid kui asjaomasest riigist pärit dumpinguhinnaga import. Need tegurid on import kolmandatest riikidest, liidu tootmisharu eksporditegevus, tootmisharusisene müük, toorainehinnad ning muutused tarbimises.
                  
               5.1.   Dumpinguhinnaga impordi mõju
         
         
                     (276)
                  
                  
                     Liidu tootmisharu olukorra halvenemisega samal ajal toimus Hiinast märkimisväärses mahus impordi sissevool, mis lõi järjepidevalt alla liidu tootmisharu hindu ning igal juhul surus alla ELi turu hinnataset, luues nende kahe vahel põhjusliku seose.
                  
               
                     (277)
                  
                  
                     Hiinast pärit impordi maht suurenes (nagu osutatud tabelis 2) ligikaudu 209 000 tonnilt 2016. aastal ligikaudu 310 000 tonnini uurimisperioodil ehk suurenemine oli 48 %. Turuosa suurenes samal perioodil 6,9 %lt 9,6 %ni ehk suurenemine oli 39 %. Samal perioodil (nagu on esitatud tabelis 5) suurenes liidu tootmisharu müük vabaturul üksnes 2 % ning tema turuosa langes 85,1 %lt 81,1 %ni, mis on 5 % vähenemine. Väiksemal tootmisharusisesel turul langes müük 8 %. Dumpinguhinnaga import on aasta-aastalt järjekindlalt suurenenud nii absoluut- kui ka suhtarvudes. Nagu tabelis 1 osutatud, on tarbimine liidu turul vaatlusalusel perioodil suurenenud 7 %. On aga selge, et sellest kasvust sai peamiselt kasu Hiinast pärit import.
                  
               
                     (278)
                  
                  
                     Dumpinguhinnaga impordi hinnad suurenesid vaatlusalusel perioodil 4 % (nagu osutatud tabelis 3), 2 812 eurolt tonni kohta 2016. aastal 2 912 euroni tonni kohta uurimisperioodil. Samal perioodil suurenesid maailmaturu alumiiniumihinnad ligikaudu 10 % (nagu nähtub LME indeksist tabelis 7). Veelgi enam, liidu tootmisharu hinnad suurenesid vaatlusalusel perioodil 19 % võrra, nagu osutatud tabelis 7. Samas nähtub sellest tabelist, et liidu tootmisharu keskmised kulud suurenesid samal perioodil 20 % võrra. Seega oli eksportivate tootjate kohta arvutatud hindade allalöömise marginaal keskmiselt üle 25 %.
                  
               
                     (279)
                  
                  
                     Nagu eespool selgitatud, tuleb liidu tootmisharu hindade ja kulude suurenemist analüüsida liidu tootmisharu tootevaliku muutusi ja alumiiniumihindade tõusu arvestades. Liidu tootmisharu hinnatõus ja selle püüdlused minna üle suurema lisandväärtusega toodetele (nagu nõuavad kliendid) ei olnud aga piisavad, et takistada selle müügi kasumlikkuse edasist langust, ning müük jätkas langemist kogu vaatlusaluse perioodi jooksul. Selle põhjuseks oli surve turuhindadele, mille põhjustas Hiinast pärit madala dumpinguhinnaga impordi mahu suurenemine. Seetõttu järeldati, et Hiinast pärit import põhjustas ka hindade allasurumist ja takistas hindade tõstmist.
                  
               
                     (280)
                  
                  
                     Üks huvitatud isik (Airoldi) kahtles, kuidas saab Hiinast pärit import, mis moodustas uurimisperioodil väikese turuosa, avaldada sellist märkimisväärset mõju. Siinkohal tasub märkida, et uurimisalust toodet müüakse tavaliselt lepingute alusel, kus hind on oluline ja tihti ka kõige olulisem element. Hiina eksportivatelt tootjatelt pärit odavate pakkumiste olemasolu turul selgitab, miks sai sellise müügi mõju turuhindadele olla nii märkimisväärne. Hiina tootjad müüsid uurimisperioodil nii liidu kauplejatele kui ka lõppkasutajatele. See tähendas, et nende negatiivset mõju turuhindadele oli tunda kõigis müügikanalites ning mitte ainult nendes hindades, millega lihtsaid tooteid edasimüüjatele müüdi.
                  
               
                     (281)
                  
                  
                     Liidu pressitud alumiiniumi turg on järk-järgult rohkem keskendunud klientidele erilahenduste pakkumisele eri tootmisharudes nagu autotööstus, masinaehitus, transport ja ehitus. See suundumus tähendab, et liidu turgu varustavad tootjad peavad uute toodete valmistamiseks investeerima teadus- ja arendustegevusse ning pakkuma klientide vajadustele vastamiseks keerukaid lahendusi. Kuid nendele investeeringutele vaatamata on liidu tootmisharu seisnud silmitsi kasumlikkuse ja turuosa järkjärgulise vähenemisega. Selle taga on hinnasurve, mida Hiina eksportivad tootjad avaldavad märkimisväärsete mahtudega.
                  
               
                     (282)
                  
                  
                     Lisaks ei ole Hiinast pärit impordi sissevool vaatlusalusel perioodil piirdunud üksnes nende turuosadega, kus ostetakse lihtsat tarbekaupa. On selgeid tõendeid, et Hiina tungib järjest enam turule, suurendades oma kohalolekut lepingulisel müügiturul. Hind ei ole nende lepingute ainus oluline element, aga on selge, et eespool osutatud hindade allalöömise marginaalidel (üle 25 %) on klientide otsusetegemises määrav roll.
                  
               
                     (283)
                  
                  
                     Seetõttu järeldati, et Hiinast pärit import põhjustas liidu tootmisharule olulist kahju. Sellel kahjul oli peamiselt hinnamõju, aga ka mahumõju.
                  
               5.2.   Muude tegurite mõju
         
         5.2.1.   Import kolmandatest riikidest
         
         
                     (284)
                  
                  
                     Muudest kolmandatest riikidest pärit impordi maht muutus vaatlusalusel perioodil järgmiselt.
                     
                        Tabel 11
                     
                     
                        Import kolmandatest riikidest
                     
                     
                                 Riik
                              
                              
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Uurimisperiood
                              
                           
                                 Türgi
                              
                              
                                 Maht (tonnides)
                              
                              
                                 77 136 
                              
                              
                                 87 706 
                              
                              
                                 107 393 
                              
                              
                                 110 463 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    114
                                 
                              
                              
                                 
                                    139
                                 
                              
                              
                                 
                                    143
                                 
                              
                           
                                 Turuosa vabaturul (%)
                              
                              
                                 2,6 
                              
                              
                                 2,7 
                              
                              
                                 3,2 
                              
                              
                                 3,4 
                              
                           
                                 Keskmine hind
                              
                              
                                 3 520 
                              
                              
                                 3 601 
                              
                              
                                 3 569 
                              
                              
                                 3 448 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    102
                                 
                              
                              
                                 
                                    101
                                 
                              
                              
                                 
                                    98
                                 
                              
                           
                                 Muud kolmandad riigid
                              
                              
                                 Maht (tonnides)
                              
                              
                                 163 434 
                              
                              
                                 221 028 
                              
                              
                                 201 350 
                              
                              
                                 188 809 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    135
                                 
                              
                              
                                 
                                    123
                                 
                              
                              
                                 
                                    116
                                 
                              
                           
                                 Turuosa vabaturul (%)
                              
                              
                                 5,4 
                              
                              
                                 6,6 
                              
                              
                                 6,0 
                              
                              
                                 5,8 
                              
                           
                                 Keskmine hind
                              
                              
                                 3 629 
                              
                              
                                 3 513 
                              
                              
                                 3 841 
                              
                              
                                 3 879 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    106
                                 
                              
                              
                                 
                                    107
                                 
                              
                           
                                 Kogu import kokku, v.a asjaomane riik
                              
                              
                                 Maht (tonnides)
                              
                              
                                 240 570 
                              
                              
                                 308 734 
                              
                              
                                 308 743 
                              
                              
                                 299 273 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    128
                                 
                              
                              
                                 
                                    128
                                 
                              
                              
                                 
                                    124
                                 
                              
                           
                                 Turuosa vabaturul (%)
                              
                              
                                 8,0 
                              
                              
                                 9,5 
                              
                              
                                 9,2 
                              
                              
                                 9,3 
                              
                           
                                 Keskmine hind
                              
                              
                                 3 594 
                              
                              
                                 3 538 
                              
                              
                                 3 747 
                              
                              
                                 3 720 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    98
                                 
                              
                              
                                 
                                    104
                                 
                              
                              
                                 
                                    104
                                 
                              
                           
                                 
                                             
                                                Allikas:
                                             
                                          
                                          
                                             Eurostat.
                                          
                                       
                           
               
                     (285)
                  
                  
                     Türgist pärit import suurenes vaatlusalusel perioodil 43 %, ligikaudu 77 000 tonnilt 2016. aastal ligikaudu 110 000 tonnini uurimisperioodil. Selle impordi turuosa suurenes 2,6 %lt 2016. aastal 3,4 %ni uurimisperioodil.
                  
               
                     (286)
                  
                  
                     Uurimisaluse toote impordi üldisest uurimisest nähtub, et uurimisperioodil oli Türgi keskmine hind 3 448 eurot tonni kohta, mis on 18 % suurem kui Hiina impordi üldine keskmine hind 2 912 eurot tonni kohta. Erinevate CN-koodide üksikasjalikumast uurimisest nähtub, et enamik sellest impordist (89 %) oli seotud CN-koodidega 7604 21 00 ja 7604 29 90, mis on vastavalt täis- ja õõnesprofiilid. Nende tooteliikide valdava tähtsuse tõttu tehti eraldi hinnavõrdlus. Nende profiilide keskmine hind oli uurimisperioodil 3 458 eurot tonni kohta. See on 19 % suurem kui samal perioodil samade CN-koodide all toimunud Hiina impordil.
                  
               
                     (287)
                  
                  
                     Muudest kolmandatest riikidest (peamiselt Venemaa, Šveits, Norra ning Bosnia ja Hertsegoviina) pärit import moodustus samuti enamjaolt täis- ja õõnesprofiilidest (69 %). Muudest kolmandatest riikidest pärit import suurenes vaatlusalusel perioodil 16 %, ligikaudu 163 000 tonnilt 2016. aastal ligikaudu 189 000 tonnini uurimisperioodil. Kõnealuse impordi turuosa seega veidi suurenes – 5,4 %lt 2016. aastal 5,8 %ni uurimisperioodil. Selle impordi keskmine hind oli 3 720 eurot tonni kohta, mis on isegi suurem kui Türgi hinnad.
                  
               
                     (288)
                  
                  
                     Pidades silmas Türgist ja muudest kolmandatest riikidest pärit impordi mahtu, hinda ja turuosa, ei oleks selle impordi mõju liidu tootmisharule kahju põhjustanud.
                  
               5.3.   Liidu tootmisharu ekspordijõudlus
         
         
                     (289)
                  
                  
                     Liidu tootjate ekspordimaht muutus vaatlusalusel perioodil järgmiselt.
                     
                        Tabel 12
                     
                     
                        Liidu tootmisharu ekspordijõudlus
                     
                     
                                  
                              
                              
                                 2016
                              
                              
                                 2017
                              
                              
                                 2018
                              
                              
                                 Uurimisperiood
                              
                           
                                 Ekspordimaht (tonnides)
                              
                              
                                 201 697 
                              
                              
                                 212 634 
                              
                              
                                 218 680 
                              
                              
                                 208 144 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    105
                                 
                              
                              
                                 
                                    108
                                 
                              
                              
                                 
                                    103
                                 
                              
                           
                                 Keskmine hind (eurot/tonn)
                              
                              
                                 5 213 
                              
                              
                                 5 436 
                              
                              
                                 5 623 
                              
                              
                                 5 797 
                              
                           
                                 
                                    Indeks
                                 
                              
                              
                                 
                                    100
                                 
                              
                              
                                 
                                    104
                                 
                              
                              
                                 
                                    108
                                 
                              
                              
                                 
                                    111
                                 
                              
                           
                                 
                                             
                                                Allikas:
                                             
                                          
                                          
                                             Eurostat.
                                          
                                       
                           
               
                     (290)
                  
                  
                     Liidu tootmisharu eksport suurenes vaatlusalusel perioodil 3 %, ligikaudu 202 000 tonnilt 2016. aastal ligikaudu 208 000 tonnini uurimisperioodil.
                  
               
                     (291)
                  
                  
                     Selle ekspordi keskmine hind suurenes vaatlusalusel perioodil 11 %, 5 213 eurolt tonni kohta 2016. aastal 5 797 euroni tonni kohta uurimisperioodil.
                  
               
                     (292)
                  
                  
                     Arvestades selle ekspordi panust liidu tootmisharu kogutoodangusse ja -müüki ning pidades silmas selle ekspordi suurt hinda ja stabiilset mahtu, on selge, et see eksport ei oleks liidu tootmisharule kahju põhjustanud.
                  
               5.4.   Tarbimine
         
         
                     (293)
                  
                  
                     Nagu osutatud tabelis 1, suurenes liidu vabaturg alates 2016. aastast 2018. aastani 11 %, ligikaudu 3 miljonilt tonnilt 3,35 miljoni tonnini ja uurimisperioodil langes see 4 protsendipunkti, ligikaudu 3,2 miljoni tonnini. Vaatlusalusel perioodil toimunud üldisest suurenemisest nähtub, et nõudlus ei vähenenud.
                  
               
                     (294)
                  
                  
                     Pidades silmas, et tarbimine vaatlusalusel perioodil suurenes, saab järeldada, et tarbimise muutused ei oleks liidu tootmisharule kahju põhjustanud.
                  
               5.5.   Tootmisharusisene kasutamine
         
         
                     (295)
                  
                  
                     Nagu osutatud tabelis 5, kahanes liidu tootmisharu müük tootmisharusisesele turule uurimisperioodil 8 %. Seejuures moodustasid asjasse puutuvad mahud igal aastal liidu tootmisharu kogumüügist 2 % või vähem.
                  
               
                     (296)
                  
                  
                     Pidades silmas, et tootmisharusisene turg on väga väike, ei oleks selle muutused liidu tootmisharule kahju põhjustanud.
                  
               5.6.   Toorainete hind
         
         
                     (297)
                  
                  
                     Liidu tootmisharus kasutatav peamine tooraine on alumiiniumsulamist toorikud, kuigi mõned tootjad on integreeritumad ning nemad toodavad ka pressitud alumiiniumi tootmiseks kasutatavaid alumiiniumisulameid.
                  
               
                     (298)
                  
                  
                     Alumiiniumihinnad määrab LME ning need moodustavad ligikaudu kaks kolmandikku tüüpilise pressitud alumiiniumi kulust, kuigi see protsent varieerub, olenevalt müüdava lõpptoote keerukusest.
                  
               
                     (299)
                  
                  
                     Nagu osutatud tabelis 7, suurenesid LME tarnitud toorikute indeksid 2016. aastast kuni uurimisperioodini 10 %. See tähendab, et vaatlusaluse toote tootmiskulud suurenesid ligikaudu 6–7 %.
                  
               
                     (300)
                  
                  
                     Aga liidu tootmisharu müüb tavaliselt vastavalt lepingutele, milles on osutatud uusimale LME hinnale koos muundamis- ja tarnekuludega. Siis kasutavad liidu tootjad riskimaandamisvahendeid, et kaitsta end lepingus osutatud alumiiniumihinna ja alumiiniumi tegeliku ostuhinna vahe eest.
                  
               
                     (301)
                  
                  
                     Pidades silmas, et alumiiniumihinnad määratakse lepingutega, aga ka seda, et liidu tootmisharu kaitseb end tooraine kõikumiste vastu, oli selge, et toorainehindade tõus ei oleks liidu tootmisharule kahju põhjustanud.
                  
               5.7.   Järeldus põhjusliku seose kohta
         
         
                     (302)
                  
                  
                     Komisjon selgitas välja kõikide teadaolevate tegurite mõju liidu tootmisharule ja eraldas selle dumpinguhindadega impordi kahjulikust mõjust. Kõigi muude tegurite mõju liidu tootmisharu negatiivsetele arengutele – turuosa kaotusele, hindade allalöömisele ning kasumlikkuse, investeeringutasuvuse ja rahavoogude vähenemisele peaaegu puudus.
                  
               
                     (303)
                  
                  
                     Eespool kirjeldatu põhjal tegi komisjon kõnealuses etapis järelduse, et asjaomasest riigist pärit dumpinguhinnaga import põhjustas liidu tootmisharule olulist kahju ning et teised tegurid ei nõrgendanud ei eraldi ega koos vaadelduna põhjuslikku seost kahju ja dumpinguhinnaga impordi vahel. Kahju seisneb peamiselt turuosa kaotuses, hindade allalöömises ja allasurumises ning kasumlikkuse, investeeringutasuvuse ja rahavoogude vähenemises.
                  
               6.   LIIDU HUVID
         
         
                     (304)
                  
                  
                     Kooskõlas alusmääruse artikliga 21 uuris komisjon, kas ta saaks teha järelduse, et hoolimata kahjuliku dumpingu kindlakstegemisest ei ole käesoleval juhul Hiinast pärit impordi suhtes meetmete võtmine liidu huvides. Liidu huvide kindlaksmääramine põhines kõigi eri huvide, sh liidu tootmisharu, importijate, kasutajate ja muude asjaomaste ettevõtjate huvide hindamisel.
                  
               6.1.   Liidu tootmisharu ja tarnijate huvid
         
         
                     (305)
                  
                  
                     Liidus toodab pressitud alumiiniumi ligikaudu 200 äriühingut. Meetmete kehtestamine võimaldaks liidu tootmisharul taastada kaotatud turuosa ning samas tõsta selle kasumlikkus jätkusuutlikuks peetavale tasemele.
                  
               
                     (306)
                  
                  
                     Liidu tootmisharu annab otseselt tööd ligikaudu 40 000 töötajale ning kaudselt veel arvukatele sellele tuginevatele töötajatele. Tootjad on laialt üle liidu jaotunud.
                  
               
                     (307)
                  
                  
                     Meetmete puudumisel on liidu tootmisharule tõenäoliselt märkimisväärne halb mõju edasise hinnalanguse ja väiksema müügimahu ning seega ka kasumlikkuse ja investeeringute vähenemise mõttes. Need meetmed võimaldavad liidu tootmisharul kasutada ära oma potentsiaali liidu turul, taastada kaotatud turuosa ning parandada kasumlikkust tasemele, mida saab eeldada tavapärastel konkurentsitingimustel.
                  
               
                     (308)
                  
                  
                     Alumiinium on palju kergem kui teras ning seda peetakse liidus peamiseks tooraineks, et teha edusamme Pariisi lepinguga (2015) seatud eesmärkide poole liikumisel. Näiteks kasutatakse pressitud alumiiniumi aina enam autotööstuses ning sellel on otsustav tähtsus elektrisõidukitööstuse rajamisel liidus.
                  
               
                     (309)
                  
                  
                     Lisaks liidu tootmisharu esindamisele esindab European Aluminium ka suurt osa liidu esmase alumiiniumi sektorist. Pressitud alumiiniumi jaoks kulub ligikaudu 20 % liidus toodetud esmasest alumiiniumist. Esmase alumiiniumi sektor on liidus ka suur tööandja ning see tugineb oma järgmise etapi klientide „heale tervisele“. Selle sektori peamine väljund pressitud alumiiniumi jaoks on alumiiniumtoorikud. Kui pressitud alumiiniumi tootmisharu veelgi kokku tõmbub, ohustab see ka nende eelmise tasandi tarnijate elujõulisust.
                  
               6.2.   Importijate huvid
         
         
                     (310)
                  
                  
                     Importiv sektor tegi väga vähe koostööd. Väljavõttelise uuringu vormile vastas 6 sõltumatut importijat, kes esindasid Hiinast pärit impordist vaid ligikaudu 2 %.
                  
               
                     (311)
                  
                  
                     Valimisse kaasatud pressitud alumiiniumi importijad on alumiiniumisektori asjatundjad ning ligikaudu 50 % nende käibest oli seotud pressitud alumiiniumiga. Importijad ostsid ligikaudu 50 % oma pressitud alumiiniumist asjaomasest riigist ning teine 50 % hangiti liidu tootmisharult ja kolmandatest riikidest. Kuigi Hiinast pärit pressitud alumiiniumi tollimaks oli 6–7,5 %, oli see äri märkimisväärselt kasumlikum kui muud imporditavad tooted ning kasumlikum kui liidu tootmisharu, vaatamata asjaolule, et impordisektori puhul esineb vähem riske kui tootmissektori puhul.
                  
               
                     (312)
                  
                  
                     Importijad väitsid, et nad ei saa kogu oma pressitud alumiiniumi liidu tootmisharult hankida, sest tootmisharu ei suuda tarnida kogu nõutavat tootevalikut. Täpsemalt väitis üks importija (Airoldi), et nemad impordivad peamiselt kõvasulamitest tehtud pressitud alumiiniumi, mille puhul liidu tootmisharus on nende sõnul pikemad tarneajad. Nad väidavad, et tarnenappust tõendab lisaks asjaolu, et teatavad tooted on ühepoolsete tariifikvootide alusel tollimaksudest vabastatud. Liidu tootmisharu lükkas selle tarneprobleemide väite tagasi ja märkis, et tootmisharul on vaba tootmisvõimsust ning et ta saab tarnida kogu tootevalikut, mida importijad ja liidu toodet kasutavad tootmisharud nõuavad, sealhulgas kõvasulamitest tehtud pressitud alumiiniumi.
                  
               
                     (313)
                  
                  
                     Toimikus olevast teabest nähtuvalt ei paista liidus nappivat ühtegi konkreetset toodet ega sulamit. Kaks valimisse kaasatud liidu tootjat valmistavad suurtes kogustes kõvasulamist tehtud pressitud alumiiniumi ning neil on märkimisväärselt vaba tootmisvõimsust. Liidu tootmisharu esitas tõendeid, et paljudel liidu tootjatel on tootmisvõimsust pressitud alumiiniumi tootmiseks kõvasulamist. Lisaks on olemas ka alternatiivsed allikad kolmandates riikides.
                  
               
                     (314)
                  
                  
                     Mis puudutab impordi tollimaksudest vabastamist, siis on ühepoolsed tariifikvoodid, kuni 3 000 tonni vaatlusaluse toote puhul, nõukogu määruse (EL) 2019/2220 (97) alusel praegu tõepoolest tollimaksust vabastatud. Liidu tootmisharu selgitas, et nad on neid vabastusi vaidlustanud põhjusel, et liidu tootmisharu on võimeline neid konkreetseid vabastatud tooteid tarnima. Otsus vabastuste jätkuva vajaduse kohta kavatsetakse avaldada enne 2020. aasta lõppu. Arvestades, et asjasse puutuv kogus on väga väike (ligikaudu 1 % kogu uurimisperioodi impordist), ei peeta seda küsimust märkimisväärseks tarneprobleemiks. Kui peaks selguma lisateavet, vaadatakse see teema uurimise lõppetapis läbi.
                  
               
                     (315)
                  
                  
                     Üks importija (Airoldi) väitis, et COVID-19 pandeemia on vääramatu jõu juhtum ja et ei oleks liidu huvides kehtestada vaatlusaluse toote impordile dumpinguvastaseid tollimakse. Veel väitsid nad, et 2020. aastal ei oleks asjakohane kehtestada tollimakse 2019. aasta olukorra põhjal, sest 2020. aastat mõjutab COVID-19 epideemia. Käesoleva uurimise vaatlusalune periood on aga 2016.–2019. aasta. 2020. aasta sündmusi ei peaks meetmete kehtestamisel tavajuhul arvesse võtma, välja arvatud juhul, kui asjaolud on püsivalt muutunud. Impordi registreerimise kohustust kehtestavas määruses sisalduvatest tõenditest nähtub, et ajavahemikul 2020. aasta märtsist maini suurenes impordi põhjustatud surve liidu tootmisharule. Ei ole esitatud tõendeid, millega põhjendataks uurimise lõpetamist, ilma et liidu huvides kehtestataks meetmeid. Seetõttu lükati see väide tagasi. Airoldi on juba saanud kirja, milles selgitatakse, et praeguse uurimise lõpetamiseks COVID-19 pandeemia kui vääramatu jõu tõttu ei ole õiguslikku alust.
                  
               
                     (316)
                  
                  
                     Samuti väitis Airoldi, et liidu tootmisharu kasutab dumpinguvastast õigusakti väidetava oligopoli tugevdamiseks, mis on Euroopa Kohtu kohtupraktika kohaselt õiguste kuritarvitamine. European Aluminium lükkas sellised väited jõuliselt tagasi. Puuduvad aga märgid liidu tootmisharu konkurentsivastasest käitumisest või kuritarvituslikust oligopolist ning Airoldi ei ole nende järelduste kohta esitanud mingeid tõendeid ega analüüsi, et selgitada nende asjakohasust alusmääruse kontekstis.
                  
               
                     (317)
                  
                  
                     Dumpinguvastased meetmed avaldavad liidu importijatele tõenäoliselt teatavat halba mõju, sest Hiina impordi suhtes kehtestatud meetmed võivad nende pressitud alumiiniumi äri käivet ja kasumlikkust vähendada. Importijad saavad aga tollimaksu oma klientidele edasi kanda, arvestades nende märkimisväärseid kasumimarginaale, mis on ligikaudu 7–13 %. Samuti on neil võimalus leida muid tarneallikaid, muu hulgas tarnijaid kolmandatest riikidest ja liidu tootmisharust. Mõlemal valimisse kaasatud importijal on tasakaalustatud tarnestruktuur ning nad ei tugine üksnes Hiina impordile. Samuti on mõlemal valimisse kaasatud importijal märkimisväärseid tegevusi, mis ei ole seotud vaatlusaluse tootega ja mida tollimaksude kehtestamine ei mõjuta. Seega tähendaks kombinatsioon muudest tegevustest, muudest uurimisaluse toote tarneallikatest ja võimalus kanda tollimaksude mõju osaliselt oma klientidele edasi seda, et meetmete kehtestamine ei mõjutaks sõltumatuid importijaid ebaproportsionaalselt.
                  
               6.3.   Kasutajate huvid
         
         
                     (318)
                  
                  
                     Uurimisalust toodet hangivad mitmed toodet kasutavad tootmisharud, peamiselt ehitus, transport, masinaehitus ja muud tegevusvaldkonnad, sealhulgas tarbekaupade valdkond. Enne lõppkasutajatele edasimüümist müüakse osa pressitud alumiiniumi edasimüüjatele.
                  
               
                     (319)
                  
                  
                     Kuigi mõned kasutajad ja nende ühendused registreerusid huvitatud isikutena, ei teinud enamik toodet kasutavaid tootmisharusid uurimises koostööd ega vastanud küsimustikule.
                  
               
                     (320)
                  
                  
                     Küsimustikule saadi ainult üks vastus, Alstom Groupilt, kes ostab pressitud alumiiniumi oma raudteetranspordi äri jaoks. Alstom ja The European Rail Supply Industry Association (UNIFE) esitasid ka liidu huvi küsimuste kohta asjakohast teavet.
                  
               
            
               Raudteetranspordi sektor
            
         
         
                     (321)
                  
                  
                     Pressitud alumiinium on oluline raudteetranspordi sektorile, sest see on veeremi ajakohastamisel otsustava tähtsusega, et vastata reisijate ohutuse ja kokkupõrkekindlusega seotud standarditele ja aidata sektoril vähendada oma süsinikujälge, vähendades veeremi massi ja suurendades kütusetõhusust. Sektor selgitas, et ta loob nii liidu kui ka Hiina tarnijatega suhteid pressitud alumiiniumi erilahenduste tootmiseks, mis tähendab, et tarnijate vahetamine ei ole soovitatav ja toob kaasa lisakulusid. Lisaks väitis see sektor, et tema spetsiifilistele nõuetele suudab vastata piiratud arv liidu tootjaid. Alstom märkis, et mõnda tema toodet suudab tarnida vaid kolm Hiina tootjat ja üks liidu tootja. European Aluminium on väitnud, et tema liikmetel on nii tootmisvõimsust kui ka tehnilisi teadmisi, mis on vajalikud raudteetranspordi sektori varustamiseks.
                  
               
                     (322)
                  
                  
                     Komisjon järeldas, et tarnijate vahetamine toob Alstomile ja teistele selle sektori äriühingutele vältimatult kaasa kulumõjud. Aga Alstomi puhul moodustavad uurimisaluse toote ostud äriühingu käibest märkimisväärse protsendi ning äriühing ostab mitmelt tarneallikalt, sealhulgas ka Hiinast ja muudest riikidest. Seega kui ta otsustaks hankida Hiinast ja maksta importimisel dumpinguvastast tollimaksu, oleks nende tollimaksude summa marginaalne lisakulu alla 1 % vastavast käibest.
                  
               
                     (323)
                  
                  
                     Alstom ja UNIFE väitsid ka, et dumpinguvastaste meetmete kehtestamine raudteetranspordi sektoris kasutatava pressitud alumiiniumi suhtes ei oleks liidu huvides, sest
                     
                                 a)
                              
                              
                                 need tooteliigid on tühine osa Hiina impordist, nad moodustavad vaid ligikaudu 1,3 % liidu pressitud alumiiniumi turust ning seega ei põhjusta liidu tootjatele kahju, ja
                              
                           
                                 b)
                              
                              
                                 meetmete kehtestamine kahjustaks tõsiselt liidu raudteetranspordi sektori konkurentsivõimet, sest nad konkureerivad kolmandatest riikidest pärit raudteeveeremiga, mille toorainete suhtes ei kohaldata dumpinguvastased tollimakse.
                              
                           
               
                     (324)
                  
                  
                     Asjaolu, et raudteetranspordi sektori tooted moodustavad impordist ja liidu turust väikese osa, ei ole siiski raudteetranspordi sektorile omane. Puudusid tõendeid selle kohta, et Hiina impordist põhjustatud hinna allasurumist ei esine raudteetranspordi sektoris kasutatava pressitud alumiiniumi puhul või esineb vaid vähemal määral. Vastupidi, ainsa koostööd tegeva raudteetranspordi sektori kasutaja esitatud teabe põhjal oli Hiina import uurimisperioodil selles tegevusvaldkonnas palju sügavamalt turule sisenenud kui üldiselt ning see turule sisenemine toimus palju kiiremas tempos. Seega ei erine pressitud alumiiniumi impordi kahjulik mõju raudteetranspordi sektori puhul muudest uurimisega hõlmatud tooteliikidest põhjustatud kahjust.
                  
               
            
               Autotööstus
            
         
         
                     (325)
                  
                  
                     Mis puudutab autotööstust, mis on üks olulisemaid järgmise etapi tootmisharusid, siis selle sektori kasutajad koostööd ei teinud. European Aluminium ja valimisse kaasatud liidu tootjad on märkinud, et pressitud alumiiniumil on aina tähtsam roll, eelkõige kasvaval elektrisõidukite turul, kus pressitud alumiinium on oluline sõiduki massi vähendamisel ja selle sõiduulatuse suurendamisel. Seda teavet kinnitati liidu tootmisharu müügiandmete ja autotööstuse ühenduse avaldatud ja üldsusele kättesaadava teabe põhjal. Eelduste kohaselt mõjuvad aga autotööstusele sarnased leevendavad tegurid kui raudteesektori puhul:
                     
                                 —
                              
                              
                                 pressitud alumiiniumi ostusumma oli ligikaudu 3 miljardit eurot, aga see on siiski alla 1 % autotööstuse käibest;
                              
                           
                                 —
                              
                              
                                 enamikku oste ei tehta Hiinast ja
                              
                           
                                 —
                              
                              
                                 sõidukite eksport liidust oli ligikaudu 25 % uurimisperioodi toodangust, (98) mis tähendab, et edaspidi eksporditavate sõidukite võimaliku seestöötlemise korra tõttu ei kohaldataks imporditava pressitud alumiiniumi suhtes alati dumpinguvastaseid tollimakse.
                              
                           
               
            
               Ehitussektor
            
         
         
                     (326)
                  
                  
                     Mis puudutab ehitussektorit, kõige olulisemat järgmise etapi tegevusvaldkonda, siis selle sektori kasutajad koostööd ei teinud. European Aluminium ja valimisse kaasatud liidu tootjad on kinnitanud, et pressitud alumiiniumil on oluline roll ja see moodustab ligikaudu 50 % liidu tarbimisest. Seda teavet kinnitati liidu tootmisharu müügiandmete põhjal. Kuigi pressitud alumiiniumi müük ehitussektorile moodustas ligikaudu 5 miljardit eurot, vaadeldakse seda seoses liidu ehitussektori tohutu suurusega. Eurostati avaldatud uusima teabe kohaselt moodustasid ehitussektori kaupade ja teenuste ostud 2018. aastal 1 277 miljardit eurot ning käive oli 1 874 miljardit eurot (99). Pressitud alumiiniumi ostud moodustavad ehitussektori kuludest ja käibest seega tühise osa.
                  
               
                     (327)
                  
                  
                     Seega peetakse mis tahes meetmete mõju sellele tegevusharule tervikuna minimaalseks. Tuleb aga möönda, et pressitud alumiiniumi olulisus võib erinevate ehitussektori turuosaliste jaoks olla erinev. Koostöö puudumise tõttu ei ole üksikasjalik teave kättesaadav.
                  
               
            
               Muud tootmisharud
            
         
         
                     (328)
                  
                  
                     Teiste peamiste kasutajasektorite ehk masinaehituse ja tarbekaupade sektori kohta ei saadud kontrollitavaid andmeid. Nendes sektorites on palju tootmisharusid ning iga tootmisharu kohta ei ole teada, kui oluline on pressitud alumiinium ja millised on leevendavad tegurid. Seega ei saa välistada, et mõnele kasutajale, kes ei ole uurimises koostööd teinud, võivad avalduda meetmetest tulenevad kahjulikud mõjud. Aga juhtumi toimikus ei ole nende mõjude põhjendamiseks või kvantifitseerimiseks teavet.
                  
               6.4.   Järeldus liidu huvide kohta
         
         
                     (329)
                  
                  
                     Eespool kirjeldatu põhjal tegi komisjon esialgse järelduse, et puuduvad kaalukad argumendid järeldamiseks, et ajutiste meetmete kehtestamine Hiinast pärit pressitud alumiiniumi impordi suhtes ei ole liidu huvides.
                  
               7.   MEETMETE TASE
         
         7.1.   Kahju mittetekitava hinna arvutamine
         
         
                     (330)
                  
                  
                     Meetmete taseme kindlaksmääramiseks uuris komisjon, kas liidu tootmisharule dumpinguhinnaga impordist tekkinud kahju kõrvaldamiseks piisaks dumpingumarginaalist väiksemast tollimaksust.
                  
               
                     (331)
                  
                  
                     Kõigepealt selgitas komisjon välja, kui suur peaks olema tollimaks, et kõrvaldada liidu tootmisharule tekitatud kahju moonutuste puudumise korral alusmääruse artikli 7 lõike 2a mõistes. Praegusel juhul saaks kahju kõrvaldatud, kui liidu tootmisharu suudaks katta oma tootmiskulud, sh mitmepoolsetest keskkonnalepingutest (milles liit on osaline) ja nende protokollidest ning samuti alusmääruse Ia lisas loetletud ILO konventsioonidest tulenevad kulud, ja saavutada mõistliku kasumi (edaspidi „taotletav kasum“).
                  
               
                     (332)
                  
                  
                     Kooskõlas alusmääruse artikli 7 lõikega 2c, kus käsitletakse kavandatavat kasumit, võttis komisjon arvesse järgmisi tegureid:
                     
                                 —
                              
                              
                                 kasumlikkuse tase enne asjaomasest riigist pärit impordi suurenemist;
                              
                           
                                 —
                              
                              
                                 kasumlikkuse tase, mis on vajalik kõigi kulude ja investeeringute, teadus- ja arendustegevuse ning innovatsiooni katmiseks;
                              
                           
                                 —
                              
                              
                                 kasumlikkuse tase, mida saaks eeldada tavapärastel konkurentsitingimustel.
                              
                           
               
                     (333)
                  
                  
                     European Aluminium ja üks liidu tootja väitsid, et vajalik oli kasumi sihttase vähemalt 16 %, sest pressitud alumiiniumi tootmisharu nõuab suuri investeeringuid nii tootmisseadmete jaoks kui ka klientidega koos toodete arendamiseks. Teine liidu tootja väitis, et tavapärane kasum peaks olema üle 8 %. Neid väiteid toetas asjaolu, et kliendikesksus muutub selles tootmisharus aina olulisemaks ning sedalaadi investeeringud on tootmisharu edaspidiseks allesjäämiseks otsustava tähtsusega. Neid investeeringuid on vaja erilahenduste pakkumiseks peamiste klienttootmisharude (autotööstus, masinaehitus, transport ja ehitus) klientidele.
                  
               
                     (334)
                  
                  
                     Komisjon vaatas need väited sihtkasumi määramiseks koos juhtumi toimikus saadaolevate, alusmääruse artikli 7 lõike 2c nõuete suhtes asjakohaste andmetega läbi.
                  
               
                     (335)
                  
                  
                     Pidades silmas, et liidu tootmisharu hinnad olid kogu vaatlusaluse perioodi jooksul allasurutud, nagu selgitatud eespool põhjenduses 272, ei peetud selle perioodi kasumeid sihtkasumi määramisel sobivaks aluseks. Seetõttu uuris komisjon liidu tootmisharu kasumlikkust enne vaatlusalust perioodi, võttes ka arvesse ELi tootmisharu väiteid suurte investeeringute kohta, mida selles valdkonnas on vaja.
                  
               
                     (336)
                  
                  
                     Tavapärastes konkurentsitingimustes oodatava kasumi kohta märkis komisjon, et enne 2014. aastat avaldas kasumlikkusele halba mõju rahanduskriis ning alates 2014. aastast suurenes järsult Hiinast pärit impordi maht ja muutus kahjustavaks. Seetõttu peetakse 2014. aastat kasumi poolest selle tootmisharu tavapärastes konkurentsitingimustes kõige esindavamaks. Kaks neljast valimisse kaasatud tootjast, Constellium Decin ja Impol, saavutasid 2014. aastal kasumlikkuse tasemeks vähemalt 10 %. Kolmanda tootja, Hydro Hungary puhul tehti sel ajal muudatusi ülesehituses ning seetõttu ei olnud selle kasumlikkuse tase täiesti esindav. Neljanda valimisse kaasatud tootja, STEP G kohta ei ole andmeid saadaval, sest see loodi alles 2015. aastal. Selle põhjal arvas komisjon, et sihtkasum 10 %, mille aluseks oli 2014. aastal saavutatud kasumitase, peegeldab kasumlikkuse taset, mis eelnes asjaomasest riigist pärit impordi suurenemisele, ning kasumlikkuse taset, mida saaks eeldada tavapärastel konkurentsitingimustel.
                  
               
                     (337)
                  
                  
                     Pidades silmas ELi tootmisharu väiteid, nagu selgitatud eespool põhjenduses 333, uuris komisjon siis seda, kas kõnealune tase kataks kõiki kulusid ja investeeringuid, teadus- ja arendustegevust ning innovatsiooni, nagu nõutakse artikli 7 lõikega 2c.
                  
               
                     (338)
                  
                  
                     Investeeringuid käsitlevad kontrollitud andmed toetavad väidet, et pressitud alumiiniumi tootmisharu nõuab suuri investeeringuid nii tootmisseadmete jaoks kui ka klientidega koos toodete arendamiseks. Tõepoolest, vaatamata kasumlikkuse vähenemisele, suurenesid investeeringud valimisse kaasatud liidu tootjate puhul vaatlusaluse perioodi jooksul 72 % võrra, moodustades valimisse kaasatud äriühingute käibest vaatlusaluse perioodi jooksul 4,4 % ja uurimisperioodi jooksul 5,4 %. See toetab ELi tootmisharu väidet, et konkurentsivõimelisena püsimiseks ja jätkuva kliendikesksuse säilitamiseks on vaja pidevalt suuri investeeringuid, olenemata ärilisest ja majanduslikust olukorrast. Seega tuleb kahjustava dumpingu olemasolu korral, mis mõjutab tavapäraseid konkurentsitingimusi ja lõppkokkuvõttes ka tootmisharu kasumlikkust, võtta asjaomase sihtkasumi määramisel arvesse kõnealust investeeringute taset. Selle põhjal järeldas komisjon, et sihtkasum 10 % kataks pressitud alumiiniumi tootmisharu investeeringuid, teadus- ja arendustegevust ning innovatsiooni ja jätaks veel kasumimarginaali muude tootmistegurite hüvitamiseks.
                  
               
                     (339)
                  
                  
                     Kuigi see sihtkasum 10 % on suuresti kooskõlas ühe ELi tootja väidetud tasemega (kasumitase üle 8 %), väitsid European Aluminium ja üks liidu tootja, et investeeringute katmiseks on vaja kasumi sihttaset, mis on vähemalt 16 %. Kuigi üks valimisse kaasatud äriühing selle taseme aastatel 2014–2016 tõesti saavutas, peegeldab see ainult kõige edukama äriühingu taset, kellel on kõige keerukam tootevalik ja seega ka suurem investeerimisvajadus. Aga 10 % tase peegeldab täielikult kõigi valimisse kaasatud ELi tootjate ning lõppkokkuvõttes ka tootmisharu kui terviku tootevalikut ja investeeringuid. Seega lükati kõrgema kasumi sihttasemega seotud väide tagasi.
                  
               
                     (340)
                  
                  
                     Kõike eespool esitatut arvestades arvab komisjon, et kui esialgu kehtestada kasumi sihttasemeks 10 %, vastab see alusmääruse artikli 7 lõike 2c kõigile nõuetele.
                  
               
                     (341)
                  
                  
                     Kooskõlas alusmääruse artikli 7 lõikega 2d hindas komisjon mitmepoolsetest keskkonnalepingutest ja nende protokollidest, mille üks osaline liit on, ning alusmääruse Ia lisas loetletud ILO konventsioonidest tulenevaid tulevikus tekkivaid kulusid, mida liidu tootmisharu kannab meetme rakendamise perioodil, lähtudes artikli 11 lõikest 2. Komisjon selgitas välja lisakulu 0,04 %, mis lisati mittekahjustavale hinnale. Toimikule lisatud teade selle kohta, kuidas komisjon selle lisakulu kindlaks tegi, on esitatud huvitatud isikutele tutvumiseks ettenähtud toimikus.
                  
               
                     (342)
                  
                  
                     Need hinnad sisaldavad tulevikuks kavandatud lisakulusid, et tagada kokkusobivus ELi heitkogustega kauplemise süsteemiga (edaspidi „ELi HKS“). ELi HKS on ELi poliitika nurgakivi, et täita mitmepoolseid keskkonnalepinguid. Sellised lisakulud arvutati keskmiste hinnanguliste täiendavate ELi lubatud heitkoguse ühikute (LHÜd) põhjal, mis tuleb meetmete rakendamise perioodil (2020–2024) osta. Arvutuses kasutatud LHÜd olid tasuta antavad saastekvoodid ning neid kohandati, tagamaks, et need seostuksid üksnes vaatlusaluse tootega. LHÜde kulusid ekstrapoleeriti, et põhjendada eeldatavat hinnaerinevust meetmete rakendamise ajal. Kõnealuste prognoositud hindade allikas on väljavõte 7. juuli 2020. aasta Bloomberg New Energy Finance’ist. LHÜde keskmine kavandatav hind selleks perioodiks on 36,4 eurot ühe tonni eraldatud CO2 kohta.
                  
               
                     (343)
                  
                  
                     Eespool kirjeldatu põhjal arvutas komisjon liidu tootmisharu kohta samasuguse toote mittekahjustava hinna.
                  
               
                     (344)
                  
                  
                     Seejärel määras komisjon kindlaks kahju kõrvaldamist võimaldava taseme, võrreldes koostööd tegevate eksportivate tootjate kaalutud keskmist impordihinda, mis oli kindlaks tehtud hindade allalöömise arvutuste jaoks, kaalutud keskmise mittekahjustava hinnaga, millega valimisse kaasatud liidu tootjad müüsid samasugust toodet uurimisperioodil liidu turul. Võrdluse tulemusel kindlaks tehtud erinevusi väljendati protsendimäärana kaalutud keskmisest CIF-impordihinnast.
                  
               
                     (345)
                  
                  
                     Mis puudutab jääkmarginaali, siis pidades silmas, et Hiina eksportijad ei teinud eriti koostööd, ja muid eespool põhjenduses 206 selgitatud kaalutlusi, määrati jääkmarginaali tasemeks komisjoni otsusel turuhinnast madalama hinnaga müügi jääkmarginaali alusel 65,6 %. See marginaal määrati turuhinnast madalama hinnaga müügi suurima marginaali tasemel, mis tehti esindavates kogustes müüdud tooteliigi kohta kindlaks koostööd tegevate eksportivate tootjate andmete põhjal.
                  
               
                     (346)
                  
                  
                     Nende arvutuste tulemus on esitatud järgmises tabelis.
                     
                                 Äriühing
                              
                              
                                 Dumpingumarginaal
                              
                              
                                 Turuhinnast madalama hinnaga müügi marginaal
                              
                           
                                 Haomei Group
                              
                              
                                 30,4  %
                              
                              
                                 30,5  %
                              
                           
                                 PMI Group
                              
                              
                                 38,2  %
                              
                              
                                 56,4  %
                              
                           
                                 Muud kaastöötajad
                              
                              
                                 34,9  %
                              
                              
                                 45,5  %
                              
                           
                                 Kõik muud äriühingud
                              
                              
                                 48,0  %
                              
                              
                                 65,6  %
                              
                           
               7.2.   Marginaal, millest piisaks liidu tootmisharule tekitatud kahju kõrvaldamiseks
         
         
                     (347)
                  
                  
                     Nagu algatamisteates selgitatud, esitas kaebuse esitaja komisjonile piisavalt tõendeid selle kohta, et asjaomases riigis esinevad uurimisaluse tootega seoses toorainemoonutused. Nende moonutuste tulemuseks näivad olevat sama toote rahvusvahelistel turgudel noteeritud hindadest madalamad hinnad. Seega uuriti käesolevas uurimises alusmääruse artikli 7 lõike 2a kohaselt väidetavaid turumoonutusi, et hinnata vajaduse korral, kas dumpingumarginaalist väiksemast tollimaksust piisaks kahju kõrvaldamiseks.
                  
               
                     (348)
                  
                  
                     Kuna aga marginaalid, millest piisaks kahju kõrvaldamiseks, on suuremad kui dumpingumarginaalid, arvas komisjon, et selles etapis ei ole vaja kõnealust teemat käsitleda.
                  
               7.3.   Järeldus
         
         
                     (349)
                  
                  
                     Eespool esitatud hinnangu kohaselt järeldas komisjon, et ajutiste tollimaksude summa kindlaksmääramine vastavalt alusmääruse artikli 7 lõikele 2 on liidu huvides.
                  
               8.   AJUTISED DUMPINGUVASTASED MEETMED
         
         
                     (350)
                  
                  
                     Dumpingu, kahju, põhjusliku seose ja liidu huvide kohta tehtud komisjoni järelduste põhjal tuleks kehtestada ajutised meetmed, et dumpinguhinnaga import ei põhjustaks liidu tootmisharule edasist kahju.
                  
               
                     (351)
                  
                  
                     Eespool öeldu põhjal peaksid ajutise dumpinguvastase tollimaksu määrad, väljendatuna protsendina CIF-hinnast liidu piiril ilma tollimakse tasumata, olema järgmised.
                     
                                 Äriühing
                              
                              
                                 Dumpingumarginaal
                              
                              
                                 Kahjumarginaal
                              
                              
                                 Ajutise dumpinguvastase tollimaksu määr
                              
                           
                                 Guangdong Haomei New Materials Co., Ltd.,
                              
                              
                                 30,4  %
                              
                              
                                 30,5  %
                              
                              
                                 30,4  %
                              
                           
                                 Guangdong King Metal Light Alloy Technology Co., Ltd.
                              
                              
                                 30,4  %
                              
                              
                                 30,5  %
                              
                              
                                 30,4  %
                              
                           
                                 Press Metal International Ltd.,
                              
                              
                                 38,2  %
                              
                              
                                 56,4  %
                              
                              
                                 38,2  %
                              
                           
                                 Press Metal International Technology Ltd.
                              
                              
                                 38,2  %
                              
                              
                                 56,4  %
                              
                              
                                 38,2  %
                              
                           
                                 Muud kaastöötajad
                              
                              
                                 34,9  %
                              
                              
                                 45,5  %
                              
                              
                                 34,9  %
                              
                           
                                 Kõik muud ettevõtted
                              
                              
                                 48,0  %
                              
                              
                                 65,6  %
                              
                              
                                 48,0  %
                              
                           
               
                     (352)
                  
                  
                     Selle määrusega äriühingutele kehtestatavad individuaalsed dumpinguvastase tollimaksu määrad kehtestati käesoleva uurimise järelduste põhjal. Seepärast kajastavad need olukorda, mis tehti kõnealuste äriühingute puhul uurimise ajal kindlaks. Nimetatud tollimaksumäärasid kohaldatakse üksnes vaatlusaluse toote impordi suhtes, mis on pärit asjaomasest riigist ja mille on tootnud nimetatud juriidilised isikud. Imporditud vaatlusaluse toote suhtes, mille on tootnud määruse regulatiivosas konkreetselt nimetamata mis tahes muu äriühing, kaasa arvatud mõni konkreetselt nimetatud äriühingutega seotud üksus, tuleks kohaldada tollimaksumäära, mida kohaldatakse „kõigi muude äriühingute“ puhul. Nende suhtes ei tohiks kohaldada ühtki individuaalset dumpinguvastase tollimaksu määra.
                  
               
                     (353)
                  
                  
                     Kui äriühing muudab hiljem oma juriidilise isiku nime, võib ta taotleda kõnealuste individuaalsete dumpinguvastaste tollimaksumäärade kohaldamist. Taotlus tuleb saata komisjonile (100). Taotlus peab sisaldama kogu vajalikku teavet, mis võimaldab kindlaks teha, et muudatus ei mõjuta äriühingu õigust tema suhtes kohaldatavale tollimaksumäärale. Kui äriühingu nimevahetus ei mõjuta tema õigust tema suhtes kohaldatavale tollimaksumäärale, avaldatakse teade nimemuutuse kohta Euroopa Liidu Teatajas.
                  
               
                     (354)
                  
                  
                     Et minimeerida tollimaksudest kõrvalehoidmise ohtu maksumäärade suurte erinevuste tõttu, on individuaalsete dumpinguvastase tollimaksu määrade rakendamise tagamiseks vaja erimeetmeid. Äriühingud, millele on kehtestatud individuaalne dumpinguvastane tollimaks, peavad esitama liikmesriikide tolliasutustele kehtiva faktuurarve. See arve peab vastama käesoleva määruse artikli 1 lõikes 3 sätestatud nõuetele. Sellise arveta impordi suhtes rakendatakse „kõigile teistele äriühingutele“ kohaldatavat dumpinguvastast tollimaksu.
                  
               
                     (355)
                  
                  
                     Kuigi sellise arve esitamine on vajalik selleks, et liikmesriikide tolliasutused saaksid kohaldada impordi suhtes individuaalseid dumpinguvastase tollimaksu määrasid, tuleb tolliasutustel arvesse võtta ka muud peale selle dokumendi. Isegi kui esitatakse arve, mis vastab kõigile käesoleva määruse artikli 1 lõikes 3 esitatud nõuetele, peavad liikmesriikide tolliasutused tegema kooskõlas tollieeskirjadega tavapärased kontrollid ja – nagu ka kõigil muudel juhtudel – võivad nõuda täiendavaid dokumente (veodokumendid jne), et kontrollida deklaratsioonis esitatud üksikasjade õigsust ning veenduda, et madalama tollimaksumäära kohaldamine on õigustatud.
                  
               
                     (356)
                  
                  
                     Kui ühe sellise äriühingu ekspordi maht, mille suhtes kohaldatakse madalamaid individuaalseid tollimaksumäärasid, suureneb pärast asjaomaste meetmete kehtestamist, võib sellist mahu suurenemist käsitleda kaubandusstruktuuri muutusena, mis tuleneb meetmete kehtestamisest alusmääruse artikli 13 lõike 1 tähenduses. Sellistel asjaoludel ja ettenähtud tingimuste esinemise korral võib algatada meetmetest kõrvalehoidmist käsitleva uurimise. Sellise uurimise käigus võib muu hulgas uurida individuaalse(te) tollimaksumäära(de) kaotamise ja sellest tulenevalt kogu riiki hõlmava tollimaksu kehtestamise vajadust.
                  
               
                     (357)
                  
                  
                     Et tagada dumpinguvastaste tollimaksude nõuetekohane rakendamine, ei tuleks kõigi muude äriühingute puhul kohaldatavat dumpinguvastast tollimaksu kohaldada mitte ainult käesoleva uurimise käigus koostööd mitteteinud eksportivate tootjate suhtes, vaid ka selliste tootjate suhtes, kellel liitu suunatud eksport uurimisperioodil puudus.
                  
               9.   REGISTREERIMINE
         
         
                     (358)
                  
                  
                     Nagu nimetatud põhjenduses 4, kehtestas komisjon Hiina Rahvavabariigist pärit pressitud alumiiniumi impordi registreerimise nõude. Registreerimise eesmärk alusmääruse artikli 10 lõike 4 põhjal oli nõuda võimaluse korral tollimaksud sisse tagasiulatuvalt. Eelavalikustamise perioodil registreerimine seega veel kestis.
                  
               
                     (359)
                  
                  
                     Pidades silmas esialgu tehtud järeldusi, tuleks impordi registreerimine lõpetada.
                  
               
                     (360)
                  
                  
                     Menetluse praeguses etapis ei tehtud otsust dumpinguvastaste meetmete tagasiulatuva kohaldamise kohta. See otsus tehakse lõppetapis.
                  
               10.   ESIALGSES ETAPIS ANTAV TEAVE
         
         
                     (361)
                  
                  
                     Kooskõlas alusmääruse artikliga 19a teavitas komisjon huvitatud isikuid ajutiste tollimaksude kavandatavast kehtestamisest. See teave tehti üldsusele kättesaadavaks ka kaubanduse peadirektoraadi veebisaidil. Huvitatud isikutele anti kolm tööpäeva aega märkuste esitamiseks konkreetselt neile avalikustatud arvutuste õigsuse kohta.
                  
               
                     (362)
                  
                  
                     Oma märkused esitasid kaks valimisse kaasatud Hiina eksportivat tootjat ja teised huvitatud isikud, sealhulgas üks valimisse kaasatud importija. Märkused ei puudutanud arvutusvigu ja neid käsitletakse vajaduse korral lõppetapis.
                  
               11.   LÕPPSÄTTED
         
         
                     (363)
                  
                  
                     Hea halduse huvides kutsub komisjon huvitatud isikuid esitama kindlaksmääratud tähtaja jooksul kirjalikke märkusi ja/või taotlema, et komisjon ja/või kaubandusmenetlustes ärakuulamise eest vastutav ametnik nad ära kuulaks.
                  
               
                     (364)
                  
                  
                     Ajutiste tollimaksude kehtestamist käsitlevad järeldused on esialgsed ja neid võidakse uurimise lõppetapis muuta,
                  
               ON VASTU VÕTNUD KÄESOLEVA MÄÄRUSE.
         
            Artikkel 1
            
               1.   Ajutine dumpinguvastane tollimaks kehtestatakse varraste, lattide, profiilide (nii täis- kui õõnesprofiilide) ja torude suhtes; kokku panemata; tarindites kasutamiseks ette valmistatud või mitte (nt mõõtu lõigatud, puuritud, painutatud, rihvitud, keermestatud); valmistatud alumiiniumist, legeeritud või mitte, mis sisaldab kuni 99,3 % alumiiniumi, välja arvatud:
               
                           1)
                        
                        
                           alamkoostude moodustamiseks ühendatud tooted (nt keevitamisega või kinnitustega);
                        
                     
                           2)
                        
                        
                           keevitatud torud;
                        
                     
                           3)
                        
                        
                           tooted pakitud komplektina, kus on vajalikud osad lõpptoote kokkupanemiseks ilma täiendava viimistluse või osade valmistamiseta („lõpptoote komplekt“).
                        
                     Hiina Rahvavabariigist pärit tooted, mis kuuluvad praegu CN-koodide ex 7604 10 10, ex 7604 10 90, 7604 21 00, 7604 29 10, 7604 29 90, ex 7608 10 00, 7608 20 81, 7608 20 89 ja ex 7610 90 90 (TARICi koodid 7604101011, 7604109011, 7604109025, 7604109080, 7608100011, 7608100080, 7610909010) alla.
            
            
               2.   Ajutise dumpinguvastase tollimaksu määrad, mida kohaldatakse lõikes 1 kirjeldatud ja allpool nimetatud äriühingutes toodetud toote netohinna suhtes liidu piiril enne tollimaksude tasumist, on järgmised.
               
                           Äriühing
                        
                        
                           Ajutine dumpinguvastane tollimaks
                        
                        
                           TARICi lisakood
                        
                     
                           Guangdong Haomei New Materials Co., Ltd
                        
                        
                           30,4  %
                        
                        
                           C562 
                        
                     
                           Guangdong King Metal Light Alloy Technology Co., Ltd.
                        
                        
                           30,4  %
                        
                        
                           C563 
                        
                     
                           Press Metal International Ltd
                        
                        
                           38,2  %
                        
                        
                           C564 
                        
                     
                           Press Metal International Technology Ltd.
                        
                        
                           38,2  %
                        
                        
                           C565 
                        
                     
                           Lisas loetletud muud koostööd tegevad äriühingud
                        
                        
                           34,9  %
                        
                        
                            
                        
                     
                           Kõik muud äriühingud
                        
                        
                           48,0  %
                        
                        
                           C999 
                        
                     
            
               3.   Lõikes 2 nimetatud äriühingute jaoks kindlaks määratud individuaalset tollimaksumäära kohaldatakse tingimusel, et liikmesriikide tolliasutustele esitatakse kehtiv faktuurarve, millel on arve väljastanud üksuse töötaja nimi ja ametikoht ning tema allkirjastatud ja kuupäevaga varustatud avaldus järgmises vormis: „Mina, allakirjutanu, kinnitan, et käesoleva arvega hõlmatud, otseekspordiks Euroopa Liitu müüdav (vaatlusalune toode) (koguses) on toodetud (äriühingu nimi ja aadress) poolt (TARICi lisakood) [asjaomases riigis]. Kinnitan, et käesoleval arvel esitatud teave on täielik ja õige.“ Kui sellist arvet ei esitata, kohaldatakse kõigi muude äriühingute suhtes kehtestatud tollimaksumäära.
            
            
               4.   Lõikes 1 nimetatud toode lubatakse liidus vabasse ringlusse ajutise tollimaksu summa suuruse tagatise tasumisel.
            
            
               5.   Kui ei ole sätestatud teisiti, kohaldatakse asjakohaseid kehtivaid tollimaksusätteid.
            
         
         
            Artikkel 2
            
               1.   Huvitatud isikud esitavad oma kirjalikud märkused käesoleva määruse kohta komisjonile 15 kalendripäeva jooksul alates käesoleva määruse jõustumise kuupäevast.
            
            
               2.   Huvitatud isikud, kes soovivad, et komisjon nad ära kuulaks, taotlevad seda viie kalendripäeva jooksul alates käesoleva määruse jõustumise kuupäevast.
            
            
               3.   Huvitatud isikud, kes soovivad, et kaubandusmenetlustes ärakuulamise eest vastutav ametnik nad ära kuulaks, taotlevad seda viie kalendripäeva jooksul alates käesoleva määruse jõustumise kuupäevast. Ärakuulamise eest vastutav ametnik vaatab väljaspool kõnealust tähtaega esitatud taotlused läbi ja võib vajaduse korral otsustada, kas need vastu võtta või mitte.
            
         
         
            Artikkel 3
            
               1.   Käesolevaga antakse tolliasutustele korraldus lõpetada rakendusmääruse (EL) 2020/1215 (millega kehtestatakse Hiina Rahvavabariigist pärit pressitud alumiiniumi impordi registreerimise nõue) artikli 1 kohaselt kindlaksmääratud impordi registreerimine.
            
            
               2.   Kogutud andmeid toodete kohta, mis imporditi tarbimiseks ELi kuni 90 päeva jooksul enne käesoleva määruse jõustumist, säilitatakse kuni võimalike lõplike meetmete jõustumiseni või käesoleva menetluse lõpetamiseni.
            
         
         
            Artikkel 4
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Artiklit 1 kohaldatakse kuus kuud.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 12. oktoober 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 176, 30.6.2016, lk 21.
         
            (2)  Komisjoni 21. augusti 2020. aasta rakendusmäärus (EL) 2020/1215, millega kehtestatakse Hiina Rahvavabariigist pärit pressitud alumiiniumi impordi registreerimise nõue (ELT L 275, 24.8.2020, lk 16).
         
            (3)  ELT C 51, 14.2.2020, lk 26.
         
            (4)  Vastavad küsimustikud ning ka kasutajate küsimustik tehti internetis kättesaadavaks uurimise algatamise päeval aadressil https://trade.ec.europa.eu/tdi/case_details.cfm?id=2449.
         
            (5)  „Küsimustik Hiina Rahvavabariigi valitsusele oluliste moonutuste esinemise kohta määruse (EL) 2016/1036 artikli 2 lõike 6a tähenduses“ ning „Küsimustik Hiina Rahvavabariigi valitsusele tooraine moonutuste esinemise kohta määruse (EL) 2016/1036 artikli 7 lõike 2a tähenduses“.
         
            (6)  Komisjoni talituste töödokument „Significant Distortions in the Economy of the People’s Republic of China for the purposes of Trade Defence Investigations“ („Kaubanduse kaitsemeetmete uurimise käigus tuvastatud olulised moonutused Hiina Rahvavabariigi majanduses“), 20. detsember 2017, SWD(2017) 483 final/2 (edaspidi „aruanne“).
         
            (7)  OECD (2019), „Measuring distortions in international markets: the aluminium value chain“, OECD Trade Policy Papers, nr 218, OECD Publishing, Pariis, https://doi.org/10.1787/c82911ab-en (viimati vaadatud 3.9.2020).
         
            (8)  Komisjoni 4. juuni 2019. aasta rakendusmäärus (EL) 2019/915, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist Hiina Rahvavabariigist pärit teatavate alumiiniumfooliumi rullide impordi suhtes lõplik dumpinguvastane tollimaks (ELT L 146, 5.6.2019, lk 63).
         
            (9)  Vt https://www.reuters.com/article/us-china-congress-companies-idUSKCN1B40JU, vaadatud 11. juulil 2019.
         
            (10)  Aruanne – 2. peatükk, lk 6–7.
         
            (11)  Aruanne – 2. peatükk, lk 10.
         
            (12)  Kättesaadav aadressil http://www.fdi.gov.cn/1800000121_39_4866_0_7.html (viimati vaadatud 8. septembril 2020).
         
            (13)  Aruanne – 2. peatükk, lk 20–21.
         
            (14)  Aruanne – 3. peatükk, lk 41, 73–74.
         
            (15)  Aruanne – 6. peatükk, lk 120–121.
         
            (16)  Aruanne – 6. peatükk, lk 122–135.
         
            (17)  Aruanne – 7. peatükk, lk 167–168.
         
            (18)  Aruanne – 8. peatükk, lk 169–170, 200–201.
         
            (19)  Aruanne – 2. peatükk, lk 15–16; 4. peatükk, lk 50, 84; 5. peatükk, lk 108–109.
         
            (20)  Aruanne – 3. peatükk, lk 22–24, ja 5. peatükk, lk 97–108.
         
            (21)  Aruanne – 5. peatükk, lk 104–9.
         
            (22)  OECD uuring, lk 29.
         
            (23)  Austraalia dumpinguvastane komisjon, Aluminium Extrusions from China, REP 248, lk 79 (13. juuli 2015).
         
            (24)  Taube, M. (2017). Analysis of Market Distortions in the Chinese Non-Ferrous Metals Industry, Think!Desk, 24. aprill 2017, lk 51.
         
            (25)  Vt näiteks aruanne Shandongi provintsi valitsuse suutmatuse kohta ohjeldada alumiiniumi tootmisvõimsuse laiendamist: https://mp.weixin.qq.com/s?__biz=MzI2OTUyMzA0Nw==&mid=2247494318&idx=1&sn=9690ca50845c19f38eafff659516817a&chksm=eaddaba6ddaa22b071a5e2588aa787ed6f6a1a964ccae55c4d85c6f7ccbfcb5cedd3cdceac9d&scene=0&pass_ticket=JFplYZoDqNTFmOPYUGJbMwF0XlC1N3hAJ3EYPpsKx6rkt4fSeZ4TwIvB5BffX4du#rd (vaadatud 7. septembril 2020).
         
            (26)  Aruanne – 15. peatükk, lk 387–388.
         
            (27)  Lin Yaming Gong Chunhui, „Malaysian well known Chinese businessman Tan Sri Guang Baoqiang: our investment in Guangdong is correct, Nanfang Daily (Nanfang+ service), 1. veebruar 2019, https://static.nfapp.southcn.com/content/201902/01/c1898086.html (vaadatud 20. juulil 2020)
         
            (28)  Guangdong Haomei New Materials Co. Ltd esmase avaliku pakkumise prospekt, lk 1.1.45 ja 46
         http://pdf.dfcfw.com/pdf/H2_AN201904121318887721_1.pdf (vaadatud 11. juulil 2020).
         
            (29)  Aruanne – 5. peatükk, lk 100–1.
         
            (30)  Aruanne – 2. peatükk, lk 26.
         
            (31)  Aruanne – 2. peatükk, lk 31–2.
         
            (32)  Kättesaadav aadressil https://www.reuters.com/article/us-china-congress-companies-idUSKCN1B40JU (viimati vaadatud 9. septembril 2020).
         
            (33)  Rakendusmäärus (EL) 2019/915.
         
            (34)  Aruanne – 15. peatükk, lk 388.
         
            (35)  http://www.chalco.com.cn/chalcoen/rootfiles/2018/04/19/1524095189602052-1524095189604257.pdf, (vaadatud 8. märtsil 2019).
         
            (36)  Xinfa Groupi veebisait (äriühingu tutvustus) http://www.xinfagroup.com.cn/AboutXinfa/GongSiJianJie.aspx (vaadatud 17. juulil 2020).
         
            (37)  https://baike.baidu.com/item/%E5%BC%A0%E5%AD%A6%E4%BF%A1/19405?fr=aladdin (vaadatud 17. juulil 2020).
         
            (38)  Äriühingu veebisait: http://en.hongqiaochina.com/details/108.html (vaadatud 17. juulil 2020).
         
            (39)  Äriühingu veebisait: http://en.hongqiaochina.com/details/111.html (vaadatud 17. juulil 2020).
         
            (40)  Xie Qian, Huang Jin, Liaoning Zhongwang Group: Party building leads development“, People.com.cn (CPCnews.cn), 4. jaanuar 2019, http://dangjian.people.com.cn/n1/2019/0104/c117092-30503923.html.
         
            (41)  Aruanne – peatükid 14.1–14.3.
         
            (42)  Aruanne – 4. peatükk, lk 41–42, 83.
         
            (43)  Rakendusmäärus (EL) 2019/915.
         
            (44)  Hiina Rahvavabariigi majandus- ja sotsiaalarengu 13. viisaastakukava (2016–2020), https://en.ndrc.gov.cn/policyrelease_8233/201612/P020191101482242850325.pdf.
         
            (45)  Aruanne – 15. peatükk, lk 377.
         
            (46)  Aruanne – 12. peatükk, lk 275–282, ja 15. peatükk, lk 378–382.
         
            (47)  Aruanne – 12. peatükk, lk 275–282.
         
            (48)  Aruanne – 15. peatükk, lk 378–382, 390.
         
            (49)  Aruanne – 15. peatükk, lk 384–385.
         
            (50)  Aruanne – 15. peatükk, lk 382–383.
         
            (51)  Vt http://www.gov.cn/zhengce/content/2016-06/16/content_5082726.htm (vaadatud 20. juulil 2020).
         
            (52)  Samas, 3. jagu.
         
            (53)  Samas, 4. jagu.
         
            (54)  Vt http://gxt.shandong.gov.cn/art/2018/11/6/art_15681_3450015.html (vaadatud 20. juulil 2020), 13. jagu.
         
            (55)  Aruanne –15. peatükk, lk 386.
         
            (56)  Vt http://miit.gov.cn/n1146285/n1146352/n3054355/n3057569/n3057572/c6566256/content.html (vaadatud 20. juulil 2020).
         
            (57)  Samas, I jagu.
         
            (58)  Samas, II jagu.
         
            (59)  Samas, VII jagu.
         
            (60)  Vt http://www.gov.cn/zhengce/content/2016-06/16/content_5082726.htm, 10. jagu.
         
            (61)  Vt https://finance.sina.com.cn/money/future/indu/2019-11-26/doc-iihnzahi3508583.shtml (vaadatud 20. juulil 2020).
         
            (62)  Vt http://gxt.shandong.gov.cn/art/2018/11/6/art_15681_3450015.html, 6. jagu.
         
            (63)  Vt http://www.chinania.org.cn/html/introduce/xiehuizhangcheng/ (vaadatud 21. juulil 2020).
         
            (64)  Vt: http://www.cnfa.net.cn/about/1546.aspx (vaadatud 21. juulil 2020).
         
            (65)  Aruanne – 15. peatükk, lk 377–387.
         
            (66)  Aruanne – 15. peatükk, lk 378 ja 389. OECD uuring, lk 25–26.
         
            (67)  Aruanne – 15. peatükk, lk 390–391. Ka muud allikad on teatanud elektri tarnimisest soodushinnaga. Vt näiteks: Economic Information Daily: „Worrying over growth downturns, western region releasing preferential policies to support high energy consumption industries“ („Kasvu languse pärast muretsev lääne piirkond kehtestab soodustariifid tööstuste suure energiatarbe toetamiseks“) http://jjckb.xinhuanet.com/2012-07/24/content_389459.htm (vaadatud 4. septembril 2020); antakse teada, kuidas Hiina lääneprovintsid, nagu Shaanxi, Ningxia, Qinghai ja Gansu on jätkuvalt tarninud odavat elektrit rohkemate investeeringute ligitõmbamiseks.
         
            (68)  Aruanne – 15. peatükk, lk 392–393.
         
            (69)  Aruanne – 15. peatükk, lk 393–394.
         
            (70)  Aruanne – 15. peatükk, lk 395–396.
         
            (71)  Samas, lk 16 ja 30. Hiina ametiasutused sekkuvad ka teiste sisendite puhul. Tüüpiline näide on süsi, mille puhul valitsus jätab endale õiguse takistada söehinna kallinemist. Vt: https://policycn.com/policy_ticker/coal-price-unlikely-to-jump-during-heating-season/?iframe=1&secret=c8uthafuthefra4e (vaadatud 4. septembril 2020).
         
            (72)  Samas, lk 16–18.
         
            (73)  Aruanne – 6. peatükk, lk 138–149.
         
            (74)  Aruanne – 9. peatükk, lk 216.
         
            (75)  Aruanne – 9. peatükk, lk 213–215.
         
            (76)  Aruanne – 9. peatükk, lk 209–211.
         
            (77)  „Decision Memorandum for the Preliminary Affirmative Determination: Countervailing Duty Investigation of certain Aluminium Foil from The People’s Republic of China“, avaldanud kaubandusministeeriumi väliskaubandusamet, 7. august 2017, IX.E. lk 30, kättesaadav aadressil https://enforcement.trade.gov/frn/summary/prc/2017-17113-1.pdf (viimati vaadatud 11. märtsil 2020).
         
            (78)  Aruanne – 13. peatükk, lk 332–337.
         
            (79)  Aruanne – 13. peatükk, lk 336.
         
            (80)  Aruanne – 13. peatükk, lk 337–341.
         
            (81)  Aruanne – 6. peatükk, lk 114–117.
         
            (82)  Aruanne – 6. peatükk, lk 119.
         
            (83)  Aruanne – 6. peatükk, lk 120.
         
            (84)  Aruanne – 6. peatükk, lk 121–122, 126–128, 133–135.
         
            (85)  Vt IMFi töödokument WP/16/203 „Resolving China's Corporate Debt Problem,“ autorid Wojciech Maliszewski, Serkan Arslanalp, John Caparusso, José Garrido, Si Guo, Joong Shik Kang, W. Raphael Lam, T. Daniel Law, Wei Liao, Nadia Rendak, Philippe Wingender, Jiangyan (oktoober 2016)
         
            (86)  Aruanne – 6. peatükk, lk 121–122, 126–128, 133–135.
         
            (87)  OECD uuring, lk 21.
         
            (88)  „Teine teade normaalväärtuse kindlaksmääramisel kasutatavate allikate kohta“, 25. juuni 2020, salvestusnumber t20.004361.
         
            (89)  Euroopa Parlamendi ja nõukogu 29. aprilli 2015. aasta määrus (EL) 2015/755 teatavatest kolmandatest riikidest pärit impordi ühiste eeskirjade kohta (ELT L 123, 19.5.2015, lk 33). Alusmääruse artikli 2 lõike 7 kohaselt ei saa normaalväärtuse kindlaksmääramisel lähtuda nendes riikides kehtivatest hindadest ning pealekauba olid sellised impordiandmed ebaolulised.
         
            (90)  Kategooria „metallid“ hõlmab alumiiniumi koodiga C24.4.2.
         
            (91)  NACE-koodid on leitavad aadressil http://ec.europa.eu/competition/mergers/cases/index/nace_all.html.
         
            (92)  Põhja-Ameerika tööstuse klassifitseerimise süsteem (The North American Industry Classification System, NAICS), mille on välja töötanud Kanada, Mehhiko ja USA statistikaametid.
         
            (93)  Tööjõukulud on leitavad aadressilhttp://www.turkstat.gov.tr/PreIstatistikTablo.do?istab_id=2088.
         
            (94)  www.turkstat.gov.tr.
         
            (95)  Pressiteade, milles esitati Türgi 2019. aasta detsembri elektri- ja gaasihinnad, on kättesaadav aadressil http://www.turkstat.gov.tr/PreHaberBultenleri.do?id=33646.
         
            (96)  https://stats.oecd.org/BrandedView.aspx?oecd_bv_id=eneprice-data-en&doi=data-00442-en#.
         
            (97)  Nõukogu 19. detsembri 2019. aasta määrus (EL) 2019/2220, millega muudetakse määrust (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine (ELT L 333, 27.12.2019, lk 33).
         
            (98)  Allikas: ACEA – teatmik „Automobile Industry Pocket Guide 2020/2021“.
         
            (99)  Allikas: Eurostat.
         
            (100)  Euroopa Komisjon, kaubanduse peadirektoraat, direktoraat H, Rue de la Loi/Wetstraat 170, 1040 Bruxelles/Brussel, Belgique/België.
      
      
         
            LISA
            
               Koostööd teinud eksportivad tootjad, keda valimisse ei kaasatud
            
            
                        Nimi
                     
                     
                        TARICi lisakood
                     
                  
                        Foshan Guangcheng Aluminium Co Ltd
                     
                     
                        C566 
                     
                  
                        Foshan Modern Copper & Aluminum Extrusion Co.,Ltd.
                     
                     
                        C567 
                     
                  
                        Foshan City Nanhai Yongfeng Aluminium Co., Ltd
                     
                     
                        C568 
                     
                  
                        Foshan QianYang aluminium Co.,Ltd
                     
                     
                        C569 
                     
                  
                        Foshan Sanshui Fenglu Aluminium Co., Ltd
                     
                     
                        C570 
                     
                  
                        Foshan Sanshui Match Hardware Products Co., Ltd.
                     
                     
                        C571 
                     
                  
                        Fuyao Group:
                        
                                    —
                                 
                                 
                                    Fujian Fuyao Automotive Aluminium System Co.,Ltd
                                 
                              
                                    —
                                 
                                 
                                    Jiangsu Fuyao Automotive Trim System Co., Ltd.
                                 
                              
                     
                        C572 
                     
                  
                        Giant Light Metal Technology Co., Ltd.
                     
                     
                        C573 
                     
                  
                        Goomax Metal Co., Ltd. Fujian
                     
                     
                        C574 
                     
                  
                        Guangdong Huachang Aluminium Factory Co Ltd
                     
                     
                        C575 
                     
                  
                        Guangdong Jiangsheng Aluminium Co., Ltd.
                     
                     
                        C599 
                     
                  
                        Guangdong Jihua Aluminium Co., Ltd.
                     
                     
                        C576 
                     
                  
                        Guangdong Nanhai Light Industrial Products Imp. & Exp. Co Ltd
                     
                     
                        C577 
                     
                  
                        Guangdong Weiye Aluminium Factory Group Co., Ltd.
                     
                     
                        C578 
                     
                  
                        Guangdong Xingfa Aluminium Co., Ltd
                     
                     
                        C579 
                     
                  
                        Guangya Aluminium Industries Co., Ltd
                     
                     
                        C580 
                     
                  
                        HOSHION Group:
                        
                                    —
                                 
                                 
                                    Zhongshan Hoshion Smart Home Accessories Co., Ltd.
                                 
                              
                                    —
                                 
                                 
                                    Cyma Precision Aluminium Co., Ltd.
                                 
                              
                                    —
                                 
                                 
                                    Guangdong Hoshion Industrial Aluminium Co. Ltd.
                                 
                              
                     
                        C581 
                     
                  
                        Jiangmen Cosco Shipping Aluminium Co., Ltd
                     
                     
                        C582 
                     
                  
                        Jiangsu Asia-Pacific Light Alloy Technology Co., Ltd
                     
                     
                        C583 
                     
                  
                        Jilin Qixing Aluminium Industries Co., Ltd
                     
                     
                        C584 
                     
                  
                        JMA Group:
                        
                                    —
                                 
                                 
                                    Foshan Jma Aluminium Co., Ltd
                                 
                              
                                    —
                                 
                                 
                                    Guangdong JMA Aluminium Profile Factory (Group) Co., Ltd.
                                 
                              
                     
                        C585 
                     
                  
                        PanAsia Aluminium (China) Limited
                     
                     
                        C586 
                     
                  
                        Pingguo Jianfeng Aluminium Co., Ltd.
                     
                     
                        C587 
                     
                  
                        Qingyuan Time Aluminum Co., Ltd.
                     
                     
                        C588 
                     
                  
                        Shandong Huajian Aluminium Group Co., Ltd
                     
                     
                        C589 
                     
                  
                        Shandong Nanshan Aluminium Co., Ltd
                     
                     
                        C590 
                     
                  
                        Shandong Nollvetec Lightweight Equipment Co.Ltd
                     
                     
                        C591 
                     
                  
                        Shandong Xinyudong Aluminium Co., Ltd.
                     
                     
                        C592 
                     
                  
                        Shenyang Yuanda Aluminium Industry Engineering Co., Ltd.
                     
                     
                        C593 
                     
                  
                        Sihui Shi Guoyao Aluminum Co., Ltd
                     
                     
                        C594 
                     
                  
                        Tai Shan City Kam Kiu Aluminium Extrusion Co., Ltd
                     
                     
                        C595 
                     
                  
                        Tongcheng Metal Material Co., Ltd
                     
                     
                        C596 
                     
                  
                        Xinhe Group:
                        
                                    —
                                 
                                 
                                    Guangdong Xinhe Aluminum Co., Ltd.
                                 
                              
                                    —
                                 
                                 
                                    Guangdong Yaoyinshan Aluminium Co., Ltd.
                                 
                              
                                    —
                                 
                                 
                                    Guangdong Xinhe Aluminium Xinxing Co., Ltd
                                 
                              
                     
                        C597 
                     
                  
                        Yingkou Liaohe Aluminum Products Co., Ltd.
                     
                     
                        C598